
BUDSKAB 
FRA  DET  FØRSTE 
PRÆSIDENTSKAB 


Apostlen  Paulus  gav  sin  højtelskede  ven,  Timoteus,  følgende  råd: 
„Giv  nøje  agt  på  dig  selv  og  din  lærergerning;  hold  trolig  ud  dermed.  Gør  du 
det,  vil  du  frelse  både  dig  selv  og  dine  tilhørere."  (1.  Tim.  4:16).  Han  sagde 
yderligere:  „Men  hvis  nogen  ikke  sørger  for  sine  slægtninge,  især  da  for  sine 
husfæller,  har  han  fornægtet  troen,  ja,  er  værre  end  en  vantro."  (1.  Tim.  5:8). 

Jeg   blev   noget   bedrøvet,    da   jeg   forleden   hørte   en   søster,    som   ovenikøbet 
stammer  fra  en  familie,  der  alle  er  medlemmer  af  kirken,  spøsge:  „Jamen,  hvad 
med  de  mennesker,  der  var  før  Adam?"  Og  jeg,  som  havde  troet,  at  hendes 
tro  var  bygget  på  et  sikkert  fundament. 
Jeg  svarede:  „Ja,  hvad  med  dem?" 

Hun  svarede:  „Tja,  findes  der  ikke  beviser  for,  at  der  var  mennesker  på  jorden 
før  Adam?" 

Hertil  svarede  jeg:  „Har  du  glemt,  at  der  står  i  skriften:  ,Og  jeg,  Gud  Herren, 
dannede  mennesket  af  jordens  støv  og  åndede  livsånde  i  hans  næsebor,  og  men- 
nesket blev  en  levende  sjæl,  det  første  kød  på  jorden  og  ligeledes  det  første 
menneske  .  .  .'  (Moses  3:7).  Så  spurgte  jeg:  „Tror  du  på  det?" 
Hun  var  begyndt  at  spekulere  nærmere  over  skabelsen,  fordi  hun  havde  læst 
videnskabsmændenes  teorier,  og  det  spørgsmål,  hun  i  virkeligheden  ønskede 
at  stille,  var  dette:  „Hvordan  får  man  videnskab  og  religion  til  at  stemme 
overens  med  hinanden?"  Svaret  må  være  følgende:  Hvis  videnskaben  ikke  er 
sand,  vil  du  ikke  kunne  forene  den  med  religionen;  hvordan  vil  du  kunne 

forene  den  med  religionen;  hvordan  vil  du  kunne  forene  sandhed  med  usandhed? 
De  unge  mennesker,  der  drager  ud  i  missionsmarken,  spørger  ofte:  „Hvordan 
får  vi  skrifterne  og  videnskabsmændenes  lærdomme  til  at  stemme  overens  med 
tempelordinanserne."  Af  og  til  henviser  jeg  til  den  åberbaring,  som  blev  givet 
Joseph  Smith  i  Kirtland  i  1833  angående  de  ting,  der  skal  ske  i  begyndelsen  af 
tusindårsriget,  når  Herren  kommer;  Herren  sagde:  „Ja,  sandelig  siger  jeg  dig: 
På  den  dag,  da  Herren  kommer,  skal  han  åbenbare  alle  ting, 

„det  forbigangne  og  det  skjulte,  som  intet  menneske  kendte  til,  de  ting  på  jor- 
den, hvoraf  den  blev  skabt,  hensigten  og  bestemmelsen  med  den, 
„kostbare  ting  ovenover  og  nedenunder,  i  jorden,  på  jorden  og  i  himlen."  (L.  & 
P.  101:32-34). 

Så  siger  jeg:  „Hvis  I  og  jeg  vil  være  til  stede,  når  Herren  åbenbarer  alt  dette, 
så  vil  jeg  kunne  besvare  jeres  spørgsmål  —  jeg  vil  kunne  fortælle  jer,  hvordan 
jorden  blev  skabt,  hvordan  mennesket  kom  til  jorden.  Men  indtil  den  tid  har 
vi  den  støtte  og  sikkerhed,  som  skrifterne  giver  os,  og  vi  må  simpelthen  akcep- 
tere  resten  gennem  tro." 

Præsident  Joseph  F.  Smith  sagde:  „Vore  unge  mennesker  studerer  ivrigt.  De 
søger  efter  sandhed  og  kundskab  med  bemærkelsesværdig  iver,  og  under  deres 
arbejde  må  de  nødvendigvis  tilpasse  menneskenes  teorier  til  verdsligt  brug.  Det 
gør  heller  ikke  noget,  så  længe  de  husker  kun  lige  netop  at  benytte  dem,  altså 
mennesketeorierne,  af  rent  tekniske  grunde.  Det  er  først  når  disse  teorier  udrå- 
bes som  grundlæggende  sandheder,  at  der  er  fare  på  færde.  Så  risikerer  forske- 
ren at  blive  ført  håbløst  på  vildspor."  (Gospel  Doctrine  [Deseret  Book  Co., 
1939],  side  38. 

I  en  undervisningstime  for  mange  år  siden,  som  jeg  var  så  heldig  at  overvære, 
blev  Dr.  Henry  Eyring,  en  af  vore  største  videnskabsmænd  stillet  følgende 
spørgsmål:  „Dr.  Eyring,  hvorfor  har  Herren  ikke  forklaret,  hvordan  disse  ting 
er  opstået?"  Han  svarede  noget  i  den  retning:  „Jeg  tror,  det  er  fordi,  det  ville 
være  som  at  forklare  et  otteårs  barn  atomteori.  Den  otteårige  ville  ikke  være  i 
stand  til  at  forstå  det.  Indtil  vi  er  i  stand  til  at  forstå  mere,  må  vi  udelukkende 
sætte  vor  lid,  hvad  Herren  har  sagt." 

Dr.  Eyring  har  skrevet  følgende:  „Jeg  er  ofte  blevet  stillet  dette  spørgsmål:  ,Dr. 
Eyring,  hvordan  kan  det  være  at  De,  som  videnskabsmand,  akcepterer  åbenbaret 
religion?'  Svaret  er  ganske  enkelt.  Evangeliet  giver  os  kun  sandheden.  Man  kan 
benytte  de  samme  påstande  indenfor  religion  som  indenfor  videnskab.  Prøv  selv. 
Virker  det?  Tanken  om,  at  Gud  regerer  universet  og  er  interesseret  i  det,  er 
umuligt  for  mig  at  tænke,  uden  at  jeg  må  gå  videre  og  sige,  at  han  også  må 
interessere  sig  for  mennesket,  som  dog  er  det  interessanteste  fænomen  i  denne 
verden.  Og  når  han  interesserer  sig  for  mennesket,  så  er  det  ganske  naturligt,  at 
han  skulle  have  givet  os  en  plan,  hvorefter  vi  kan  udvikle  os  til  vor  fordel. 
Denne  plan  er  Jesu  Kristi  evangelium. 

„  .  .  .  Ja,  evangeliet  er  i  sandhed  den  plan,  som  universets  Skaber  har  givet  for 
at  vejlede  sine  børn  og  bringe  dem  tilbage  til  sig.  Gennem  tiderne  har  han 
blandt  sine  værdige  sønner  udvalgt  sig  profeter  til  at  tale  for  sig.  Jesu  Kristi 
Kirke  af  Sidste  Dages  Hellige  ledes  i  dag  af  gode  og  vise  mænd,  som  råder 
og  vejleder  dem,  der  er  kloge  nok  til  at  lytte."  (The  Faith  of  a  Scientist  [Book- 
craft,  1967]  siderne  103—104). 

For  nogle  år  siden  fortalte  præsidenten  for  Sverige  Missionen  om  en  oplevelse, 
han  havde,  da  han  engang  befandt  sig  ombord  på  en  båd,  der  sejlede  mellem 
en  række  små  øer  på  vejen  mod  Finland.  Som  han  stod  der  på  dækket  og  så 
kølvandsstriben,  kunne  han  ikke  lade  være  med  at  lægge  mærke  til  den  meget 

skiftende  kurs,  som  lodsen  holdt  mellem  de  små  øer.  Hvorfor  styrer  han  ikke 
over  mod  de  smukke  øer  derovre  i  stedet  for  at  sejle  her,  hvor  der  praktisk 
taget  ikke  er  noget,  der  er  værd  at  se? 

„Som  jeg  stod  der  og  så  til",  fortsatte  han,  „lagde  jeg  pludselig  mærke  til  noget, 
der  lignede  kosteskafter,  der  stod  og  skvulpede  frem  og  tilbage  på  vandet  læn- 
gere fremme.  Det  var  først  da,  at  det  gik  op  for  mig,  at  der  var  nogen,  der 
havde  kortlagt  dette  område  og  afmærket  det,  så  vi  kunne  komme  frem  i  sik- 
kerhed." 

Så  gik  han  videre  og  fortalte  os,  hvad  vi  kunne  lære  af  denne  historie:  „På 
ganske  samme  måde,  har  Guds  ingeniører  udlagt  den  sikreste  vej  for  os,  og 
denne  sikre  vej  er  beskrevet  i  Jesu  Kristi  evangelium,  lige  så  sikkert,  som  vor 
båd  trygt  blev  ført  gennem  dette  farefulde  hav." 

Hvis  vi  vil  undervise  vort  folk  i  disse  principper  og  selv  følge  dette  råd,  så  vi 
ikke  bliver  ledt  på  vildspor,  hvis  vi  ikke  søger  viden  på  en  forkert  måde  eller 
fylder  vore  sind  med  tvivl  og  underlige  spørgsmål  —  hvis  vi  stiller  os  tilfreds 
med,  hvad  Herren  har  åbenbaret  og  også  lærer  vore  familier  at  have  tro  nok 
til  at  tro,  hvad  Herren  har  åbenbaret  —  så  vil  vi,  tror  jeg,  holde  os  meget 
nærmere  ham  i  disse  usikre  tider. 

For  nogen  tid  siden  var  der  en  sekretær  for  et  kendt  filosofisk  selskab,  der, 
idet  han  gjorde  betragtninger  over  mangelen  på  inspiration  i  vore  dage,  beskrev 
vor  tid  som:  „de  uinspirerede  regeringers  tidsalder."  Man  kunne  finde  mange 
beviser  på,  at  han  har  ret.  Hvad  angår  kunsten,  forklarede  han,  bevidner  de 
sælsomme  tendenser  indenfor  den  moderne  malerkunst,  den  moderne  skulpturs 
groteske  former,  den  moderne  musiks  skrigende  disharmonier  og  den  moderne 
poesis  overspændthed,  stort  set,  at  dette  virkelig  er  den  manglende  inspirations 
tidsalder.  Man  kunne  måske  tilføje,  at  moderne  religions  tendens  til:  „at  blive 
kastet  hid  og  did  for  vinden",  eller  til  at  lade  sig  nøje  med  tomme  ritualer  i 
stedet  for  sand  åndelighed,  er  endnu  et  symptom  på  det  samme. 
Så  vidt  jeg  husker,  gik  han  videre  og  forklarede,  at  det,  der  var  i  vejen,  utvivl- 
somt var,  at  den  kilde  til  inspiration,  som  vi  vitterlig  har,  nemlig  Bibelen,  ikke 
regnes  for  troværdig  af  særlig  mange,  med  det  resultat,  at  Bibelens  Kristus  for 
mange  mennesker  er  blevet  en  vag,  udefinerlig  skikkelse,  som  måske  —  måske 
ikke  har  udtalt  de  ord,  som  tilskrives  ham. 

Det  er  først,  når  vi  ryster  menneskenes  traditioner  af  os  og  genvinder  vor  tro 
på  Bibelen,  hvis  sandhed  i  høj  grad  er  blevet  slået  fast  gennem  moderne  opda- 
gelser, såvel  som  gennem  profetier,  der  er  gået  i  opfyldelse,  at  vi  igen  modtager 
den  inspiration,  som  både  lægmand  og  regenter  har  behov  for. 
Herren  har  sagt  til  os:  „Men  I  skal  spørge  Gud  i  alle  ting,  han  som  giver  gerne; 
og  det,  som  Ånden  vidner  for  jer,  netop  det  vil  jeg,  at  I  skal  gøre  i  hjertets  hel- 
lighed, og  vandre  retskaffent  for  mig  og  tænke  over  jeres  frelses  mål  og  gøre 
alle  ting  med  bøn  og  taksigelse,  så  I  ikke  må  blive  vildledte  af  onde  ånder  eller 
djævelens  lærdomme  eller  menneskebud;  thi  nogje  er  af  mennesker,  men  andre 
er  af  djævelen."  (L.  &  P.  46:7). 

Jeg  mener,  at  vi  først  må  lære  folket  at  finde  deres  svar  i  skrifterne.  Hvis  vi 
blot  hver  især  var  tilstrækkeligt  vise  til  at  sige,  at  vi  ikke  kan  svare,  med  mindre 
der  findes  at  svar  i  skrifterne!  Og  hvis  vi  hører  nogen  undervise  i  noget,  der  er 
i  modstrid  med  skrifterne,  så  behøver  vi  ikke  være  i  tvivl,  om  disse  ting  er  sande 
eller  ej  —  så  enkelt  er  det.  Men  det  uheldige  er,  at  mange  af  os  i  virkeligheden 
ikke  læser  skrifterne.  Vi  ved  ikke,  hvad  de  indeholder,  og  derfor  gør  vi  os  alle 
mulige  tanker  om  ting,  som  vi  for  længe  siden  burde  have  fundet  frem  til  gen- 
nem skrifterne.  Jeg  tror,  at  nutidens  største  fare  ligger  heri.       (Forts,  på  side  494) 

DAVID  H.  YARN,  jr.  Lærer  i  filosofi  ved  Brigham  Young  University 


BJERG  - 
PRÆDIKENEN 


Skønt  størstedelen  af  den  kristne  be- 
folkning altid  har  haft  stor  agtelse  for 
bjergprædikenen  og  visse  andre  af- 
snit af  skrifterne,  så  er  man  alligevel 
begyndt  at  høre  den  kritiseret.  Nogle 
tvivler  endda  på,  at  den  i  virkelighe- 
den er  blevet  holdt.  De  påstår,  at  den 
skifter  emne  så  hyppigt,  at  den  for- 
modentlig blot  er  en  samling  etiske 
betragtninger,  hvori  der  ikke  er  til- 
strækkelig sammenhæng  til,  at  de 
kan  udgøre  en  virkelig  prædiken. 
Men  Mormons  Bog  er  vidne  om  den 
tale,  som  er  nedskrevet  i  kapitlerne  5, 
6  og  7  i  Mattæus  Evangeliet.  For  i 
store  træk  holdt  den  genopstandne 
Herre  nemlig  den  samme  prædiken 
på  det  amerikanske  kontinent  som 
den,  der  i  Det  nye  Testamente  ken- 
des under  navnet  bjergprædikenen. 
Yderligere  giver  det  gengivne  evan- 
gelium os  indsigt  i,  hvorfor  prædike- 
nen i  virkeligheden  består  af  en  ræk- 
ke meget  systematiske  udtalelser,  i 
stedet  for  en  blot  og  bar  samling 
etiske  brudstykker. 
Når  det  skal  gøres  kort,  kan  bjerg- 
prædikenen inddeles  som  følger: 


Mattæus  5:1-12.  Herren  taler  til  sine 
disciple,  giver  saligprisningerne,  for- 
tæller kort,  hvad  han  forventer  af  sine 
disciple  og  forsikrer  dem  om  de  vel- 
signelser, de  vil  modtage,  hvis  de  le- 
ver derefter. 

Mattæus  5:13-16.  Herren  omtaler  sine 
disciple  som  jordens  salt  og  verdens 
lys,  hvilket  medfører  et  stort  ansvar 
for  dem. 

Mattæus  5:17-20.  Herren  siger,  at  han 
ikke  er  kommet  for  at  nedbryde 
loven,  men  for  at  fuldkomme  den. 
Dette  er  det  centrale  i  hele  prædi- 
kenen. 

Mattæus  5:21  til  6:34.  Herren  illustre- 
rer, at  hans  evangelium  kræver  mere 
af  menneskene  end  moseloven  gjor- 
de. 

Mattæus  7:1-23.  Herren  omtaler  en 
række  principper,  6  for  at  være  nøjag- 
tig, angående  vejledning  og  advar- 
sler. 

Mattæus  7:24-29.  Herren  bruger  en 
stærk  lignelse  for  at  få  sine  tilhørere 
til  at  akceptere  sit  budskab  og  gøre, 
hvad  han  beder  dem  om  at  gøre. 
Lad  os  begynde  med  Mattæus  5:17, 


hvor  Herren  kommer  med  en  meget 
vigtig  udtalelse  angående  moseloven: 
„Tro  ikke,  jeg  er  kommen  for  at  ned- 
bryde loven  eller  profeterne;  jeg  er 
ikke  kommen  for  at  nedbryde  med  for 
at  fuldkomme."  Dette  er  det  centrale 
i  hele  prædikenen.  I  Mormons  Bog 
lærer  Abinadi,  at  moseloven  er  ble- 
vet indstiftet,  for  at  de  stivsindede 
israelitter  dagligt  skulle  ihukomme 
Gud.  Det  var  moselovens  formål  at 
føre  deres  sjæle  mod  Kristus.  (Jak. 
4:4-5).  Han  lærte  også,  at  hvis  det  ik- 
ke var  for  Messias'  forsoning,  „måtte 
de  dog,  moseloven  uagtet,  uundgåe- 
ligt omkomme."  (Mosiah  13:28). 
Årtier  senere,  da  den  genopstandne 
Kristus  gentog  sin  store  prædiken  for 
nephitterne,  opdagede  han,  at  nogle 
af  hans  tilhørere  undrede  sig  over, 
hvad  han  havde  sagt  om  moseloven. 
Og  han  sagde  til  dem: 
„Se  jeg  siger,  at  loven  som  blev  gi- 
vet ved  Moses,  er  fuldkommet. 
„Se,  jeg  er  den,  som  gav  loven,  og 
jeg  er  den,  som  gjorde  pagt  med  mit 
folk,  Israel;  derfor  er  loven  fuldkom- 
met i  dag,  thi  jeg  er  kommet  for  at 
fuldkomme  loven;  derfor  er  den  af- 
sluttet." (3.  Neph.  15:4-5). 
Herren  tilkendegav  højt  og  tydeligt, 
at  det  var  ham,  der  havde  givet  mo- 
seloven, og  at  loven  fuldbyrdedes  i 
ham,  Herren,  og  dermed  var  afsluttet. 
Når  vi  engang  har  forstået  dette,  så 
kan  vi  begynde  at  indse,  at  bjerg- 
prædikenen er  en  enhed. 
Herrens  erklæring  om,  at  han  kom 
for  at  fuldkomme  loven,  for  selv  at 
bringe  det  endelige  og  umådelige  of- 
fer for  at  sone  for  hele  verdens  syn- 
der, danner  grundlag  for  resten  af 
prædikenen;  derefter  beskriver  han 
med  utallige  eksempler,  at  hans 
evangelium  kræver  mere  af  men- 
nesket, end  moseloven  gjorde. 
Enheden  i  bjergprædikenen  styrkes 
yderligere,  når  man  husker  på,  at 
Herren  jo  talte  til  sine  disciple  og 
ikke  bare  en  tilfældig  gruppe  vantro 
dagdrivere.  Mattæus  fastlår  straks,  at 
Herren  ser  mængden  gå  op  i  bjerge- 
ne, og  at  han  belærte  sine  disciple, 
da  de  var  kommet  derop.  Joseph 
Smiths  inspirerede  version  af  Bibe- 

len  klargør  dette  yderligere.  Herren 
siger:  „Velsignede  er  de,  som  tror 
på  mig;  men  endnu  mere  velsignede 
er  de,  som  tror  på  jert  ord,  når  I 
vidner,  at  I  har  set  mig,  at  jeg  er. 
„Ja,  velsignede  er  de,  som  tror  jer 
på  jert  ord,  og  som  bøjer  sig  i  yderste 
ydmyghed,  og  som  bliver  døbt  i  mit 
navn;  for  de  skal  besøges  af  ilden 
og  den  Helligånd,  og  skal  få  tilgivelse 
for  deres  synder."  (Matt.  5:3-4.  In- 
spireret version). 

Her  opfordrer  Herren  menneskene  til 
at  tro  på  ham  og  ikke  blot  på  en 
række  etiske  udtalelser. 
I  Mattæus'  gengivelse  af  prædikenen 
siger  Herren:  „I  er  jordens  salt" 
(Matt.  5:13)  og  „I  er  verdens  lys" 
(Matt.  5:14).  Så  store  ord  kan  kun 
være  henvendt  til  disciplene.  Og 
igen  i  Mattæus  5:11  erklærer  Herren: 
„Salige  er  I,  når  man  håner  og  for- 
følger jer  og  lyver  jer  alt  ondt  på  for 
min  skyld." 

Kunne  Herren  her  tale  til  andre  end 
sine  disciple,  som  blev  forfulgt  af 
verden,  fordi  de  gjorde  sig  identiske 
med  ham? 

Når  det  først  er  gået  op  for  os,  at 
Jesus  talte  til  dem,  der  troede  på 
ham,  og  at  han  underviste  dem  i, 
hvordan  de  skulle  leve  i  overens- 
stemmelse med  evangeliets  lov,  som 
kom  i  stedet  for  moseloven,  så  kan  vi 
bedre  se  enheden  i  bjergprædikenen. 
Den  kan  på  ingen  måde  afvises  som 
en  samling  irrelevante,  moralske  be- 
tragtninger, (for  dåb  i  Herrens  navn 
og  løftet  om  den  Helligånd  er  da  i 
hvert  fald  andet  og  mere  end  blot  og 
bar  etik).  Bjergprædikenen  er  en  fast- 
slået kendsgerning  om,  hvilke  funda- 
mentale og  praktiske  ting  der  kræ- 
ves, idet  man  må  være  villig  til  at 
akceptere,  at  Jesus  er  Kristus,  og  at 
man  ikke  alene  må  godtage  de  etiske 
forordninger  i  Herrens  lære,  men 
også  være  villig  til  at  modtage  ham 
som  menneskehedens  forløser. 
Idet  Herren  således  havde  lagt  grun- 
den til  sin  prædiken,  fortsatte  han 
med  at  give  en  række  illustrationer, 
som  understreger,  at  han  forventede, 
at  hans  disciple  ikke  kun  skulle  rette 
sig  herefter  med  hensyn  til  de  udven- 


dige ting.  De  måtte  også  gennemgå 
en  rent  indre  forandring. 
Eksemplarisk  opførsel  alene  er  ikke 
målet.  Hvor  vigtigt  det  end  er,  at  op- 
føre sig  i  overensstemmelse  med  go- 
de principper,  så  er  det  dog  ikke  det 
endegyldige  mål  for  Jesu  Kristi  evan- 
gelium. God  opførsel  i  overensstem- 
melse med  de  rigtige  principper  er 
simpelthen  en  naturlig  følge  af  den 
åndelige  fornyelse,  der  fører  men- 
nesket „fra  døden  til  livet"  (1.  Joh. 
3:14). 

Her  er  nogle  eksempler  på,  hvordan 
Herren  illustrerer  dette  i  sin  bjerg- 
prædiken: 

„I  har  hørt,  at  der  er  sagt  til  de  gam- 
le: 'Du  må  ikke  slå  ihjel  . . .  men  jeg 
siger  jer,  at  enhver,  som  bliver  vred 
på  sin  broder,  er  skyldig  for  domsto- 
len .. .  "  (Matt.  5:21.  Se  også  3.  Neph. 
12:21). 

„I  har  hørt,  at  der  er  sagt:  'Du  må 
ikke  bedrive  hor.'  Men  jeg  siger  jer, 
at  enhver,  som  ser  på  en  andens 
hustru,  så  han  begærer  hende,  har 
allerede  bedrevet  hor  med  hende  i  sit 
hjerte."  (Matt.  5:27-28.  Se  også  3. 
Neph.  12:27-28). 

„I  har  endvidere  hørt,  at  der  er  sagt 
til  de  gamle:  'Du  må  ikke  sværge 
falsk,  men  du  skal  holde,  hvad  du  har 
svoret  Herren.'  Men  jeg  siger  jer,  at 
I  må  aldeles  ikke  sværge  . . .  Men  je- 
res tale  tale  skal  være  ja,  ja!  nej, 
nej;  ..."  (Matt.  5:33-37.  Se  også  3. 
Neph.  12:33-37). 

„I  har  hørt,  at  der  er  sagt:  'Øje  for 
øje  og  tand  for  tand.'  Men  jeg  siger 
jer,  at  I  må  ikke  sætte  jer  op 
mod  den,  der  tilføjer  jer  ondt,  men 
hvis  nogen  giver  dig  et  slag  på  den 
højre  kind,  så  vend  også  den  anden 
kind  til."  (Matt.  5:38-39.  Se  også  3. 
Neph.  12:38-39). 

„I  har  hørt,  at  der  er  sagt:  'Du  skal 
elske  din  næste  og  hade  din  fjende.' 
Men  jeg  siger  jer:  Elsk  jeres  fjender 
(velsign  dem,  som  forbander  jer,  gør 
godt  mod  dem,  der  hader  jer)  og  bed 
for  dem,  som  forfølger  jer."  (Matt. 
5:43-44  Se  også  3.  Neph.  12:43-44). 
Som  disse  skriftsteder  viser,  så  for- 
langer evangeliet  ikke  blot  gode  ger- 
ninger, men  rene  motiver;  ikke  blot 


rene  hænder,  men  også  et  rent  hjerte. 
Herren  fortsætter  i  lidt  andre  vendin- 
ger, men  han  viser  stadig,  hvad  evan- 
geliet kræver  af  én,  idet  han  frem- 
sætter følgende  ideer: 
„Lad  ikke  menneskene  se  din  god- 
gørenhed, men  gør  godt  i  al  hemme- 
lighed." (Matt.  6:1-4;  3.  Neph.  13:1-4). 
„Udstil  dig  ikke  offentligt  når  du  be- 
der, sådan  som  hyklerne  gør,  men 
bed  i  al  hemmelighed."  (Matt.  6:5-15; 
3.  Neph.  13:5-15). 

Lad  ikke  andre  mennesker  se,  at  du 
faster,  men  fast  for  din  Fader  i  al 
hemmelighed.  (Se  Matt.  6:16-18;  3. 
Neph.  13:16-18). 

Herefter  fremsætter  Herren  noget, 
der  ved  første  øjekast  kan  synes  at 
handle  om  noget  helt  andet;  men  når 
man  tænker  nærmere  derover,  vil 
man  se,  at  denne  udtalelse  har  meget 
vide  aspekter. 

„Saml  jer  ikke  skatte  på  jorden,  hvor 
møl  og  rust  fortærer,  og  hvor  tyve 
bryder  ind  og  stjæler, 
„men  saml  jer  skatte  i  Himmelen, 
hvor  hverken  møl  eller  rust  fortærer, 
og  .hvor  ingen  tyve  bryder  ind  og 
stjæler. 

„Thi  hvor  din  skat  er,  der  vil  også 
dit  hjerte  være."  (Matt.  6:19-23;  3. 
Neph.  13:19-23). 

Her  sætte  Herren  det  verdslige  op 
mod  det  evige,  eller  rettere  det,  som 
kun  har  verdslig  eller  jordisk  værdi. 
Dette  er  noget,  der  går  igen  flere  gan- 
ge. Det  er  et  af  de  vigtigste  temaer 
indenfor  Kristi  lære. 
En  af  de  passager  i  bjergprædikenen, 
der  har  været  behandlet  særlig  meget 
af  vor  tids  kritikere,  findes  i  Mattæus 
6:24-34.  Det  er  især  vers  25,  der  kriti- 
seres. Det  lyder  som  følger: 
„I  må  ikke  være  bekymrede  for  jeres 
liv,  hvad  I  skal  spise,  eller  hvad  I  skal 
drikke,  heller  ikke  for  jeres  legeme, 
hvad  I  skal  klæde  jer  med  ..." 
Modrene  kritikere  finder  dette  råd 
meget  upraktisk.  Hvis  menneskene 
efterlevede  det,  siger  de,  ville  der  op- 
stå kaos  i  verden.  Men  i  den  inspire- 
rede version  og  endnu  tydeligere  i 
Mormons  Bogs  gengivelse  af  prædi- 
kenen, står  åbenbaringen  som  føl- 
ger: 

„Og  nu  skete  det,  da  Jesus  havde  talt 
disse  ord,  at  han  så  på  de  tolv,  som 
han  havde  udvalgt,  at  han  sagde  til 
dem:  'Ihukom  de  ord,  jeg  har  talt.  Thi 
se,  I  er  dem,  som  jeg  har  udvalgt  til 
at  virke  blandt  dette  folk.  Derfor  siger 
jeg  jer:  Nær  ikke  nogen  bekymring 
for  jeres  liv,  hvad  I  skal  spise,  eller 
hvad  I  skal  drikke,  eller  for  legemet, 
hvad  I  skal  klæde  jer  med  . . . '  "  (3. 
Neph.  13:25). 

Skønt  prædikenen  som  helhed  er  ret- 
tet til  dem,  der  var  (eller  gerne  ville 
være)  Jesu  disciple,  så  var  dette  sær- 
lige råd  dog  rettet  til  de  tolv  særlige 
vidner  om  Kristus.  Det  var  ikke  me- 
ningen, at  de  andre  „ikke  skulle  be- 
kymre sig". 

Det  syvende  kapitel  af  Mattæus,  som 
udgør  det  tredie  og  sidste  hovedaf- 
snit af  prædikenen,  indeholder  fem 
forskellige  principper  til  vejledning 
og  advarsel. 

1.  „Døm  ikke,  for  at  I  ikke  skal  døm- 
mes; thi  den  dom,  I  dømmer  med, 
med  den  skal  I  selv  dømmes,  og 
det  mål,  I  måler  med,  med  det 
skal  I  selv  få  tilmålt."  (Matt.  7:1-2. 
Se  også  3.  Neph.  14:1-2). 

2.  „Giv  ikke  hunde  det  hellige,  og 
kast  ikke  perler  for  svin,  for  at  de 
ikke  skal  træde  dem  ned  med  fød- 
derne og  så  vende  sig  om  og  søn- 
derrive jer."  (Matt.  7:6.  Se  også  3. 
Neph.  14:6). 

3.  „Bed,  så  skal  der  gives  jer;  søg, 
så  skal  I  finde;  bank  på,  så  skal 
der  lukkes  op  for  jer. 

„Når  da  I,  som  er  onde,  forstår  at 
give  jeres  børn  gode  gaver,  hvor 
meget  snarere  vil  så  ikke  jeres 
Fader,  som  er  i  Himlene,  give  go- 
de gaver  til  dem,  som  beder  ham! 
„Derfor,  alt  hvad  I  vil,  at  menne- 
skene skal  gøre  mod  jer,  det  sam- 
me skal  I  gøre  mod  dem  ..." 
(Matt.  7:7,  11-12  Se  også  3.  Neph. 
14:7,11-12). 

4.  Gå  ind  ad  den  snævre  port;  ..." 
(Matt.  7:13.  Se  også  3.  Neph. 
14:13). 

Skønt  denne  advarende  passage  i 
Mattæus  det  syvende  kapitel  er 
meget  kort,  så  er  den  dog  af  uen- 
delig stor  betydning.  Noget  af  det 


5. 


er  citeret  ovenfor;  det  vigtigste 
ord  er:  snævre.  Den  port,  Herren 
fortæller  om,  som  fører  til  livet,  er 
vanskelig  at  komme  igennem.  Det 
er  tydeligt  at  se,  at  Herren  må  ha- 
ve ønsket  at  gøre  det  klart,  at 
hans  evangelium  ikke  har  noget 
med  tilfældighederne  at  gøre,  men 
at  det  forlanger  ganske  bestemte 
ting  af  den,  der  tror. 
„Vogt  jer  for  de  falske  profeter, 
som  kommer  til  jer  i  fåreklæder, 
men  i  deres  indre  er  som  glubske 
ulve."  (Matt.  7:15.  Se  også  3. 
Neph.  14:15).  Efter  at  Herren  har 
givet  sine  disciple  dette  råd,  for- 


tæller han,  hvordan  vi  kan  skelne 
de  falske  fra  de  sande  profeter: 

af  deres  frugter  skal  I  kende 

dem."    (Matt.    7:20.    Se    også    3. 
Neph.  14:20). 
6.    Idet  hoveddelen  af  bjergprædike- 
nen nu  var  afsluttet,  sluttede  Her- 
ren af  med  en  advarsel  til  sine 
disciple,  der  indeholdt  to  vigtige 
erklæringer.  Den  første  står  i  for- 
bindelse med  prædikenens  tema 
og  er  baseret  på  vidnesbyrdet  om, 
at  Jesus  er  Kristus,  verdens  Frel- 
ser og  Forsoner.  Der  står: 
„Ikke  enhver,  der  siger  til  mig:  'Her- 
re!' skal   komme  ind   i   Himmeriget, 
men  den,  der  gør  min  himmelske  Fa- 
ders vilje. 

„Mange  skal  sige  til  mig  på  hin  dag, 
'Herre,  Herre!  har  vi  ikke  profeteret 
ved  dit  navn,  og  har  vi  ikke  uddrevet 
onde  ånder  ved  dit  navn,  og  har  vi 
ikke  gjort  mange  undergerninger  ved 
dit  navn?' 

„Og  da  vil  jeg  sige  dem  rent  ud:  'Jeg 
har  aldrig  kendt  jer;  vig  bort  fra  mig, 
I,  som  øver  uret.'  "  (Matt.  7:21-23). 
Fordi  Jesus  Kristus  led  for  os  og  be- 
talte prisen  for  menneskenes  frelse 
og  således  barmhjertigt  tilbyder  men- 
neskene frelse  gennem  tro  på  ham  og 
dåb  ved  hans  bemyndigede  tjenere, 
er  det  også  passende,  at  han  skal 
sidde  i  dommersædet  på  denne  må- 
de. 

Herren  valgte  at  afslutte  sin  majestæ- 
tiske prædiken  med  en  sidste  advar- 
sel i  form  af  lignelsen  om  den  vise 
mand  og  tåben.  Den  ene  hørte  Her- 
rens belæringer,  efterlevede  dem  og 
var  som  den  kloge  mand,  der  bygge- 
de sit  hus  på  klippegrund;  og  da  reg- 
nen og  vandstrømmene  kom,  og  vin- 
dene kastedes  mod  huset,  faldt  det 
ikke.  Den  anden  hørte  nok  hans  be- 
læringer, men  efterlevede  dem  ikke. 
Han  var  som  den  tåbelige  mand,  der 
byggede  sit  hus  på  sand;  og  da  reg- 
nen og  vandstrømmene  kom,  og  vin- 
dene slog  mod  huset,  faldt  det,  og 
dets  fald  var  stort. 

Det  står  ganske  klart,  at  bjergprædi- 
kenen har  dyb  forbindelse  med  Kristi 
forsonende  mission.  I  den  skitseres, 
hvad  der  i  det  store  og  hele  forlan- 

ges  af  Jesu  disciple;  de  må  være 
villige  til  at  lade  sig  forfølge  og  plage 
for  hans  navn  skyld.  For  at  der  ingen 
tvivl  skal  være  om,  at  han  er  Messias, 
fastslår  Herren,  at  han  er  dommer 
over  menneskeheden,  idet  han  op- 
fordrer alle  mennesker  til  at  gøre 
hans  vilje,  for  at  få  evigt  liv. 
Det  er  ikke  så  mærkeligt,  at:  „folke- 
skarerne var  slået  af  forundring  over 
hans  lære;  thi  han  lærte  dem  som  en, 
der  har  myndighed  ..."  (Matt.  7:28- 
29).  O 


Det  ville  også  være  godt,  om  vi  ville  følge  det  råd,  som 
Herren  har  givet  os,  og  som  lyder:  „Og  den,  som  omhygge- 
ligt bevarer  mit  ord,  skal  ikke  bedrages,  ..."  (Joseph  Smith 
1 :37).  Omhyggeligt  at  opbevare  hans  ord  er  langt  mere  end 
blot  at  læse  det.  For  at  opbevare  det  omhyggeligt  må  man 
ikke  kun  læse  og  studere,  men  i  ydmyghed  og  lydighed  søge 
at  efterleve  de  bud,  der  er  givet,  og  modtag  den  inspiration, 
som  Helligånden  formidler. 

Joseph  Fielding  Smith 


„Jesu  Kristi  Kirke  har  intet  at  skjule.  Den  hverken  lærer  el- 
ler praktiserer  noget,  som  den  skammer  sig  ved.  Den  nedla- 
der sig  ikke  til  at  anvende  hemmelighedsfulde  metoder  for 
at  få  nye  medlemmer.  Idet  Kirken  har  ansvaret  for  at  kund- 
gøre den  kendsgerning,  at  Forløserens  evangelium  i  al  sin 
enkelhed  og  kraft  er  gengivet  menneskene,  søger  den  ved 
ethvert  lovligt  middel  at  forkynde  dette  budskab  for  hele 
verden." 

David  O.  Mc  Kay 


(Forts,  fra  side  489) 


Når  jeg  mødes  med  vore  missionærer  og  de  stiller  spørgsmål  angående  templet,  så 

ender  jeg  altid  med  sige:  „Jeg  vover  ikke  at  besvare  nogen  af  jeres  spørgsmål, 

men  mindre  jeg  kan  finde  et  svar  i  et  af  standardværkerne  eller  i  en  autentisk 

udtalelse  fra  en  af  kirkens  præsidenter." 

Herren  har  giver  os  standardværkerne,  for  at  vi  udfra  dem  skal  kunne  se,  hvad 

der  er  sandt,  og  hvad  der  er  usandt.  Måtte  vi  alle  rette  os  efter  hans  ord,  hvor 

han  siger: 

„Det,  du  har  modtaget,  som  er  blevet  givet  dig  som  en  lov  i  mine  skrifter,  skal 

du  antage  som  den  lov,  hvorefter  min  kirke  skal  ledes."  (L.  &  P.  42:59). 

Harold  B.  Lee 

PROFETIER 
OG  LÆRDOMME 
FRA  LÆRE 
OG  PAGTER 


AF  RODNEY  TURNER, 
lærer  i  kirkehistorie  og  doktriner  ved  Brig- 
ham Young  University 


Lære  og  Pagter  er  noget  helt  ene- 
stående, for  sandheden  er  noget  me- 
get smukt.  Og  når  mennesker  er 
inspireret  af  den  Helligånd,  så  er  de 
sandheder,  som  gennem  dem  åben- 
bares, uanset  hvor  enkle  de  frem- 
står, forbundet  med  en  overbevi- 
sende kraft,  der  trodser  enhver  be- 
skrivelse. (Se  L  &P.  50:21;  68:3-4). 
Denne  kraft  er  den  ånd,  der  gen- 
nemsyrer al  guddommelig  åbenba- 
ring, en  kraft,  som  William  M'Lellan 
ikke  kunne  efterligne,  da  han  ville 
skrive  en  åbenbaring,  så  den  lig- 
nede blot  dem  mindste  af  de  åben- 
baringer, som  Joseph  Smith  mod- 
tog. (Se  L.  &  P.  67:5-7). 
Den  Helligånds  kraft  har  af  og  til  in- 
spireret profeterne  til  at  bryde  ud  i 
vers  og  udtrykke  evangeliets  sand- 
heder i  et  sprog,  der  er  så  rigt  og 
smukt,  som  den  dejligste  poesi.  Læg 
engang  mærke  til  følgende  passa- 
ger, der,  ligesom  ædelstene,  findes 
spredt  ud  mellem  siderne  i  Lære  og 
Pagter. 

Om  den  majestætiske  jord 

„Jorden  farer  på  sine  vinger, 
solen  giver  lys  om  dagen 
og  månen  og  stjernerne  om  natten, 
medens  de  ruller  frem  på  deres 

baner  i  herlighed, 
omgivet  af  Guds  magt." 

(L  &  P.  88:45). 

Om  Herrens  genkomst 

„Og  det  skal  siges:  Hvem  er  det, 
der  kommer  ned 


fra  Gud  i  Himlen  i  farvede  klæder, 
ja,  fra  ukendte  egne, 
iført  sit  herlige  klædebon, 
og  som  går  frem  i  sin  vældige  kraft. 
(L  &P.  133:45). 


Om  jordens  retfærdiggørelse 

„Jorden  har  våndet  sig  i 
barnsnød  og  frembragt  sin  styrke, 
og  sandhed  har  fået  fæste  i  dens 

indre. 
Himlene  smiler  over  den, 
og  den  er  iført  sin  Guds  herlighed; 
thi  han  står  midt  iblandt  sit  folk. 
(L.  &P.  84:101). 

Disse  passager  vidner  om  Joseph 
Smiths  profetiske  kaldelse.  De  be- 
vidner, at  han  havde  modtaget  ild- 
dåben og  den  Helligånds  dåb  —  for 
han  talte  „med  engletunger".  (Se  2. 
Neph.  3:13;  32:2). 

Lære  og  Pagter  er  det  eneste  stan- 
dardværk, der  er  fremkommet  i  mo- 
derne tid.  Skønt  dette  værk  ved  før- 
ste øjekast  blot  kan  synes  at  være 
en  række  episodiske  åbenbaringer 
om  mange  forskellige  emner  uden 
indbyrdes  sammenhæng,  så  er  det 
dog  som  en  perlerække,  der  holdes 
sammen  af  kirkehistorien;  genopret- 
telsens historie  fra  fremkomsten  af 
den  „eneste  sande  og  levende  kir- 
ke" (L.  &  P.  1 :30),  som  den  kom  ud 
af  det  store  frafalds  dunkle  mørke 
(L  &  P.  1 :30),  og  var  Guds  sejr  over 
det  ondes  magter  og  til  helliggørei- 
sen af  jorden  og  af  Guds  sønner  og 


døtre.  (Se  L.  &  P.  76:106-108;  88:14- 
29;  130:6-9). 

I  sin  egenskab  heraf  afspejler  Lære 
og  Pagter  de  guddommelige  bud- 
bringeres id,  som  viste  sig  for  pro- 
feten, Joseph  Smith,  idet  de  gav 
„linie  på  linie  og  bud  på  bud,  lidt 
her  og  lidt  der,  bringende  os  trøst 
ved  at  vise  det  tilkommende,  be- 
styrke vort  håb".  (L.  &  P.  128:21). 
I  Lære  og  Pagter  bekræfter  Herren 
ikke  alene  vort  håb  ved  at  åbenba- 
re fremtidige  begivenheder,  men 
han  lægger  også  stor  vægt  på  nuti- 
dige ting,  ting  som  vi  virkelig  kan 
gøre  noget  ved. 

Da  Lære  og  Pagter  er  skrevet  til  en 
generation,  som  skal  være  vidner  til 
enden  på  den  nuværende  verdens- 
orden og  begyndelsen  på  tusindårs- 
riget, må  den  nødvendigvis  omtale 
mørket  såvel  som  lyset,  for  Lære  og 
Pagter  er  en  ærlig  bog:  den  åben- 
barer tingene  som  de  er,  ikke  som 
nogle  mennesker  gerne  ville  have, 
at  de  skulle  være. 

Skønt  der  måske  findes  nogle,  der 
anser  Lære  og  Pagters  åbenbarin- 
ger,, angående  disse  sidste  dage 
(L  &  P.  45:42;  64:24),  før  Kristi  gen- 
komst til  verden,  som  overdrivelse, 
så  er  det  dog  ikke  tilfældet.  Lære  og 
Pagter  skal  tages  helt  bogstaveligt. 
Derfor  rådes  vi  til  at  „ransag(e)  dis- 
se befalinger,  thi  de  er  sande  og 
troværdige,  og  de  profetier  og  for- 
jættelser, som  de  indeholder,  skal 
alle  gå  i  opfyldelse. 
„Hvad  jeg,  Herren,  har  talt,  har  jeg 

talt,  og  jeg  undskylder  mig  ikke;  og 
selv  om  himlen  og  jorden  forgår, 
skal  mit  ord  dog  ikke  forgå,  men 
skal  gå  i  opfyldelse,  enten  ved  min 
egen  røst  eller  mine  tjerneres,  thi 
det  er  det  samme."  (L  &  P.  1:37-38). 
Og  der  er  ingen  grund  til  at  tro,  at 
Herren  ikke  skulle  stå  inde  for  sit 
ord!  For  han  har  sendt  os  sin  Ånd 
„for  at  oplyse  de  ydmyge  og  de  an- 
gergivne og  for  at  fordømme  de 
ugudelige."  (L&P.  136:33). 
Lære  og  Pagter  profeterer  om  et  for- 
færdeligt åndeligt  mørke  og  om  gud- 
dommelige irettesættelser,  før  tu- 
sindårsriget gryer  og  indvarsler  ret- 
færdighedens dag,  som  Jesus  bad 
om  måtte  komme,  og  som  hellige 
mennesker  har  længtes  efter,  siden 
tidernes  begyndelse.  (L&P.  45:12-14). 
Kløften  mellem  de  retfærdige  og  de 
ugudelige,  der  altid  har  adskilt  den 
menneskelige  familie,  bliver  stadig 
bredere.  Dette  opfylder  profetien  fra 
1831: 

fred  skal  borttages  fra  jorden, 

og  djævelen  skal  have  magt  over  sit 
eget  rige. 

„Men  Herren  vil  også  have  magt  over 
sine  hellige..."  (L&P.  1:35-36). 

Medens  mennesket  ser  denne  ver- 
den „i  et  spejl,  i  en  gåde"  (1.  Kor. 
13:12),,  så  forstår  Herren  den  og  ser 
gennem  den  med  sandhedens  sø- 
gende øjne.  I  modsætning  til  dem, 
der  siger,  at  verden  stadig  bliver 
bedre,  fastslår  moderne  åbenbaring, 
at  den  i  virkeligheden  snart  er  mo- 
den i  ondskab: 

„Thi  alt  kød  er  fordærvet  for  mig, 
og  mørkets  magter  hersker  på  jor- 
den blandt  menneskene,  endog  i  alle 
himmelske  skarers  nærværelse, 

„hvilket  gør,  at  stilheden  hersker,  og 
hele  evigheden  er  bedrøvet,  og 
englene  venter  på  det  store  bud:  at 
høste  jorden  og  sanke  ugræsset 
sammen,  for  at  det  kan  opbrændes. 
Og  se,  fjenden  har  rottet  sig  sam- 
men." (L&P.  38:11-12). 

Derfor  er  det  de  helliges  ansvar,  ikke 
at  „tal(e)  andet  end  omvendelse" 
(L&P.  6:9;  11:9;  18:6;  19:21)  til  „en 
vanartet  og  forvendt  slægt."   (L.&P. 


33:2;  34:6).   I  1830  erklærende  Her- 
ren: 

„Min  vingård  er  blevet  fuldstændig 
fordærvet,    og    med    undtagelse    af 
nogle  få  er  der  ingen,  der  gør  godt; 
disse    farer   vild    i    mange   ting    på 
grund  af  præstelist,  og  alles  hjerter 
er  fordærvede."  (L.&P.  33:4). 
Men  et  år  senere,  i  1831,  åbenbarede 
Herren,  at  „Guds  vrede  er  optændt 
mod  jordens  indbyggere,  og  ingen 
gør   godt;   thi    alle    er   afveget   fra 
vejen."  (L.  &  P.  82:6.  tilføjet). 
Det  ses  tydeligt,  at  Herren  ikke  går 
ind  for  kompromisser.  Alle  de  gode 
forsætter,  der  danner  baggrund  for  de 
sociale,  økonomiske  og  politiske  pro- 
grammer, som  fremsættes  for  at  ska- 
be   menneskene   fred    og    overflod, 
bortforklarer  ikke  den  kendsgerning, 
at  mennesket  sidder  som  i  en  syn- 
dens og  ondskabens  skruestik,  med- 
mindre og  indtil  de  vender  tilbage  til 
Kristus,  som  er  den  eneste  vej  til  frel- 
se. 

„Og  hele  verden  ligger  i  synd  og  suk- 
ker under  mørket  og  under  syndens 
trældom. 

„Og  deraf  kan  I  forstå,  at  det  er  un- 
der syndens  trældom,  fordi  de  ikke 
kommer  til  mig. 

„Thi  den,  som  ikke  kommer  til  mig, 
er  under  syndens  trældom. 
„Og  den,  som  ikke  hører  min  røst, 
kender  den  ikke  og  er  ikke  af  mig. 
„Herpå  skal  I  kende  den  retfærdige 
fra  den  ugudelige  og  forstå,  at  den 
hele  verden  netop  nu  sukker  under 
synd  og  mørke."  (L  &  P.  84:49-53). 
Det  er  meget  beklageligt,  men  både 
skriften  og  historien  fastslår,  at  man- 
ge går  syndens  vej,  medens  kun  få 
følger  den  snævre  vej.  Således  brin- 
ger verden  dommen  over  sig  selv,  for 
Herrens  Ånd  —  livets  og  fredens  Ånd 
—  „skal  ikke  for  evigt  trættes  med 
menneskene."  (L.  &  P.  1:33).  Men  det 
er  udenfor  enhver  tvivl,  at  Faderen 
har  gjort  alt,  hvad  der  står  i  hans 
magt,  idet  han  bruger  ethvert  middel, 
for  at  hans  børn  ikke  skal  lide  under 
lovens  krav.  Læg  godt  mærke  til  in- 
derligheden i  Herrens  poetiske  ord: 
„O,  I  jordens  folk. 
Hvor  ofte  har  jeg  ikke  villet  samle  jer, 


ligesom  en  høne  samler  sine  kyllin- 
ger under  vingerne, 
men  I  ville  ikke! 

Hvor  ofte  har  jeg  ikke  kaldt  på  jer 
gennem  mine  tjeneres  mund 
og  gennem  englebetjening 
og  med  min  egen  røst 
gennem  tordenens  røst 
og  gennem  lysets  røst 
gennem  stormes  røst 
og  gennem  jordskælvets  røst 
og  frygtelige  haglstorme, 
gennem  hungersnøds  røst 
og  alle  slags  pest 
ved  en  basuns  kraftige  lyd, 
gennem  dommens  røst 
og  gennem  barmhjertighedens  røst 
hele  dagen  lang, 

gennem  ærens  og  hæderens  røst 
og  det  evige  livs  skatte, 
og  jeg  ville  have  frelst  jer  med  evig 
frelse,  \ 

men  I  ville  ikke"  (L  &  P.  43:24-25). 
Når  den  store  doms  time  kommer, 
vil  der  være  dem,  der  „opløfte(r)  de- 
res røst,  forbande(r)  Gud  og  dø(r)." 
(L  &  P.  45:32).  Men  de  vil  ikke  kun- 
ne retfærdiggøres  i  deres  gerninger, 
for  dommen  vil  være  den  naturlige 
følge  af  den  handlefrihed,  som  de 
selv  har  misbrugt. 

Det  er  mennesket,  og  ikke  Gud,  der  i 
den  sidste  ende  er  ansvarligt  for 
dommen  på  den  yderste  dag.  (Se  L.  & 
P.  109:49-53;  84:96-98;  97:22-25).  Her- 
rens plan  er  livets  plan.  Det  er  ikke 
Guds  vilje,  at  der  må  ske  ødelæg- 
gelse forud  for  planens  fuldkommen- 
gørelse. Det  er  en  beklagelig  nødven- 
dighed, som  mange  af  hans  børn  har 
frembragt. 

Men  Lære  og  Pagter  beskæftiger  sig 
med  andet  og  mere  end  de  sidste 
dages  prøvelser.  I  overensstemmelse 
med  sin  status  som  helligt  skrift,  er 
den  også  en  løfternes  bog,  den  er 
fuld  af  forjættelser  for  de  retfærdige 
—  både  som  enkeltmennesker  og  som 
folk. 

Den  guddommelige  kirke  er  frem- 
stået „ud  af  dunkelhed  og  mørke". 
(L.  &  P.  1 :30).  Man  kan  sige,  at  dens 
„kaldelse  og  udvælgelse  er  urokke- 
lig" (2.  Peter  1:10),  for  den  er  grund- 
laget for  det  rige,  som   Daniel  så, 

som  „(ikke)  skal  . .  gå  over  til  noget 
andet  folk;"  (Dan.  2:44),  men  som 
„skal  rulle  frem,  til  den  opfylder  hele 
jorden"  (L  &  P.  65:2).  Fjenden  vil 
aldrig  igen  sejre  (L  &  P.  38:9). 
Herren  har  lovet  sine  tjenere,  at  „de- 
res arm  skal  være  min  arm,  og  jeg 
vil  være  deres  skjold  og  panser  . . ." 
(L  &  P.  35:14).  For  jeg  vil  ligeledes 
samle  mine  udvalgte  fra  jordens  fire 
hjørner"  (L.  &  P.  33:6). 
„Lamanitterne  (skal)  springe  ud  som 
rosen"  (L  &  P.  49:24),  og  „Israel  skal 
blive  frelst"  (L.  &  P.  49:25). 
Det  nye  Jerusalem  skal  blive"  et  fre- 
dens land,  en  tilflugtsstad,  et  sikkert 
sted  for  den  Allerhøjestes  hellige" 
under  de  sidste  dages  domme.  (L  & 
P.  45:66). 

Og  „Zion  (skal)  fryde  sig  og  blom- 
stre på  højene"  (L  &  P.  35:24;  64:41; 
100:13;101:17-20). 

Den  skal  være  „ren  af  hjertet"  (L.  & 
P.  97:21),  for  de  hellige  „skal  blive 
rene,  ligesom  jeg  er  ren"  (L  &  P. 
35:21;  67:10-13;  100:16). 
Dette  vil  bevirke,  at  Herren  kan  drage 
til  sit  tempel  (L  &  P.  36:8),  og  bo 
blandt  sit  folk  (L  &  P.  29:11 ;  84:119). 
Herren  har  lovet  de  hellige,  at  når 
han  opretter  sin  tusindårige  regering, 
skal  ingen  anden  regere  end  Kristus, 

„thi  jeg  vil  være  jeres  konge  og  vå- 
ge over  jer"  (L  &  P.  38:21).  Så  vil  de 
hellige  være  „et  frit  folk,  og  I  skal  ik- 
ke have  andre  love  end  mine,  når  jeg 
kommer"  (L  &  P.  38:22). 
Herren  har  lovet  de  hellige,  at  de 
„skal . . .  være  de  rigeste  af  alle  folk" 
(L  &  P.  38:39).  De  skal  arve  riget  (L. 
&  P.  38:9,  15;  78:13;  82:2-3;  136:41) 
og  leve  på  denne  jord  både  for  tid 
og  evighed  (L  &  P.  38:20).  Når  jorden 
modtager  sin  paradisiske  herlighed, 
så  skal  jordens  fylde  være  til  alle 
dens  indbyggeres  velsignelse.  (L  & 
P.  59:16-20). 

De  trofaste  loves,  at  de  vil  blive  kro- 
net med  herlighed  i  et  celestialt  le- 
gemes opstandelse  (L.  &  P.  29:13;  88: 
28-29),  og  når  de  har  modtaget  „en 
fylde  af  sandheden"  (L  &  P.  93:26-28) 
og  derfor  „en  fylde  af  glæde"  (L.  &  P. 
93:33),  vil  de  endog  „begribe  Gud" 
(L  &  P.  88:49). 

Således  loves  de  hellige  evigt  liv, 
„den  største  af  alle  Guds  gaver"  (L. 
&  P.  6:13;  14:7).  Med  andre  ord,  Her- 
ren vil  give  sine  sønner  og  døtre  Him- 
melens skatte  —  alt  hvad  Faderen 
har.  (L  &  P.  84:38). 

Til  sidst  vil  de  sidste  dages  hellige 
blive  talt  blandt  den  Førstefødtes  kir- 
ke, Guds  celestiale  forsamling  i  evig- 
heden. (L.  &  P.  76:54-70;  78:21 ;  93:22), 
og  som  sådan  skal  de  „arve  alle  ting" 
(L&P.  78:22). 

Når  Herren  så  har  frelst  sine  under- 
trykte folk  fra  alle  tidsaldre  (L.  &  P. 
133:52)  og  har  ladet  denne  faldne 
planet  genopstå  som  „en  ny  himmel 
og  en  ny  jord"  i  celestial  herlighed 
(L  &  P.  29:23;  88:17-19),  så  vil  de  hel- 
lige „modtage  en  arvedel  hos  Herren 
i  den  hellige  stad"  (L  &  P.  63:49). 
Denne  arvedel  vil  sikre  dem  plads  i 
Guds  nærhed  i  al  evighed.  Denne  ar- 
vedel vil  være  fuldkommengørelsen 
af  kærlighed,  ægteskab  og  familie. 
Den  vil  indbefatte  en  fuldstændig  vi- 
den, magt,  myndighed,  frihed  og 
glæde. 

I  mellemtiden  forsikrer  Herren  os  om 
at:  „Den,  der  søger  mig  årle,  skal  fin- 
de mig  og  ikke  blive  forladt"  (L  &  P. 
88:83).  Han  opfordrer  os  til  at  holde 
os  nær  til  ham,  idet  han  lover,  at  han 


så  også  vil  holde  sig  nær  til  os  (L  & 
P.  88:63). 

De,  der  tager  imod  denne  indbydelse, 
modtager  „den  Helligånds  usigelige 
gave"  (L  &  P.  121:26),  som  vil  lede 
dem  til  al  viden  og  al  sandhed,  idet 
den  vil  være  deres  stadige  ledsager, 
i  det  omfang,  som  de  gør  sig  fortjent 
dertil  (L&P.  121:29). 
Den  Helligånds  gave  er  det  middel, 
hvorigennem  Herren  opfylder  sit 
løfte:  „Men  så  mange,  som  modtog 
mig,  har  jeg  givet  magt  til  at  blive 
mine  sønner"  (L  &  P.  39:4;  11:30;  35: 


2;  45;  8).  Disse  Guds  sønner  og  døtre 
får  deres  bønner  besvaret  (L.  &  P.  46: 
28-30;  50:29-30;  98:1-3),  modtager 
tegnene,  der  følger  med  troen  (L  & 
P.  35:8-9;  84:65-72),  Åndens  gaver  (L. 
&  P.  46:8-27),  fysisk  og  åndelig  sund- 
hed (L  &  P.  89:18-21)  og  „fred  i  den- 
ne verden"  (L  &  P.  59:23). 
Hvor  nådig  er  Faderen  ikke!  Hvilket 
skatkammer  af  profetier  og  løfter  er 
der  ikke  i  Lære  og  Pagter!  Hvor  bør 
vi  være  taknemmelige  for  denne  kost- 
bare, moderne,  hellige  skrift. 

O 


„Værkets  fremtid  og  eksistens  er  sikret,  når 
blot  præstedømmet  vil  holde  sig  Kirkens 
store  mission  for  øje.  Det  er  i  sandhed  en 
fredens  budbringer.  Da  Kristus  kom  til  jorden, 
forkyndtes  hans  komme  af  et  englekor,  der 
sang:  ,Ære  være  Gud  i  det  højeste!  og  på 
jorden  fred  i  mennesker,  der  har  hans 
velbehag!'  (Lukas  2:14).  Dette  budskab  er 
blevet  gentaget  så  ofte,  at  det  synes  trivielt. 
Alligevel,  hvis  man  bare  kunne  komme  hen  i 
nærheden  af  fred  og  broderskab,  ville  det 
vise  sig  at  være  det  største  gode,  som 
menneskeheden  kunne  opnå." 

David  O.  McKay 

JOSEPH: 

ET 

SELVPORTRÆT 


VED  J.  LEWIS  TAYLOR 


„Herren  havde  brug  for  en  mand,  til  at  begynde  genopret- 
telsens værk,  en,  der  havde  et  uovervindeligt  mod,  en  tillids- 
fuld, frygtløs  personlighed,  hvis  loyalitet  ville  stå  til  Herren 
først  som  sidst.  Netop  et  sådant  menneske  var  profeten." 


Vi  vil  allesammen  gerne  lære  en  mand,  som  blev  en 
af  Herrens  største  forkæmpere,  bedre  at  kende,  og 
hvilken  bedre  måde  er  der  at  lære  folk  at  kende  på, 
end  ved  at  se  på  dem,  med  deres  egne  øjne? 
Profeten  Joseph  Smith  efterlod  sig  et  skatkammer  af 
personlige  afspejlninger  og  selvkarakteristika  i  sin 
History  of  the  Church,  der  udgør  mere  end  3200  sider. 
Han  var  bemærkelsesværdig  oprigtig  såvel  i  sine  taler 
som  i  de  notater,  han  gjorde.  Og  han  udtrykte  sine 
følelser  åbent,  ofte  i  tilsyneladende  tilfældige,  men 
altid  velgennemtænkte  bibemærkninger.  I  denne  arti- 
kel er  samlet  en  del  af  hans  „selvportrætter",  som  i 
det  mindste  giver  et  lille  indblik  i  hans  sjæls  dybde  og 
hvor  stærk  og  dynamisk  en  personlighed,  han  var. 
Den  store  tyske  historiker,  Eduard  Meyer,  sammenlig- 
nede engang  Joseph  Smith  med  Muhamed.  Han  slut- 
tede af  med  at  sige,  at  Muhamed  stod  højere  i  hans 
agtelse  end  Joseph  Smith,  fordi  Muhamed  havde  pe- 
rioder, hvor  han  var  fuld  af  tvivl  på  sin  egen  mission, 
hvor  han  var  vag  og  ikke  vidste,  hvad  han  skulle  gøre, 
hvorimod  Joseph  Smith  ikke  synes  at  have  gennem- 


levet lignende  kampe  med  sig  selv.  Profeten  udtalte 
sig  altid  klart  og  sikkert,  når  han  talte  om  religion. 
Og  der  opstod  aldrig  tvivl  i  hans  sind  om,  at  han  var 
guddommeligt  kaldet,  og  med  hensyn  til  det  budskab, 
han  havde  at  bringe.  Læs  engang,  hvad  han  selv  skri- 
ver om  sit  livs  mission: 

„Jeg  har  virkelig  set  et  syn;  og  hvem  er  jeg,  at  jeg 
kan  modstå  Gud?  Og  hvorfor  tænker  verden  på,  at  få 
mig  til  at  fornægte,  hvad  jeg  virkelig  har  set?  Thi  jeg 
havde  set  et  syn;  jeg  vidste  det,  og  jeg  vidste,  at  Gud 
vidste  det,  og  jeg  kunne  ikke  fornægte  det  . . ."  (Jo- 
seph Smith  2:25). 

„Jeg  blev  af  min  himmelske  Fader  kaldet  til  at  lægge 
grunden  til  dette  store  værk  og  rige  i  denne  uddeling 
og  til  at  bære  vidnesbyrd  om  hans  åbenbarede  vilje 
til  det  spredte  Israel  . . ."  (Tale  til  de  hellige,  juli  1843; 
History  of  the  Church  (almindeligvis  kaldet:  Documen- 
tary  History  of  the  Church),  5:516) 
„Hvis  nogen  skulle  spørge  mig,  om  jeg  er  en  profet, 
så  ville  jeg  ikke  benægte  det,  for  så  ville  jeg  gøre  mig 
til  løgner . . ."  (Samtale  med  dommer  Douglas  og  an- 
dre, juni  1843;  DHC  5:215). 

Joseph  vidste,  hvem  han  var,  derfor  talte  han  som  en: 
„der  har  myndighed."  (Bemærkninger  til  nyankomne 
engelske  hellige,  april  1843;  DHC  5:356). 
„Jeg  ved,  hvad  jeg  taler  om;  jeg  forstår  min  mission 
og  hvad  der  er  min  pligt."  (Tale  til  de  hellige,  april 
1843;  D HC  5:259). 

„Med  hensyn  til  den  magt  jeg  måske  kan  siges  at 
have  over  det  menneskelige  sind,  kan  jeg  blot  sige 
dette:  Det  er  som  følge  af  den  sandheds  kraft,  der 

er  i  de  lærdomme,  som  jeg  har  været  et  redskab  i 
Guds  hænder  til  at  præsentere  for  folk,  og  ikke  fordi 
jeg  har  nogen  kraft  i  mig  selv  . . .  Jeg  er  den,  der 
råber  i  ørkenen:  „Omvend  jer  fra  jeres  synder  og  be- 
red vejen  for  Menneskesønnen,  som  kommer,  thi 
Guds  rige  er  nær..."  (Tale  til  de  hellige,  marts  1844; 
DHC  6:273) 

„Jeg  trodser  verdens  forsøg  på  at  ødelægge  Guds 
værk;  og  jeg  profeterer,  at  den  aldrig  vil  få  magt  til  at 
dræbe  mig,  før  jeg  har  fuldført  min  mission  og  er  pa- 
rat til  at  dø."  (Tale  til  de  hellige,  oktober  1843;  DHC 
6:58). 

Herren  havde  brug  for  en  mand  til  at  påbegynde  gen- 
oprettelsens værk,  en,  der  havde  et  uovervindeligt 
mod,  som  havde  en  pålidelig  og  frygtløs  karakter,  og 
hvis  loyalitet  ville  stå  til  Herren  fra  først  til  sidst.  Ne- 
top et  sådant  menneske  var  profeten  „Jeg  har  endnu 
aldrig  vidst,  hvad  det  ville  sige,  at  frygte  leret  eller 
noget  menneskes  indflydelse,  „skrev  han  til  James 
Arlington  Bennett.  „Jeg  frygter  udelukkende  Gud.  Jeg 
frygter  at  gøre  ham  imod,  og  jeg  stræber  efter  at 
holde  hans  bud."  (Brev  til  James  Arlington  Bennett, 
september  1842;  DHC  5:157). 

Ved  en  anden  lejlighed  erklærede  profeten:  „Mit  for- 
mål er  at  adlyde  Gud  og  at  lære  andre  også  at  adlyde 
ham,  hvad  han  end  beder  os  om  at  gøre.  Det  er  lige- 
gyldigt, om  det  er  et  populært  princip  eller  et  upopu- 
lært princip.  Jeg  vil  aldrig  vige  fra  et  sandt  princip, 
om  jeg  så  skulle  være  den  eneste,  der  ville  forfægte 
det."  (Tale  i  et  forsamlingshus,  februar  1844;  DHC 
6:223). 

I  et  andet  brev  til  Bennett  skrev  Joseph  Smith:  „Hele 
jorden  skal  være  mit  vidne,  at  jeg,  ligesom  den  høje 
klippe  midt  i  havet,  der  modstår  de  voldsomme  bøl- 
gers rasen  i  århundreder,  står  urokkeligt.  Jeg  er  dy- 
dens tro  forkæmper  og  lastens  frygtløse  fjende  . . . 
Jeg  kæmper  mod  tidsaldrenes  vildfarelser  . . "  (Brev 
til  James  Arlington  Bennett,  november  1843;  DHC 
6:78). 

For  at  ingen  skal  tro,  at  Joseph  var  særlig  imponeret 
over  sig  selv,  må  vi  hellere  skynde  os  at  tilføje,  at  han 
bestandig  talte  om  sit  dybe  behov  for  Herrens  hjælp, 
og  at  han  altid  tilskrev  ham  ehver  succes,  der  over- 
gik ham:  „Den  Almægtige  Gud  er  mit  skjold,"  sagde 
han  til  de  hellige  (januar  1843;  DHC  5:259)  „Jeg  er 
hans  tjener."  (King  Follett  talen,  april  1844;  DHC 
6:305) 

Ved  andre  lejligheder  sagde  han  følgende:  „Jeg  er 
nogenlunde  klar  over  mit  ansvar  og  over,  hvor  stort 
mit  behov  for  hjælp  ovenfra  er,  for  at  jeg  kan  være  i 
stand  til  at  belære  dette  folk  . . ."  (Brev  til  De  Tolv, 
oktober  1840;  DHC  4:230)  „Jesus  Kristus,  Guds  Søn, 
er  min  store  vejleder."  (Tale  til  „Green  Mountain 
Boys",  november  1843;  DHC  6:93) 
Eftersom  Herren  var  profetens  ven  og  lærermester, 


Portrætter  af  profeten  Joseph  Smith:  side  499,  et  prof  i  I  male  ri 
af  David  Rogers.  Side  500:  maleri  af  Edward  Grigware.  501 
portræt,  som  hænger  i  National  Portrait  Galleri  i  Washington 
D.  C.  Nederst  gravering  efter  et  maleri  af  David  Rogers,  1842. 
I  sin  History  of  the  Church,  bind  5,  siderne  164-65,  har  pro- 
feten noteret,  at  han  sad  model  for  ham  den  16.,  17.,  19.  og 
20.  september  1842. 


501 


var  han  oplyst  med  evighedens  visdom.  Selv  nu  er  vi 
langt  fra  rigtig  klar  over,  mod  hvilke  evangeliske  høj- 
der, profetens  sind  raktes. 

„Jeg  kunne  fortælle  hundrede  gange  mere,  end  jeg 
allerede  har  gjort,  om  rigernes  herlighed,  som  er  ble- 
vet vist  mig  i  et  syn,  hvis  jeg  blot  havde  tilladelse  der- 
til, og  hvis  folket  var  parat  til  at  modtage  disse  sand- 
heder" (Tale  til  de  hellige,  maj  1843;  DHC  5:402). 
Profeten  elskede  „Himmelens  lærdom  og  visdom" 
(Tale  til  de  hellige,  juni  1843;  DHC  5:423)  Og  han 
gjorde  det  til  sin  livslange  interesse  at  undervise  de 
hellige  om  disse  guddommelige  sandheder.  „Hele  da- 
gen overvejer  jeg,  og  det  er  mig  vigtigere  end  mine 
daglige  fornødenheder,  hvordan  jeg  skal  få  Guds  hel- 
lige til  at  forstå  de  åbenbaringer,  der  som  flodbølger 
skyller  ind  over  mit  sind"  (Begravelsestale,  april  1843; 
DHC  5:362).  Det  er  ikke  så  underligt,  at  han  fortvivle- 
des over  mange  menneskers  halvhjertede  forsøg  på 
at  finde  frem  til  sandheden.  „Nå  ting  af  den  aller- 
største betydning  forbigås  af  tankeløse  mennesker, 
uden  at  de  endda  reflekterer  derover,  så  vokser  mit 
ønske  om  at  nå  frem  til  sandheden  sig  uendelig 
stærkt,  og  jeg  får  lyst  til  at  knuge  sandheden  til  mit 
bryst.  Jeg  tror  alt,  som  Gud  nogensinde  har  åben- 
baret . ."  (Tale  til  de  hellige,  juni  1844;  DHC  6:477) 
Joseph  Smith  var  ikke  en  mand,  som  uden  videre 
kunne  trædes  ned  af  sammensværgelser.  Skønt  han 
pligtskyldigt  underkastede  sig  retsager  i  overens- 
stemmelse med  loven,  ligegyldigt  hvor  falske  ankla- 
gerne mod  ham  end  måtte  være,  så  nægtede  han  dog 
at  lade  nogen  uretfærdighed  overgå  sig  uden  på  det 
voldsomste  at  forsvare  sig.  Det  vigtigste  for  ham  var 
at  have  frihed  til  at  holde  sin  samvittighed  ren,  til  at 
tænke  og  tro,  som  han  ønskede,  uden  at  onde  men- 
nesker, falske  traditioner  og  forpassede  trosretninger, 
blandede  sig  heri.  Han  beskriver  sine  følelser  på 
denne  karakteristiske  måde: 

„Det  er  kærligheden  til  friheden,  der  inspirerer  min 
sjæl  —  kærligheden  til  den  samfundsmæssige  og  reli- 
giøse frihed  for  hele  den  menneskelige  familie  Kær- 
ligheden til  friheden  blev  indgydt  i  min  sjæl  af  mine 
bedsteforældre,  da  jeg  red  ranke  på  deres  knæ  . . ." 
(Tale  til  de  hellige,  juli  1843;  DHC  5:498). 
„Jeg  ønsker  frihed  til  at  tænke  og  tro,  som  jeg  vil.  Det 
er  en  god  følelse  ikke  at  være  underkuet."  (Tale  til  de 
hellige,  april  1843;  DHC  5:340). 
„Jeg  kan  ikke  tro  på  nogen  af  de  forskellige  eksiste- 
rende trossamfund,  fordi  de  alle  har  noget,  som  jeg 
ikke  kan  gå  ind  for,  selvom  de  også  alle  har  noget  af 
sandheden.  Jeg  ønsker  at  komme  i  Guds  hellige  nær- 
hed og  at  lære  alle  ting;  men  de  forskellige  trossam- 
fund sætter  grænser  op  og  siger:  'Hertil  kan  du  gå  og 
ikke  længere;'  Det  kan  jeg  ikke  tro  er  rigtigt."  (Tale 
til  de  hellige,  oktober  1843;  DHC  6:57) 
„Jeg  vil  udgyde  mit  blod  til  vort  forsvar.  De  (missou- 


rianerne) skal  ikke  tage  vore  rettigheder  fra  os  . . ." 
(Tale  i  Nauvoo,  juni  1843;  DHC  5:473). 
Profetens  kærlighed  til  friheden  var  nært  knyttet  til 
hans  dybe  patriotiske  følelser.  „Jeg  kunne  ikke  bede 
om  at  nogen  større  ære  skulle  overgå  mig,  end  at  jeg 
måtte  give  mit  liv  for  denne  nation,"  sagde  han  til 
Nauvoo  legionen  (juli  1843;  DHC  4:382).  Han  beskrev 
sig  selv  som  „en  patriot  med  stor  kærlighed  til  sit 
land"  (brev  til  James  Arlington  Bennett,  september 
1842;  DHC  5:159),  og  erklærede:  „Jeg  vil  på  bedste 
måde  forsvare  De  forenede  Staters  forfatning  på  den- 
ne jord.  Jeg  føler,  at  jeg  altid  vil  være  parat  til  at  dø 
for  at  forsvare  de  svages  og  forfulgtes  rettigheder." 
(Tale  til  de  hellige,  oktober  1843;  DHC  6:56-57). 
Fire  måneder  senere  sagde  han:  „Jeg  føler,  at  det  er 
min  ret  og  min  pligt  at  opnå  så  megen  magt  og  ind- 
flydelse her  i  De  forenede  Stater,  som  jeg  kan  opnå 
på  nogen  lovlig  måde,  for  at  jeg  kan  gøre  mit  til  at 
beskytte  uskylden  mod  de  overgreb,  der  begås  mod 
den;  og  skulle  jeg  komme  til  at  nedlægge  mit  liv  for 
en  god  sag,  så  er  jeg  villig  til  at  ofre  det  på  dydens, 
retfærdighedens  og  sandhedens  alter  i  mit  forsøg  på 
at  opretholde  De  forenede  Staters  forfatning,  om  det 
skulle  blive  nødvendigt,  for  menneskehedens  almene 
gode."  (Bemærkninger  til  et  politisk  møde,  februar 
1844;  DHC  6:210). 

Men  kunne  profeten  være  en  stålhård  forkæmper,  så 
kunne  han  også  være  blid  som  fløjl:  „Sekteriske  præ- 
ster råber  imod  mig  og  siger:  'Hvorfor  har  det  vrøvle- 
hoved så  mange  tilhængere,  og  hvorfor  mister  han 
dem  ikke  igen?'  Jeg  svarer,  at  det  er  fordi,  jeg  kender 
kærlighedens  princip.  Alt,  hvad  jeg  har  at  tilbyde  ver- 
den er  et  godt  hjerte  og  en  god  vilje."  (Tale  til  de  hel- 
lige, juli  1843;  DHC  5:498) 

„  . . .  mit  hjerte  er  stort  nok  til  at  rumme  kærlighed  til 
alle  mennesker."  (Brev  til  Washington  Tucker,  juni 
1844;  DHC  6:459).  „Jeg  nærer  ingen  dårlige  følelser 
mod  noget  menneske.  Jeg  elsker  jer  alle."  (King  Fol- 
lett  talen,  april  1844;  DHC  6:317).  Lod  engang  dybden 
i  denne  hans  kærlighed  udfra  følgende  bemærknin- 
ger: 

„Jeg  elsker  at  gøre  noget  for  de  hellige  og  at  være 
alles  tjener . . ."  (Brev  til  Edward  Hunter,  januar  184*2; 
DHC  4:492). 

„Jeg  er  ikke  nogen  lærd  mand,  men  mine  følelser  er 
lige  så  gode  som  ethvert  andet  menneskes.  O,  havde 
jeg  blot  en  ærkeengels  tunge,  så  kunne  jeg  udtrykke 
de  følelser,  som  jeg  nærer  for  mine  venner.  Men  det 
forventer  jeg  aldrig  i  dette  liv.  Når  andre  glæder  sig, 
glæder  jeg  mig  også;  når  de  sørger,  så  sørger  jeg 
med  dem."  (Begravelsestale,  april  1843;  DHC  5:362) 
„Jeg  håber,  at  jeg  skal  se  dem  (hans  venner)  igen,  så 
jeg  kan  arbejde  for  dem  og  hjælpe  dem  med,  hvad 
de  har  brug  for.  De  skal  ikke  mangle  en  ven  på  jor- 
den, medens  jer  er  i  live;  mit  hjerte  vil  altid  elske  dem, 

og  mine  hænder  skal  arbejde  for  dem  . . ."  (Dagbogs- 
notater, april  1842;  5:109). 

„Efterhånden  som  jeg  bliver  ældre,  fyldes  mit  hjerte 
mere  og  mere  af  kærlighed  til  jer.  Jeg  er  når  som 
helst  parat  til  at  opgive  noget,  der  er  forkert,  for  jeg 
ønsker,  at  dette  folk  skal  have  en  dydig  leder."  (Tale 
til  de  hellige,  maj  1844;  DHC  6:412). 
Profetens  rene  kærlighed  til  andre  kom  af  hans  nære 
slægtskab  med  den  største  kærlighed  i  hans  liv  — 
nemlig  til  vor  himmelske  Fader  og  hans  retfardighed. 
„Des  nærmere  vi  kommer  til  vor  himmelske  Fader," 
sagde  han  til  søstrene  i  hjælpeforeningen,  „des  mere 
bliver  vi  tilbøjelige  til  at  se  på  vildfarne  sjæle  med 
barmhjertighed  og  medfølelse;  vi  føler,  at  vi  kunne 
bære  dem  på  vore  skuldre  ..."  (Bemærkninger  til 
hjælpeforeningen,  juni  1842;  DHC  5:24). 
Typisk  for  profeten  er  disse  ord,  som  står  nedskrevet 

i  hans  optegnelser: disse  hellige  lærdomme  . . . 

har  en  nøgleposition  i  mit  hjerte,  jeg  omfatter  dem 
med  de  dybest  mulige  følelser,  og  med  en  nidkærhed, 
som  ikke  kan  fornægtes.  Jeg  elsker  venskab  og  sand- 
hed; jeg  elsker  dyd  og  lov;  jeg  elsker  Abrahams,  Isaks 
og  Jakobs  Gud  ..."  (Dagbogsnotater,  august  1842; 
DHC  5:108). 

En  Guds  profet  er  også  et  menneske,  hvilket  profeten 
normalt  selv  er  nærmere  til  at  indse  end  hans  tilhæn- 
gere. „En  profet ...  er  kun  en  profet"  sagde  Joseph, 
„når  han  handler  i  sin  egenskab  af  en  sådan."  (Sam- 
tale med  nogle  hellige,  februar  1843;  DHC  5:265). 
Joseph  Smith  var  usædvanlig  oprigtig  i  sin  selvvurde- 
ring overfor  de  hellige,  og  han  var  hurtig  til  at  indrøm- 
me sine  ufuldkommenheder,  ligesom  han  var  hurtig 
til  at  fortælle  dem,  hvor  inderligt  han  ønskede  at  for- 
bedre sig.  Tænk  engang  over  disse  offentlige  udtalel- 
ser: 

„Jeg  er  underkastet  lidenskaber  ganske  som  andre 
mennesker,  ligesom  profeterne  var  i  gamle  dage.  Men 
uanset  mine  svagheder,  så  er  jeg  nødsaget  til  at  tåle 
andres  ufuldkommenheder... "  (Tale,  juli  1843,  DHC 
5:516). 

„Jeg  sagde  til  dem  (de  hellige),  at  jeg  blot  var  et  men- 
neske, og  at  de  ikke  må  forvente,  at  jeg  skal  være 
fuldkommen;  hvis  de  forlanger,  at  jeg  skal  være  fuld- 
kommen, så  vil  jeg  også  vente  af  dem,  at  de  skal  være 
fuldkomne;  men  hvis  de  vil  bære  over  med  mine 
ufuldkommenheder ...  så  vil  jeg  også  bære  over  med 
deres  ufuldkommenheder."  (Råd  til  hellige,  som  lige 
var  ankommet,  oktober  1842;  DHC  5:181). 
Vi  bør  dog  ikke  tro,  at  Josephs  synder  på  nogen  måde 
var  ondartede,  for  som  han  selv  udtalte:  „Jeg  gjorde 
mig  (ikke)  skyldig  i  store  overtrædelser  . . .  det  var 
min  natur  imod."  (Joseph  Smith  2:28).  Disse  berømte 
ord,  som  blev  udtalt  i  de  allersidste  timer,  han  tilbrag- 
te på  denne  jord,  giver  et  fingerpeg  om  hvad  resulta- 
tet blev  af  hans  ydmyge  bøn  til  Herren: 


„Min  samvittighed  er  fri  for  nogen  overtrædelse  mod 
Herren  eller  mennesker."  (Bemærkninger  på  vejen  til 
Chartage  fængsel,  juni  1844;  DHC  6:555). 
Ingen  anden  side  af  profetens  liv,  viser  tydeligere 
hans  sjæls  uovervindelighed,  end  hans  reaktion  over- 
for sine  fjender.  Han  tilbragte  knap  nok  en  eneste 
dag  i  sit  liv,  der  var  helt  uden  ufred  og  fare,  men  hans 
bekymringer  førte  kun  til  hans  sjæls  renselse: 
„Jeg  er  som  en  uhyre,  tilhugget  sten,  der  trimler  ned 
fra  et  højt  bjerg;  og  den  eneste  afslibning,  jeg  får,  er, 
når  et  hjørne  her  og  der  bliver  slået  af  ved  at  ramme 
noget  andet,  når  den  med  forøget  styrke  slår  imod 
religiøs  forblindelse,  præstelist,  sagførerkneb,  læge- 
fif, løgnagtige  redaktører,  bestikkelige  dommere  og 
nævninge  og  ménsvorne  embedsmænds  myndighed, 
der  støttes  af  pøbelhobe,  gudsbespottere,  tøjlesløse 
og  fordærvede  mænd  og  kvinder  —  hele  helvede,  der 
her  og  der  slår  et  hjørne  af.  Således  vil  jeg  blive  en 
godt  sleben  pil  i  den  Almægtiges  kogger,  som  vil  give 
mig  herredømme  over  alle  og  enhver  af  dem,  når  de- 
res løgnes  tilflugt  afskæres  og  deres  skjulested  øde- 
lægges, medens  disse  glatslebne  sten,  som  jeg  kom- 
mer i  berøring  med,  bliver  vansiret."  (Tale  til  de  hel- 
lige, maj  1843;  DHC  5:401). 

„Voldsomme  følelser  er  næsten  blevet  essensen  af 
mit  liv,"  sagde  profeten  engang  ved  en  anden  lejlig- 
hed. „Hvis  de  dør  bort,  er  jeg  lige  ved  at  føle  mig  for- 
tabt." (Tale  til  de  hellige,  maj  1843;  DHC  5:389). 
Ved  sin  opofrelse  og  gennem  sådanne  prøvelser  op- 
nåede Joseph  Smith  det  løfte,  at  Gud  ville  ophøje 
ham  og  være  hos  ham  i  evighed.  (Se  L.  &  P.  121:8; 
122:9). 

Vi  har  her  kun  set  nogle  få  glimt  af  profetens  usæd- 
vanlige karakteregenskaber,  men  når  man  bedømmer 
dem  som  de  er,  må  man  indrømme,  at  hans  selvkarak- 
teristiska  er  ganske  tankevækkende.  Når  de  også  ses 
i  sammenhæng  med  det  liv,  han  levede,  det  budskab, 
han  bragte  verden,  og  den  indflydelse,  han  havde,  og 
stadig  har  på  så  mange  liv,  så  bliver  de  endnu  mere 
betydningsfulde. 


Bror  Taylor  er  leder  af  Seattle  (Washington)  instituttet,  der  rangerer 
under  Washington  universitetet,  han  er  også  højrådsmedlem  i  Seattle 
North  Stake. 

Retnings- 
linier for 
digtning  af 
SDH-salmer 


AF  ALEXANDER  SCHREINER 
Organist  i  Tabernaklet 


Når  talerne  proklamerer  det  guddom- 
melige evangeliums  glade  budskab 
fra  talerstolen  er  der  ingen  ende  på 
deres  fantasi,  selvfornyelse  og  kilde- 
materialer. Men  sidste  dages  hellige 
poeter  og  komponister  skulle  udvise 
en  lignende  energi  med  hensyn  til  at 
forsyne  os  med  nye  salmer  og  sange, 
nye  solopartier  og  kantater,  der  pri- 
ser og  takker  Herren  for  de  velsig- 
nelser, som  han  gennem  det  gengiv- 
ne evangelium  udøser  over  os. 
Man  hører  ofte  folk  sige,  at  de  gamle 
salmer  er  de  bedste.  Det  er  måske 
fordi  mange  har  et  forhold  til  de  gam- 
le salmer,  som  var  de  gamle  venner, 
som  man  gennem  årene  har  lært  at 
sætte  pris  på  og  holde  af. 
Men  ikke  desto  mindre  læser  vi  i 
skrifterne:  „Syng  Herren  en  ny  sang, 
hans  pris  i  de  frommes  forsamling." 
(Salme  149:1).  Og  i  Esajas  står  der: 
„Syng  Herren  en  ny  sang,  hans  pris 
over  jorden  vide;  havet  og  dets  fylde 
skal  juble,  fjerne  strande  og  de,  som 
bebor  dem."  (Es.  42:10).  Dette  er  blot 
to  eksempler  af  de  mange  steder  i 
skrifterne,  hvor  vi  opfordres  til  at  syn- 
ge nye  sange  og  salmer  under  lov- 
prisningen af  vor  himmelske  Faders 
navn. 

Lige  som  vi  hele  tiden  bliver  præsen- 
teret for  nye  fortolkninger  i  vore  præ- 
dikener, så  bør  vi  også  holde  os  ajour 
med  tiderne  og  skrive  nye  salmer, 
hvis  budskaber  er  aktuelle.  Vi  kan 
også  anvende  musik,  som  er  mere  „i 
takt"  med  moderne  musik,  og  som 
kan  tilfredsstille  de  krav,  som  man 
i  dag  stiller  til  ledsagende  musik. 
En  dag  i  fremtiden  vil  vor  salmebog 
blive  revideret,  men  dette  er  ikke 
nødvendigt,  før  vi  har  så  mange  nye 
salmer,  at  en  revision  er  ønskværdig. 
Nogle  mennesker  forestiller  sig  må- 
ske en  ny  salmebog,  der  netop  af- 
spejler deres  specielle  smag  med 
hensyn  til  salmer;  men  en  god  sal- 
mebog må  nødvendigvis  være  omfat- 
tende, således  at  den  både  indehol- 
der de  gode  gamle  salmer  og  mange 
nye. 

Den  udfordring,  vi  har  foran  os,  er  at 
producere  en  hel  mængde  nye  sal- 
mer, som  er  et  genskin  af  vore  mest 


åndelige  digteres  og  vore  dygtigste 
komponisters  talenter. 
Foruden  at  have  det  nødvendige  ta- 
lent for  at  udføre  et  sådant  arbejde, 
så  må  disse  digtere  også  være  be- 
sjælet af  dyb  kærlighed  til  evangeliet 
og  til  kirken.  De  bør  være  godt  inde 
i  de  store,  kendte  digteres  værker, 
og  bør  stræbe  efter  at  skabe  noget, 
der  er  på  højde  med  det  bedste  af 
det,  som  disse  har  skabt. 
Hvad  angår  komponister,  så  bør  de 
foruden  at  være  dygtige  til  musik  og- 
så være  kendt  med  de  store  mester- 
værker og  bør  for  eksempel  elske  og 
forstå  sådanne  værker  som  Mozarts 
og  Beethovens  vidunderlige  sonater. 
For  hvis  de  intet  kender  til  de  vær- 
ker, som  hele  vor  musiktradition  byg- 
ger på,  kan  de  risikere,  at  deres  kom- 
positioner, kun  genspejler  og  måske 
direkte  efterligner  popmusikkens 
kortlivede  fraser. 

På  baggrund  af  at  vore  omgivelser 
stadig  bliver  mere  moderne,  mere 
komplicerede  og  interessante,  så  bør 
vi  også  opmuntre  digtere  og  kompo- 
nister til  at  skrive  nye  salmer  om  nye 
emner;  emner,  som  interesserer,  kon- 
troversielle emner  for  salmer,  som 
virker  trosfremmende  og  som  varmer 
én  om  hjertet. 

Vi  bør  opfordre  og  opmuntre  de  af 
vore  medlemmer,  der  har  talent  her- 
for, til  således  at  nedskrive  en  hymne 
til  ære  for  vor  himmelske  Fader  og 
udtrykke  vor  taknemmelighed  for  de 
vidunderlige  velsignelser,  som  han 
giver  os. 

Rent  teknisk  er  det  teksten,  der  er 
salmen.  Musikken,  der  ledsager  tek- 
sten, er  blot  melodien,  ikke  salmen. 
Det  er  salmen,  altså  teksten,  der  skal 
skrives  først.  Digteren  vælger  sig  sin 
digtform,  den  der  passer  ham  bedst, 
og  som  egner  sig  godt  til  det  emne, 
han  vælger;  først  når  det  er  gjort, 
skriver  komponisten  melodien.  Men 
det  er  også  muligt,  at  digteren  finder 
det  lettere  at  skrive  salmen  til  en  al- 
lerede eksisterende  melodi.  For  ek- 
sempel bruges  den  melodi,  der  syn- 
ges til:  „Israel,  Israel,  Gud  nu  kal- 
der", til  mange  forskellige  digte,  og 
det  går   udmærket.    Melodierne   til: 


„Nu  Israels  genløser",  „Det  er  så 
skønt,  min  Gud,  min  Drot"  og  til  man- 
ge andre  ældre  salmer,  kan  også 
godt  bruges  til  hjælp,  når  man  ønsker 
at  skrive  nogle  nye  ord.  Man  kan  så- 
ledes enten  bruge  den  gamle  melodi 
til  den  nye  tekst,  eller  også  skrive 
en  ny  melodi  til  ordene. 
Der  kan  også  bruges  mange  andre 
melodier  fra  vor  salmebog,  som  jo 
indeholder  mange  salmer,  der  er  os 
særlig  dyrebare  og  hellige,  fordi  de 
handler  om  evangeliet,  der  er  blevet 
gengivet  os  i  vor  tid. 
En  hymne  er  en  særlig  form  for  et 
digt,  der  er  henvendt  til  Guddommen 
som  en  bøn.  De  gamle  grækeres  hym- 
ner, lovpriste  deres  hedenske  guder. 
Vi  lovpriser  den  evige  Gud,  vor  him- 
melske Fader,  og  det  er  da  også  et 
faktum,  at  vi  bør  skrive  de  fleste  af 
vore  salmer,  som  en  bøn  til  Himlen. 
I  en  åbenbaring,  der  blev  givet  til  pro- 
feten Joseph  Smith,  erklærede  Her- 
ren:   ja,  de  retfærdiges  sang  er 

som  en  bøn  til  mig  ..."  (L  &  P.  25: 
12). 

Følgende  er  ideelle  eksempler  på 
sådanne  salmer:  „Hav  tak  for  profe- 
ten, du  sendte",  „Det  er  så  skønt  min 
Gud,  min  Drot"  og  „O  min  Fader,  du, 
som  troner". 

Også  apostlen  Paulus  gav  os  instruk- 
tioner med  hensyn  til  salmer:  „Lad 
Kristi  ord  i  rigt  mål  bo  hos  jer,  så  I 
med  al  visdom  lærer  og  påminder 
hverandre  med  salmer,  hymner  og 
åndelige  sange  og  synger  med  tak- 
nemmelighed i  jeres  hjerter  for  Gud!" 
(Kol.3:16). 

Dette  viser,  at  Paulus  forstod  de  for- 
skellige former  for  salmer,  der  blev 
sunget  på  hans  tid.  Han  mindede  os 
også  om,  at  adskillige  profeter  i  Det 
gamle  Testamente  sagde,  at  vi  skulle 
synge:  „med  taknemmelighed  i  vore 
hjerter  for  Herren". 
Vore  salmer  kan  opdeles  i  mindst  fem 
forskellige  kategorier:  hymner,  rigtige 
salmer,  åndelige  sange,  koraler  og 
såkaldte  gospel-sange. 
Hymner:  Den  ideelle  hymne  er  en  hel- 
lig sang,  der  er  henvendt  til  Guddom- 
men. Sådanne  hymner  udgør  den  vig- 
tigste del  af  vor  salmebog.  De  er  al- 


tid åndelige,  og  åndelige  værdier  er 
de  højeste  af  alle. 

Egentlige  salmer:  Paulus  nævnede,  at 
man  skulle  synge  salmer.  Det  drejer 
sig  her  om  salmer,  der  er  taget  fra 
Det  gamle  Testamente.  Salmerne  er 
nogle  af  den  vestlige  verdens  højest 
værdsatte  og  ædleste  digte. 


kanter,  der  drog  omkring  og  forsøgte 
at  genopvække  folks  interesse  for 
evangeliet.  „Modigt  må  vi  kæmpe"  og 
„I  dag  skinner  solen"  er  eksempler 
på  sådanne  sange.  I  al  almindelighed 
regnes  disse  sange  ikke  for  så  meget, 
hverken  hvad  det  digteriske  eller  det 
rent  kompositoriske  angår,  men  der- 

Calvinisterne  foretrak  at  synge  sal- 
mer fra  Bibelen  fremfor  at  synge  no- 
gen anden  form  for  salme.  Det  gamle 
Testamentes  salmer  er  henvendt  til 
Jehova  og  nævner  ikke  navnet  Jesus 
Kristus,  skønt  adskillige  af  dem  hen- 
viser til  Jesu  Kristi  mission  og  liv.  Ad- 
skillige sådanne  salmer  findes  i  vor 
salmebog,  deriblandt:  „Min  hyrde  er 
Herren"  og  „Syng  Guds  pris". 
Åndelige  sange:  Disse  benævnes  så- 
ledes, fordi  de  opmuntrer  og  opløfter 
de  tilbedende  og  er  henvendt  til  dis- 
se, snarere  end  til  Guddommen.  De 
synges  dog  stadig,  kan  man  sige,  i 
Herrens  nærværelse.  Sange  som: 
„Kom,  kom,  Guds  folk",  „Kom,  lad 
os  igen"  og  „Da  du  styrket  fra  dit 
leje"  kommer  ind  under  denne  be- 
nævnelse. 

Koraler:  Disse  karakteriseres  først  og 
fremmest  ved  deres  regelmæssige 
verseform,  som  gør,  at  de  virker  me- 
get majestætiske.  „Vor  Gud,  han  er 
så  fast  en  borg"  og  „The  Voice  of 
God  again  is  heard"  (ikke  oversat  til 
dansk),  klassificeres  begge  som  ko- 
raler. 

Gospel-sange:  Udtrykket  gospel-san- 
ge er  i  virkeligheden  misvisende,  for- 
di de  sjældent  omtaler  evangeliet 
(gospel).  De  opstod  i  U.  S.  A.  i  det 
forrige  århundrede  og  blev  først  og 
fremmest  skrevet  af  de  ivrige  prædi- 


for  kan  budskabet  i  dem  jo  godt  væ- 
re vigtigt. 

Hvis  en  salme  skal  være  god,  må 
den  begynde  med  et  godt  positivt 
udsagn,  der  også  kan  anvendes  som 
titel.  Denne  gode  og  positive  titel  bør 
altså  danne  begyndelsen  til  det,  vi 
normalt  kalder  første  vers,  men  som, 
når  det  benævnes  korrekt,  egentlig 
skulle  hedde  første  strofe;  titlen  bør 
også  være  det  centrale  emne  for 
hvert  af  de  andre  vers  eller  strofer. 
(Den  sangbog,  vi  har  i  øjeblikket,  in- 
deholder mest  salmer  og  sange,  der 
består  af  tre  eller  fire  strofer.)  Det 
sker  dog,  at  versene  i  nogle  af  sal- 
merne ikke  kommer  i  en  logisk  ræk- 
kefølge. Det  klassiske  mønster  for  en 
salme  bruges  for  eksempel  til:  „Nu 
Israels  Genløser,  vor  eneste  trøst", 
hvor  den  første  sætning  ikke  alene  er 
titlen,  men  også  det  centrale  emne 
for  hele  salmen.  Alle  de  efterfølgen- 
de vers  står  så  i  relation  til  dette  em- 
ne, på  samme  måde  som  egerne  i  et 
hjul  alle  går  ud  fra  narvet.  På  denne 
måde  er  ingen  af  stroferne  afhængi- 
ge af  den  forrige  strofe. 
I  modsætning  hertil  kender  vi  alle- 
sammen salmer,  hvor  stroferne  er  af- 
hængige af  hinanden  på  samme  må- 
de som  i  mange  digte.  Når  det  er  til- 
fældet er  det  mest  logisk  at  synge 
alle  versene.  Dette  forklarer,  hvorfor 

præsident  Heber  J.  Grant  plejede  at 
opmuntre  de  hellige  til,  når  som  helst 
det  var  muligt,  at  synge  alle  versene 
af  „O,  min  Fader,,. 

Det  ville  være  klogt  af  os  at  skrive  de 
fleste  af  vore  nye  salmer  med  det 
gengivne  evangelium  som  emne.  Hvis 
vore  digtere  i  deres  vers  ville  fortælle 
om  Herrens  store  værk  i  vor  tid,  så 
vil  Herren  velsigne  dem,  folket  vil 
være  taknemmeligt,  Herrens  værk  vil 
fremmes  og  de  nydøbte  medlemmer  i 
kirken  vil  blive  inspireret  til  at  være 
trofaste. 

Her  er  nogle  forslag  til  emner,  man 
udmærket  kunne  skrive  salmer  over: 

1.  Find  frem  til  en  ny  og  bedre  hand- 
ling i  de  salmer,  der  allerede  fin- 
des i  sangbogen. 

2.  Vore  generalautoriteters  taler  in- 
deholder mange  emner,  der  vil 
kunne  inspirere  digteren. 

3.  Vi  bør  have  salmer,  der  handler 
om  Mormons  Bog,  for  at  få  gamle, 
såvel  som  unge  til  at  elske  denne 
hellige  bog. 

4.  De  smukkeste  af  de  salmer,  vi  al- 
lerede har,  er  dem,  hvori  digte- 
ren fryder  sig  over  evangeliets 
gengivelse.  Salmer  og  hymner  om 
dette  emne  bør  være  mere  majes- 
tætiske, ædle  og  trosfremmende 
end  alle  andre  salmer. 

5.  Der  er  brug  for  nye  salmer  om  det 
arbejde,  der  nu  udføres  i  kirken, 
og  om  den  trofasthed,  hvormed  vi 
bør  opfylde  vore  pligter. 

6.  Det  er  også  på  tide,  at  der  bliver 
skrevet  flere  salmer  om  dåben, 
således  at  barnet  eller  den  om- 
vendte, der  skal  døbes,  gennem 
musikken  får  en  tydelig  følelse  af, 
hvor  højtidelig  en  begivenhed, 
hans  eller  hendes  dåb  er. 

Vi  er  det  eneste  folk,  der  forstår 
betydningen  af  dåb  for  de  døde. 
Også  dette  kunne  anvendes. 

7.  Over  hele  verden,  hvor  kirken  har 
fundet  udbredelse,  bygges  der 
nye  templer;  de  er  fantastisk 
smukke  at  se  til,  og  atmosfæren 
indeni  dem  er  ubeskrivelig.  Vi  be- 
høver salmer,  gennem  hvilke  vi 
kan  udtrykke  vor  glæde  over  at 


komme  i  templerne  og  over  Guds 
hellige  formål. 

8.  Kirken  har  usædvanlig  stor  frem- 
gang i  mange  dele  af  verden.  Der 
døbes  et  stort  antal  nye  medlem- 
mer i  de  latinamerikanske  missio- 
ner. Der  bør  skrives  om  de  folk, 
der  nedstammer  fra  fader  Lehi. 
Evangeliet  antages  også  af  man- 
ge mennesker  i  østen.  Han,  som 
er  Fader  til  alle  folkeslag,  vil  glæ- 
de sig,  hvis  og  når  vi  gennem  mu- 
sikken og  poesien  udrækker  en 
venskabs  hånd  til  de  nye  hellige 
i  alle  lande. 

9.  Vi  har  brug  for  flere  smukke  sal- 
mer i  forbindelse  med  nadveren. 

10.  Der  må  skrives  nogle  nye  salmer 
der  omhandler  det  virkningsfulde 
missionærarbejde.  Hvordan  om- 
vendes et  menneske?  Hvad  føler 
man,  når  man  omvendes?  Hvad  er 
det,  der  får  omvendte  til  at  fryde 
sig? 

Når  vi  nu  overvejer  at  skrive  salmer, 
må  vi  også  tænke  på  de  større  vær- 
ker. Vore  kor  vil  med  glæde  synge 
om  nutidige  emner,  om  vore  behov, 
vort  håb,  vor  frygt  og  vor  tro. 
Der  er  også  mange  muligheder  for  at 
skrive  nye  vokalsoli  over  evangeliske 
emner. 

Vi  bør  også  overveje  muligheden  af 
at  skrive  kantater  i  stil  med,  hvad 
Bach  skrev  for  kor,  således  at  der 
foruden  selve  korsatserne  også  fin- 
des recitativer  (fortællende  tekster 
med  musik  til),  soli,  duetter  osv. 
Vi  har  også  brug  for  særlige  sange 
for  og  om  ungdommen  og  ligeledes 
glade  børnesange;  nogle  af  disse  kan 
udmærket  være  i  form  af  fritidssan- 
ge,  men  de  bør  alligevel  være  tros- 
opbyggende. 

Digteren  må  være  ydmyg  overfor  op- 
gaven, han  kan  ikke  forvente,  at  hans 
første  forsøg  skal  være  mestervær- 
ker. Højst  sandsynligt  vil  hans  første 
dusin  salmer  blot  være  øvelser,  hvori- 
gennem han  efterhånden  kommer  til 
at  beherske  mediet,  så  at  han  siden- 
hen vil  kunne  skrive  noget  virkelig 
værdifuldt. 

Udfordringen  består  i  at  skrive  en  ny 
salme,  som  i  høj  grad  er  nutidig,  hvis 


emne  fanger  vor  interesse;  men  an- 
dre ord,  en  salme,  der  vil  blive  os  en 
kilde  til  glæde. 

Noderne,  der  står  på  denne  side,  er 
en  lille  smule  anderledes  fra  de  me- 
lodier og  rytmer,  vi  finder  i  de  fleste 
salmer.  De,  der  ønsker  at  digte  nye 
salmer,  vil  måske  synes,  at  dette  er 
en  god  melodi  at  øve  sig  på,  når  man 
prøver  at  skrive  forskellige  strofer. 
Katolske  salmedigtere  brugte  for  nog- 
le århundreder  siden  mange  passa- 
ger, der  er  direkte  hentet  fra  skrifter- 
ne, samt  en  del  originale  digte  til  de- 
res messesang.  Lutheranerne  ydede 
et  stort  bidrag  til  den  religiøse  musik- 
skat ved  at  skrive  mange  smukke, 
gudfrygtige  koraler.  Metodisterne  og 
andre  protestantiske  retninger  skrev 
et  stort  antal  salmer.  Vor  gengivne 
kirke  producerede  i  de  første  år  man- 
ge salmer,  der  udtrykte  de  sidste  da- 
ges helliges  glæde  over  det  gengiv- 
ne evangelium.  Men  nu  er  det  vor  tur 
til  at  komme  med  vort  store  musikal- 
ske bidrag  i  vort  århundrede. 
Jeg  vil  tro,  at  vi  har  brug  for  mindst 
100  virkelig  godt  skrevne  nye  salmer 
til  en  revideret  salmebog.  Men,  det 
er  på  den  anden  side  sandsynligt,  at 
det  er  nødvendigt,  at  der  skrives  10 
gange  så  mange  salmer,  før  der  af 
disse  kan  udvælges  100,  der  har  til- 
strækkelig kvalitet. 
Det  er  ikke  nødvendigvis  kun  de  al- 
lerstørste digtere,  der  kan  skrive  sal- 
mer. De  salmedigtere,  der  virkelig  har 
skrevet  gode  salmer,  har  været  men- 
nesker, som  har  elsket  Herren,  og 
som  har  været  i  stand  til  at  udtrykke 
sig  i  et  formfuldendt  sprog.  Det  er 
nødvendigt,  at  en  salme  er  af  aller- 
højeste kvalitet  rent  digterisk,  fordi 
den  skal  synges  hundredevis  af  gan- 
ge, og  vi  skulle  gerne  blive  inspirere- 
de, hver  gang  vi  synger  den.  Med  an- 
dre ord,  salmer  bør  skrives  af  men- 
nesker med  stor  tro,  som  også  har 
digteriske  talenter. 
Vore  salmedigtere  bør  have  ædle  og 
værdige  melodier  i  tankerne,  så  de 
undgår  at  skrive  noget,  der  må  hen- 
regnes til  de  populær-romantiske  bal- 
lader. Sådanne  overfladiske  stilarter 

(Forts,  på  side  514) 

I  oen  øamme  egn  nar  oer  hyroer,  øom  lå  uoe  pa 
marken  og  holot  nattenagt  oner  oereø  hjoro.  „Og 
en  Herrenø  engel  øtoo  for  Dem,  og  Herren«  hellig- 
heo  etraieoe  om  oem,  og  oe  bien  grebet  af  øtor 

1  fry9U 

I  „Men  engelen  øagoe  til  oem:  ,Frygt  ikke;  thi  øe, 

I  jeg  forkynDer  eoer  en  øtor  glarOe,  øom  økal  narre 

i  for  hele  folket 

1  „/Thi  eoer  er  i  oag  en  freløer  føot  i  Damoø  by; 

i  han  er  Kriøtnø  Herren!  Og  Dette  økal  narre  jer  et 

i  tegn:  I  økal  finOe  et  barn  ønøbt  og  liggenoe  i  en 

1  krybbe; 


/// 


(Flonelstavlefigurer  hertil  findes  andetsteds  i  bladet) 

I  julen  skal  man  være  glad.  Piger  og  dren- 
ge over  hele  verden  fejrer  denne  højtid  på 
mange  forskellige  måder,  men  ligegyldigt 
hvor  man  holder  jul,  så  er  julen  en  dejlig 
tid,  hvor  man  skal  tænke  på  et  lille  barn, 
der  blev  født  for  længe  siden  nær  Judæas 
højdedrag  i  en  lille  by,  der  hedder  Betle- 
hem. 

Julen  er  lysenes  tid.  Vi  tænder  lys  i  vore 
hjem  og  på  træer  på  gaderne  og  i  vore 
vinduer.  I  Østrigs  snedækkede  Alper  dan- 
ner familier  optog  med  fakler,  inden  de 
syngende  går  til  kirke  ved  juletid.  Den  al- 
lerførste juleaften  viste  der  sig  lys  på  him- 
melen, der  var  især  en  stjerne,  der  stråle- 
de mere  end  nogen  anden;  den  skinnede 
lige  ned,  hvor  Jesusbarnet  lå  i  krybben. 
Langt  borte  i  „den  nye  verden"  sås  der 
også  strålende  lys  på  himlen,  og  det  ske- 


Julebudskab  til  kirkens 
børn  i  alle  lande  fra 
Det  første  Præsidentskab 

te,  at  det  en  hel  nat  slet  ikke  blev  mørkt, 
og  det  var  tegn  på,  at  Kristus  var  blevet 
født,  ganske  som  Mormons  Bog  havde 
forudsagt. 

Juletiden  er  også  sangens  tid.  Den  aller- 
første jul  blev  indvarslet  af  engle,  der  pri- 
ste Gud.  I  vore  dage  synger  folk  julesal- 
mer og  sange  på  gadehjørner  og  foran 
folks  gadedøre  i  nogen  lande.  Ved  kirke- 
møderne og  ved  andre  særlige  program- 
mer stråler  børnenes  øjne,  når  de  synger 
sange  om  julen  og  Jesu  fødsel. 
Julen  er  også  en  travl  tid.  Også  den  aller- 
første jul  for  mange  år  siden  var  en  travl 
tid  for  hyrderne  på  marken.  Da  de  havde 
set  herligheden  fra  himmelen  og  hørt  eng- 
lene fortælle  det  vidunderlige  budskab 
om  barnets  fødsel,  skyndte  de  sig  hen  for 
at  se  barnet.  I  Mexicos  landsbyer  spiller 


PRÆSIDENT  TANNER,  PRÆSIDENT  LEE, 
PRÆSIDENT  ROMNEY 


børnene  skuespil,  der  handler  om  barnets 
fødsel.  Et  barn  spiller  Maria  og  et  andet 
Josef.  Sammen  besøger  de  forskellige  hu- 
se i  landsbyen,  idet  de  lader  som  om,  at 
husene  er  posados  (herberger).  Allevegne 
viser  herbergernes  ejere  børnene  bort, 
men  til  sidst  finder  de  et  venligt  herberge, 
hvor  de  får  husly. 

Juletiden  er  først  og  fremmest  kærlighe- 
dens tid.  Denne  kærlighed  udtrykkes  gen- 
nem de  gaver,  som  vi  giver  hinanden.  Her 
i  landet  og  i  de  andre  skandinaviske  lan- 
de, sætter  vi  juleneg  op  til  fuglene  alle- 
vegne. Overalt  synes  folks  hjerter  at  væ- 
re fulde  af  kærlighed  til  deres  venner  og 
bekendte. 

Da  Jesus  blev  født,  den  hellige  nat  for 
længe  siden,  udøstes  vor  himmelske  Fa- 
ders kærlighed  til  jordens  folk.  Han  send- 


te den  største  af  alle  gaver,  sin  enbårne 
og  højt  elskede  Søn,  sådan  at  vi  en  dag 
kan  vende  tilbage  til  vort  himmelske 
hjem.  Den  bedste  måde,  hvorpå  vi  kan 
vise  ham  vor  kærlighed,  er  at  efterleve 
hans  lærdomme  og  adlyde  hans  bud,  for 
han  sagde:  „Hvis  I  elsker  mig,  så  hold 
mine  bud." 

På  denne  særlige  tid  af  året,  håber  vi,  at  I 
føler  juleglæden,  idet  I  tæker  på  Jesus, 
når  I  ser  julelysene  og  synger  julesange- 
ne og  føler,  hvor  travlt  alle  har.  Må  jeres 
hjerter  være  opfyldt  af  kærlighed,  når  I 
gør  jer  umage  for  at  give  af  jer  selv  til 
alle,  der  er  omkring  jer. 
Må.  I  virkelig  føle  den  ufattelige  kærlighed, 
som  vor  himmelske  Fader  og  hans  Søn 
har  til  jer,  og  ligeledes  den  kærlighed, 
som  vi  føler  til  jer. 


Broder  J 


Der  er  en  bestemt  fødselsdag,  som  vi  bør  huske 
i  december,  og  det  er  den  23.  For  på  den  dag  i 
året  1805  blev  profeten  Joseph  Smith  født. 
Profeten  elskede  børn,  og  de  elskede  også  ham. 
Han  skyede  ingen  ulejlighed  for  at  komme  til 
at  tale  med  et  barn.  Der  var  en  dreng,  som  altid 
mindedes,  hvordan  profeten  gik  fra  vogn  til  vogn 
for  at  tale  med  børnene  og  give  dem  en  særlig 
hilsen,  når  familierne  kom  kørende  til  Kirtland 
fra  deres  gårde  for  at  deltage  i  kirkens  møder. 
Børnene  kaldte  profeten  for  „Bror  Joseph",  og 
han  havde  altid  et  særligt  smil  til  dem.  Engang 
legede  en  gruppe  børn  i  et  hjem,  hvor  profeten 
skjulte  sig  for  nogle  onde  mennesker,  der  ville 
slå  ham  ihjel.  Børnene  hørte  de  voksne  tale  om 
den  fare,  som  profeten  svævede  i,  og  derfor  var 
der  en  syv-års  pige,  der  sagde:  „Nu  ved  jeg, 
hvad  vi  skal  gøre.  Vi  kan  bede  vor  Fader,  som 
er  i  Himlen,  om  at  beskytte  Bror  Joseph,  så  der 
ikke  sker  ham  noget." 

Da  profeten  kort  efter  gik  forbi  døren  til  et  af 
værelserne,  så  han  børnene  knæle  ned  og  hørte 
dem  bede  for  hans  sikkerhed.  Hans  øjne  fyldtes 
med  tårer,  som  strømmede  ned  ad  hans  kinder, 
da  børnene  igen  rejste  sig,  og  en  af  dem  sagde: 
"Nu  ved  jeg,  at  der  ikke  sker  Bror  Joseph  no- 
get." 

Så  vendte  profeten  tilbage  til  det  værelse,  hvor 
nogle  af  hans  voksne  venner  havde  samlet  sig 
for  at  holde  vagt  over  ham  gennem  natten.  Han 
sagde  til  dem,  at  de  godt  kunne  tage  hver  til 
sit  igen.  Han  fortalte,  at  han  vidste,  at  børnenes 
bøn  ville  blive  hørt  og  besvaret,  så  der  ikke  ville 
ske  ham  noget,  at  han  roligt  kunne  lægge  sig  til 
at  sove,  fordi  ingen  ville  forstyrre  ham.  Det  var 
der  heller  ikke! 

Juleevangeliet 

(Figurer  til  flonelstavlen) 


Klip  omhyggeligt  hver  af  disse  figurer  ud  på  disse  to 
sider.  Så  klistrer  du  flonel  bag  på  figurerne,  så  kan 
de  sidde  fast  på  flonelstavlen.  Anbring  figurerne  på 
flonelstavlen,  mens  du  fortæller  „Juleevangeliet", 
som  står  her  i  bladet. 

Illustreret  af  Larry  Winborg 

Svarene  er  givet  til  hjælp  og  vejledning, 
og  må  ikke  tages  som  udtryk  for  kirkens 
officielle  lære. 


„Hvad  bruges  klippehvælvingerne  i  Granite 
Mountains  til?" 


En  enkelt  brandbombe,  som  smides  mod  et  arkiv  un- 
der spontant  optøjer  eller  i  et  øjebliks  hævngerrig- 
hed, kan  udmærket  ødelægge  uerstattelige  optegnel- 
ser. En  orkan  kan  fare  ødelæggende  hen  over  kon- 
tinentets kystregioner  eller  en  tyfon  kan  angribe  en 
ø.  En  pludselig  kortslutningsbrand  kan  på  få  øjeblik- 
ke gøre  optegnelser,  som  man  omhyggeligt  har  be- 
varet gennem  århundreder,  til  aske.  Det  kan  ske,  at 
vandaler  kan  odelægge  en  landsbykirke  og  smide  de 
uerstattelige  kirkebøger  fra  sig  på  en  tilfældig  mark, 
hvor  de  så  ligger  og  bliver  ødelagte  af  elementerne, 
inden  nogen  opdager  dem.  Optøjer  eller  en  revolte, 
der  ledes  af  politiske  agitatorer  kan  føre  til,  at  en  hel 
bibliotekssamling  bliver  brændt  på  byens  torv.  Og 
som  i  alle  andre  tidsaldre  er  der  naturligvis  altid 
krigstrusselen. 

Nødvendigheden  af  at  sikre  verdens  vigtige  optegnel- 
ser, originalmanuskripter,  historiebøger,  biografier  og 
andre  genealogiske  optegnelser  har  længe  bekymret 
menneskeheden.  Hvor  og  hvordan  kan  disse  opteg- 
nelser beskyttes  mod  elementerne,  tidens  tand  og 
menneskenes  trang  til  at  ødelægge? 
Ved  hjælp  af  mikrofilmteknikken  er  der  blevet  taget 
kopier  af  originalmanuskripter  over  hele  verden;  og 
på  denne  måde  opbevares  millioner  af  sider  med  op- 
tegnelser nu  sikkert.  Kirkens  genealogiske  selskab  er 
involveret  i  et  af  de  mest  aktive  og  omfattende  genea- 
logiske   programmer,    der    nogensinde    har   været. 


Mikrofilmteknikken  er  nerven  i  dette  enorme  genea- 
logiske projekt,  som  vil  komme  til  at  koste  uendelig 
mange  penge.  Hver  eneste  dag  fotograferes  der  side 
på  side  ned  i  mikroformat  over  hele  verden.  Dokumen- 
ter som  beviser  på  jordoverdragelser,  dokumenter  un- 
der segl,  skifteretsdokumenter,  ægteskabspapirer, 
kirkegårdsoptegnelser,  kirkebøger  og  andre  doku- 
menter, som  man  ved  kan  være  af  genealogisk  værdi, 
bliver  affotograferet.  Foreløbig  har  man  samlet  mere 
end  tre-kvart  million  ruller  mikrofilm,  og  der  bliver 
fremkaldt  adskillige  tusind  nye  ruller  mikrofilm  hver 
måned.  Den  mikrosamling,  som  man  nu  er  i  besid- 
delse af,  repræsenterer  mere  end  tre  millioner  trykte 
bind  på  omkring  300  sider  hver. 
For  at  dette  arbejde  skal  have  varigt  resultat,  må 
mikrofilmkopierne  opbevares  under  ideelle  forhold  i 
omgivelser,  der  beskytter  filmene  både  mod  elemen- 
terne og  mod  menneskenes  voldsomheder.  Højt  oppe 
i  de  vildsomme  Rocky  Mountains  i  det  vestlige  Nord- 
amerika har  man  konstrueret  et  sådan  opbevarings- 
sted. Beskyttet  under  hundreder  af  fod  solidt  granit 
og  højt  oppe  over  dalbunden,  hvor  der  ikke  kan  fore- 
komme forårsoversvømmelser,  ligger  det  kompleks 
med  opbevaringsrum  for  genealogiske  optegnelser, 
som  kirken  har  bygget.  Millioner  af  mikrofilmkopier 
over  uerstattelige  dokumenter  opbevares  nu  sikkert. 
Den  beskyttelse,  som  granithvælvingerne  giver,  kun- 
ne ikke  på  nogen  måde  opnås,  hvis  man  benyttede  en 
fritstående  konstruktion.  Der  er  omkring  91  m  solid 
granit  over  hvælvingernes  laboratorium  og  kontorbyg- 
ninger og  213  m  granit  over  de  enorme  hvælvinger, 
hvor  selve  optegnelserne  opbevares.  Der  er  adgang 
til  opbevaringshvælvingerne  ad  tre  forskellige  tunnel- 
veje,  som  alle  tre  er  tillukkede  med  meget  tykke  bank- 
boksdøre, der  er  godt  sikrede.  Den  store  dør  i  mid- 
tertunnelen vejer  mere  end  14  tons  og  de  noget  smal- 
lere døre  i  øst  og  vest  tunnelen  vejer  hver  9  tons. 
Mikrofotograferingen  blev  påbegyndt  i  1938  for  at 
hjælpe  kirkemedlemmerne  med  at  få  adgang  til  de 
optegnelser,  der  var  nødvendige,  for  at  de  kunne  fin- 
de frem  til  deres  forfædre.  Programmet  udvides  hvert 
år,  efterhånden  som  kirkearkivarer,  og  de  ansvars- 
havende for  kommune,  amts-  og  statsoptegnelser  bli- 
ver opmærksomme  på  dette  foretagende  og  indser 
dets  værdi.  Når  der  søges  om  tilladelse  til  mikrofoto- 
grafering, og  når  det  passer  ind  i  det  genealogiske 
selskabs  planer,  mikrofotograferes  optegnelserne, 
uden  at  det  koster  de  involverede  noget.  En  positiv- 
kopi af  de  mikrofilmede  dokumenter  gives  normalt  til 
de  involverede  som  tak  for  retten  til  at  mikrofotogra- 
fere. 

Det  er  kirkens  ønske  og  mål  at  samle  og  bevare  hele 
verdens  genealogiske  oplysninger  gennem  tiderne  på 
eet  centralt  sted,  hvor  hverken  naturen  eller  men- 
nesket kan  komme  til  at  ødelægge  dem.  Og  hver  dag 

bringer  os  nærmere  mod  fuldførelsen  af  dette  mål, 
idet  kameraerne  filmer  løs  i  arkiver  verden  over.  Et 
storslået,  indviklet  maskineri  er  gået  i  gang,  og  på 
en  effektiv  forretningsmæssig  måde  føjes  side  til  side, 
bog  på  bog,  til  de  optegnelser,  der  allerede  er  nede  i 
granithvælvingerne,  hvor  de  opbevares  som  dyrebare 
skatte,  der  ligger  sikkert  og  godt  beskyttet  af  bjerg- 
toppene. 

Theodore  M.  Burton, 
assistent  til  De  tolvs  Råd. 


„Når  Kristus  viser  sig  igen,  vil  det  så  virkelig  ske,  at 
menneskene  vil  blive  'bortrykket'  for  at  møde  ham, 
altså  virkelig  blive  løftet  op  fra  jordens  overflade  på 
samme  måde  som  folket  i  Enoks  by?" 

Svaret  på  dette  spørgsmål  er  simpelthen:  ja.  Lad  mig 
illustrere  dette  svar  med  nogle  få  citater  fra  skriften. 
I  Lære  og  Pagter  står  der,  i  en  sammenhæng,  der  ved- 
rører vor  Herrens  andet  komme,  følgende: 
„Og  de  hellige,  som  er  på  jorden,  og  som  lever,  skal 
forvandles  og  bortrykkes  for  at  møde  ham."  (L.  &  P. 
88:96.  Fremhævelse  tilføjet). 

Læg  også  mærke  til  følgende  ord  i  Lære  og  Pagter 
27:18: 

„ ...  og  vær  trofaste,  til  jeg  kommer,  så  skal  I  blive 
optaget,  og  der,  hvor  jeg  er,  skal  I  også  være.  (Frem- 
hævelse tilføjet). 

Et  andet  sted  i  skriften,  som  på  nogen  måde  er  endnu 
mere  bemærkelsesværdig  på  grund  af  dets  tydelig- 
hed, gør  apostlen  Paulus  følgende  bemærkning  an- 
gående Frelserens  andet  komme: 
„Thi  Herren  selv  skal  stige  ned  fra  Himmelen,  og  der 
skal  lyde  en  befaling,  en  overengels  røst  og  Guds 
basun.  Og  først  skal  de  døde  i  Kristus  opstå! 
„Derefter  skal  vi,  som  lever  og  bliver  tilbage,  bortryk- 
kes tillige  med  dem  i  skyerne  for  at  møde  Herren  i 
luften;  og  så  skal  vi  altid  være  sammen  med  Herren." 
(1.  Tes.  4:16-17.  Fremhævelse  tilføjet). 


Skønt  det  således  synes  fuldstændig  klart,  at  der 
findes  mennesker,  som  rent  bogstaveligt  vil  blive 
„bortrykket"  for  at  møde  Herren,  når  han  kommer,  så 
følger  det  dog  ikke  heraf,  at  alle  mennesker,  som  står 
i  kirkens  medlemskartoteker,  vil  få  den  store  velsig- 
nelse. På  samme  måde  som,  at  de,  der  skal  arve  tele- 
stial  herlighed,  „ikke  skal  indsamles  med  de  hellige 
og  blive  optaget  med  den  Førstefødtes  menighed  i 
skyen"  (L.  &  P.  76:102),  således  vil  en  stor  del  af  kir- 
kens medlemmer  ikke  „blive  bortrykket".  Dette  er  mit 
syn  på  sagen,  hvilket  jeg  mener  af  følgende  grunde. 
Læg  først  og  fremmest  mærke  til  disse  skriftsteder: 
„Og  på  den  dag,  da  jeg  kommer  i  min  herlighed,  skal 
den  lignelse,  som  jeg  fortalte  om  de  ti  jomfruer,  blive 
opfyldt. 

„Thi  de,  der  er  kloge  og  har  modtaget  sandheden  og 
taget  den  Helligånd  til  vejleder  og  ikke  har  ladet  sig 
forføre,  skal  ikke  omhugges  og  kastes  i  ilden,  men 
skal  bestå  på  den  dag."  (L.  &  P.  56-57.  Fremhævelse 
tilføjet). 

„  . . .  på  Menneskesønnens  tilkommelses  dag. 
„og  indtil  den  stund  vil  der  findes  dårlige  jomfruer 
blandt  de  kloge;  men  da  sker  der  en  fuldkommen 
adskillelse  mellem  de  retfærdige  og  de  ugudelige,  og 
på  den  dag  skal  jeg  udsende  mine  engle  for  at  opryk- 
ke de  ugudelige  og  kaste  dem  i  uudslukkelig  ild"  (L. 
&  P.  63:53-54). 

Som  lignelsen  om  de  ti  jomfruer  gør  det  klart  (Matt. 
25),  så  er  der  mange  medlemmer  af  kirken,  der  slet 
ikke  vil  have  nogen  olie  (eller  kun  lidt)  på  deres  lam- 
per, når  brudgommen  kommer,  og  de  vil  altså  ikke  i 
åndelig  forstand  være  værdige  til  at  blive  bortrykket 
for  at  møde  Herren. 

Endelig  bør  man  lægge  mærke  til,  at  Herren  siger, 
at  de,  som  er  den  Førstefødtes  kirke  (L.  &  P.  76:54),  er 
„disse,  som  han  skal  bringe  med  sig,  når  han  kom- 
mer i  himlens  skyer  for  at  regere  på  jorden  over  sit 
folk."  (L  &  P.  76:63).  Lyder  det  derfor  ikke  meget 
rimeligt,  at  kun  de  mest  åndelige  og  retfærdige  af  de 
hellige  på  jorden  vil  være  værdige  til  at  blive  bortryk- 
ket til  Himlen  og  vende  tilbage  til  jorden  med  Her- 
rens, den  Førstefødtes  kirke?  Faktisk  er  det  ret  få 
hellige,  der  har  fået  det  evige  liv  beseglet,  således 
at  de  bliver  medlemmer  af  den  Førstefødtes  kirke. 
Ikke  desto  mindre,  er  der  mange,  som  overholder  de 
hellige  pagter,  som  de  har  indgået  med  Herren;  hel- 
lige, der,  hvis  de  forbliver  trofaste,  til  sidst  vil  blive 
medlemmer  deraf.  Det  er  muligt,  at  det  er  et  ganske 
stort  antal  af  disse,  der  skal  bortrykkes  for  at  møde 
ham.  Vor  viden  med  hensyn  til  dette  er  mangelfuld. 

Sidney  B.  Sperry, 
professor  emiritus  i 

gammeltestamentelige  sprog  og  litteratur 
Brigham  Young  University 


508 


ÆLDSTE  MATTHEW  COWLEY,  fra  De  tolvs  Råd 


På  Tahiti,  hvor  jeg  for  nylig  har  været  på  besøg,  har 
medlemmerne  et  sæsonarbejde,  nemlig  perlefiskeri, 
og  de  perlefiskere,  der  er  medlemmer  af  vor  kirke, 
er  også  de  dygtigste  perlefiskere  indenfor  den  franske 
øgruppe.  Hvorfor  er  de  de  bedste  dykkere?  Fordi  de 
overholder  visdomsordet  og  af  den  grund  kan  blive 
længere  tid  under  vandets  overflade  end  de  dykkere, 
der  ikke  overholder  visdomsordet.  De  kan  forblive  un- 
der vandet  i  27  meters  dybde  i  perioder  helt  op  til 
2  minutter  og  40  sekunder.  De  dykker  ned  og  bringer 
skaller  med  op,  hvorfra  de  uddrager,  hvad  de  skal 
leve  af  resten  af  året,  indtil  det  igen  bliver  sæson. 
Der  var  en  ung  sidste  dages  hellig,  som  anbragte  sine 
skaller  på  kysten  i  to  forskellige  bunker,  den  ene  bun- 
ke var  stor  og  den  anden  var  temmelig  lille,  og  da 
den  opkøber,  med  hvem  han  havde  kontrakt  om  op- 
køb af  perlerne,  nåede  hen  til  ham,  spurgte  han,  hvis 
den  lille  bunke  var.  Han  sagde:  „Er  det  dine?"  „Nej, 
det  er  ikke  mine,"  svarede  perlefiskeren. 
„Hvor  kommer  de  så  fra?"  spurgte  opkøberen. 
„Det  er  mig,  der  har  dykket  ned  efter  dem." 
„Jamen,  hvorfor  er  det  så  ikke  dine?" 
„Det  er  Guds  perler,"  svarede  han. 
„Hvem  har  så  myndighed  til  at  sælge  dem?" 
„Det  kan  jeg  godt  gøre." 
„Nå,  det  er  godt,  så  vil  jeg  købe  dem." 
„Ja,  det  må  du  gerne,  men  ikke  for  den  pris,  som  vi 
aftalte  i  kontrakten.  Du  bliver  nødt  til  at  betale  den 
fulde  markedspris  for  Guds  perler;  markedsprisen  er 
gået  op,  siden  vi  underskrev  kontrakten." 
Og  således  solgte  han  Guds  perler  til  markedsprisen 
og  sine  egne  til  den  pris,  kontrakten  fastsatte.  Og  da 
jeg  spurgte  ham,  hvad  han  ville  have  gjort,  hvis  prisen 

var  gået  ned  i  stedet  for  op,  sagde  han: så  ville 

jeg  have  lagt  dem  sammen  med  mine  egne.  Jeg  skal 
nok  sørge  for,  at  Gud  altid  får  den  højeste  pris  for 
sine  perler." 

Improvement  Era,  november  1948,  bind  51  side  756 
Ældste  Matthew  Cowley  blev  født  den  2.  august  1897 
i  Preston,  Idaho.  Han  blev  kaldet  til  at  tjene  en  mis- 
sion i  New  Zealand,  da  han  endnu  kun  var  17  år  gam- 
mel. I  1938  blev  ældste  Cowley  kaldet  til  at  præsidere 
over  missionen  i  New  Zealand. 
Den  11.  oktober  1945  blev  ældste  Cowley  ordineret 
til  medlem  af  De  tolvs  Råd  af  præsident  George  Al- 
bert Smith.  Som  generalautoritet  tjente  han  i  3  år  som 
præsident  for  Stillehavsmissionen.  Han  havde  et  stort 
talent  for  sprog  og  var  i  stand  til  at  tale  mange  af  de 
menneskers  sprog,  som  han  tjente.  Indtil  sin  død  i 
1953  besøgte  han  i  vid  udstrækning  øerne  i  Stilleha- 
vet, Orienten  og  mange  andre  missioner  og  stave  i 
kirken. 


„markeds 
prisen  " 

En  kaldelse  til  et  nyt  arbejde  og  ansvar  for  alle 
præstedømmets  medlemmer 

Følg  kirkens  ledere 


Jeg  fik  for  et  stykke  tid  siden  et 
brev  fra  en  mand,  som  tilsyneladen- 
de havde  forstået  at  tyde  nogle  hie- 
roglyffer, der  stammer  fra  en  arkæo- 
logisk opdagelse,  og  som  på  denne 
måde  gav  svar  på  mange  ting,  som 
skulle  ske  i  verden  i  fremtiden.  Og 
interessant  nok,  så  kom  jeg,  mens 
jeg  læste  dette,  til  at  tænke  på  en 
tale,  som  blev  holdt  fra  denne  taler- 
stol af  præsident  Anthony  W.  Ivins 
den  4.  oktober  1931.  Jeg  ved  ikke 
hvorfor  jeg  netop  kom  til  at  tænke 
herpå  —  og  dog,  det  var  måske  me- 
ningen, at  jeg  skulle  tænke  over  det- 
te —  i  hvert  fald  holdt  han  en  konfe- 
rencetale og  brugte  som  sit  emne, 
den  dengang  nyligt  udgivne  bog 
med  titlen:  „Vor  Bibel  i  sten."  Man- 
ge af  jer  husker  måske,  at  denne 
bog  først  og  fremmest  behandlede 
opførelsen  af  Gizeh-pyramiden,  eller 
som  den  kaldes  på  græsk,  Cheops- 
pyramiden,  og  dens  symbolisme  og 
profetiske  karakter.  De,  som  stude- 
rede pyramiden,  sagde  efter  at  ha- 
ve studeret  målenes  indbyrdes  for- 
hold samt  pyramidens  optegnelser, 
hvis  der  var  nogle,  nøje,  erklærede, 
at  man  i  året  1928  vjlle  gå  ind  i  en 
periode,  hvor  menneskene  ville  kom- 
me ud  for  store  vanskeligheder.  Dis- 
se vanskeligheder  ville  kulminere  i 
1936.  Denne  periode  ville,,  ifølge  de 
studerendes  udregninger,  afsluttes 
med  Herrens  komme  og  oprettelsen 
af  en  tid  med  fred  og  glæde  blandt 
menneskene. 
Så    fremkom    præsident    Ivins    med 


PRÆSIDENT  HAROLD  B.  LEE 


dette  kloge  råd,  idet  han  henviste  til 
bogen:  „Nu,  mine  brødre,  vil  jeg 
gerne  sige  ...  at  jeg  har  omtalt  den- 
ne lille  bog  og  hvad  den  indeholder, 
fordi  jeg  ønsker,  at  I  skal  forstå  den. 
Den  vil  utvivlsomt  dukke  op  i  mis- 
sionsmarken,  og  det  er  muligt,  at 
vore  ældster  vil  bruge  den.  Men  jeg 
ønsker  hermed  simpelthen  at  ad- 
vare mod  nogen  form  for  sensations- 
mageri.  . . .  Jeg  siger  ikke,  at  den 
konklusion,  han  er  kommet  frem  til, 
er  forkert,  men  jeg  ønsker  at  påpe- 
ge, at  disse  ting  ikke  kommer  til  os 
gennem  kirken,  og  de  akcepteres 
heller  ikke  som  sådan." 
Så  sagde  han  noget,  som  for  mig  er 
noget  meget  betydningsfuldt.  Han 
sagde:  „Bror  J.  Kimball  fortalte  os  i 
går,  at  han  havde  stor  tro  på  drømme, 
som  gik  i  opfyldelse."  Jeg  vil  gerne 
have,  at  I  overvejer  dette.  Det  stem- 


mer også  overens  med  mine  følelser. 
Også  jeg  tror  på,  at  drømme  kan  gå 
i  opfyldelse. 

„Jeg  kan  ikke  lade  være  med  at 
tænke  på"„  sagde  han,  „at  umiddel- 
bart efter  verdenskrigen  erklærede 
de  mennesker,  der  studerede  den- 
ne pyramide,  at  ifølge  de  udmålinger 
og  beregninger,  ville  man  i  1928  gå 
ind  i  en  periode,  hvor  verdens  be- 
folkning ville  komme  til  at  gennem- 
gå store  prøvelserne  og  blive  udsat 
for  mange  store  sorger;  de  ville  blive 
nødt  til  at  ydmyge  sig  for  Herren,  og 
prøvelserne  ville  fortsætte  indtil  1936 
...  Vi  ved  alle,  at  i  hvert  fald  så  me- 
get af  drømmen  er  gået  i  opfyldelse." 
Efter  at  have  omtalt  de  økonomiske 
forhold  over  det  meste  af  verden  i 
den  periode,  altså  i  1930'eme,  af- 
sluttede præsident  Ivins  sine  be- 
mærkninger med  disse  vise  ord:  „Ja, 
mine  brødre  og  søstre,  hvad  sker  der 
så?  Der  er  ikke  andet  at  gøre,  end 
at  være  rolige  og  vende  sig  til  Her- 
ren ...  Jeg  bønfaldt  folket  om  at 
bringe  deres  hus  i  orden  og  at  sør- 
ge for  at  komme  ud  af  enhver  form 
for  gæld,  for  jeg  vidste,  at  dette  var 
på  vej,  fordi  Gud  selv  gennem  sin 
enbårne  Søn  havde  erklæret  det. 
„Og  jeg  siger  jer,  brødre  og  søstre, 
hvis  kirken  har  noget,  I  skal  vide, 
så  vil  det  komme  direkte  fra  den  og 
ikke  gennem  andre  menneskers  skri- 
verier. Det  vil  ikke  være  vanskeligt 
at  forstå.  Det  vil  komme  til  jer  på  en 
filosofisk,  sand  og  i  bund  og  grund 
fornuftig  måde.  Det  er  min  ydmyge 

bøn,  at  Gud  må  velsigne  jer,  . . ." 
sluttede  han.  ( Conference  Report, 
oktober  1931,  siderne  87-94). 
Dette  er  noget,  som  vi  roligt  kan 
gentage  i  dag,  fordi  vi  kommer  ud 
for  en  mængde  skrivelser,  der  er 
forfattet  af  folk,  der  påstår  at  være 
på  god  fod  med  kirken,  idat  de  me- 
get detaljeret  opremser  deres  forti- 
dige såvel  som  deres  nutidige  stil- 
linger i  kirken  og  de  aktiviteter,  de 
har  været  med  til,  i  forordet,  som 
reklame  for  bogen.  Der  findes  sen- 
sationelle forudsigelser  og  betragt- 
ninger, og  for  at  det  skal  se  ud  som 
om  det,  de  har  skrevet,  er  godkendt 
af  kirken,  citerer  de  i  rigt  mål  nuti- 
dens såvel  som  fortidens  ledere  i 
vor  kirke,  idet  de  får  citatet  til  at  se 
ud  som  en  slags  godkendelse  af  den 
bog,  som  de  ønsker  at  sælge  til  kir- 
kens medlemmer,  som  på  denne  må- 
de kan  forledes  til  at  akceptere  dis- 
se skrifter,  som  kom  de  fra  kilder, 
man  umuligt  kunne  stille  sig  tviv- 
lende overfor. 

Der  findes  også  andre,  som  påstår 
at  være  på  god  fod  med  kirken, 
som  ønsker  at  benytte  sig  af,  at  de 
hellige  er  samlede  ved  en  eller  an- 
den af  vore  generalkonferencer,  og 
som  er  gået  til  den  yderlighed  at 
planlægge  gruppemøder  i  overens- 
stemmelse med  deres  egne  interes- 
ser, med  det  åbenbare  håb,  at  de 
ved  at  gøre  dette,  kan  lokke  så  man- 
ge af  vore  besøgende  til  at  frek- 
ventere deres  møder,  selv  om  dette 
endda  kan   betyde,  at  de  må  blive 


borte  fra  nogle  af  konferencens  me- 
get vigtige  instruktionsmøder. 
Yderligere  har  visse  beregnende  in- 
divider tiltusket  -sig  lejlighed  til  at 
tale  ved  kirkemøder,  firesides,  kvo- 
rums  og  nadvermøder.  Jeg  må 
sige  jer,  brødre,  at  vi  føler,  at  det  er 
af  yderste  vigtighed  at  opløfte  en 
advarende  stemme,  så  vort  folk  kan 
være  sikrede  overfor  en  sådan  tak- 
tik, der  kun  altfor  tydeligt  går  ud  på, 
at  disse  mennesker  kan  komme  til 
at  sprede  den  propaganda,  der  kan 
gavne  deres  egne  interesser. 

Vi  nå  opfordre  præstedømmets  le- 
dere til  at  bruge  deres  dømmekraft 
og  udskille  de  mennesker,  ved  hvis 
motiver,  der  kan  drages  alvorlig 
tvivl. 

Og  nu  lidt  om  at  ære  præstedøm- 
met. Der  er  allerede  sagt  meget  des- 
angående her  i  aften.  Jeg  vil  gerne 
have  lov  til  at  læse  noget  af  en  kort 
åbenbaring,  som  blev  givet  gennem 
profeten  Joseph  Smith  til  Edward 
Partridge  i  1830: 

„Så  siger  Gud  Herren,  den  mægtige 
i  Israel:  Se,  jeg  siger  dig,  min  tjener 
Edward,  at  du  er  velsignet,  og  dine 
synder  er  dig  forladt,  og  du  er  kal- 
det til  at  prædike  mit  evangelium 
som  med  en  basuns  lyd. 
„Jeg  vil  lægge  min  hånd  på  dig  ved 
min  tjener  Sidney  Rigdons  hånd;  du 
skal  få  min  Ånd,  den  Helligånd,  Tals- 
manden, som  vil  lære  dig  om  rigets 
fredelige  anliggender. 
„Og  nu  giver  jeg  dig  dette  kald  og 


denne  befaling  angående  alle  men- 
nesker, 

„at  alle  som  kommer  til  mine  tjenere 
Sidney  Rigdon  og  Joseph  Smith  og 
modtager  dette  kald  og  dette  bud, 
skal  ordineres  og  udsendes  for  at 
prædike  det  evige  evangelium  blandt 
nationerne. 

„Og  dette  bud  skal  gives  ældsterne 
i  min  kirke,  så  enhver,  der  modtager 
det  med  hjertets  enfoldighed,  kan 
ordineres  og  udsendes,  som  jeg  har 
talt. 

„Jeg  er  Jesus  Kristus,  Guds  Søn; 
omgjord  derfor  dine  lænder,  og  jeg 
vil  komme  til  mit  tempel  i  et  nu." 
(L.  &  P.  36:1-2,  4-5,  7-8). 
Nu  vil  jeg  gerne  omtale  specielt  det- 
te ene  vers,  og  derefter  gå  videre  til 
at  tale  om  at  ære  præstedømmet. 
Læg  mærke  til,  hvad  Herren  sagde: 
„Jeg  vil  lægge  min  hånd  på  dig  ved 
min  tjener  Sidney  Rigdon;  du  skal 
få  min  Ånd,  den  Helligånd,  Talsman- 
den, som  vil  lære  dig  om  rigets  fre- 
delige anliggender." 
Forleden  aften  var  jeg  til  et  møde 
med  en  gruppe  ulveunger,  som  var 
i  den  alder,  hvor  de  snart  skulle  or- 
dineres til  diakoner,  og  jeg  sagde 
til  dem:  „Når  I  nu  bliver  diakoner, 
ved  I  så,  hvad  en  diakons  pligter 
er?" 

Og  de  sagde  alle:  „Det  er  diakoner- 
nes pligt  at  omdele  nadveren." 
Og  så  sagde  jeg:  „Jeg  vil  gerne  ha- 
ve, at  I  betragter  dette  med  lidt 
andre  øjne.  Det  er  slet  ikke  sådan, 
man  forklarer,  hvad  der  er  en  dia- 

kons  pligt.  Hvad  betyder  det  da  at 
omdele    nadveren?    Når   en    diakon 
bærer  det  symbolske  vand  og  brød 
rundt,    der   er   blevet  velsignet   for 
dem,  som  det  uddeles  til,  så  er  det 
til   fornyelse   af  den   pagt,   hvor  de 
lovede  at  holde  Guds  bud,  og  at  hu- 
ske   på   den    Herre   Jesus   Kristus, 
hvem  nadveren  repræsenterer,  hvor- 
for Herrens  Ånd  vil  være  hos  dem." 
Det  vil  med  andre  ord  sige,  at  en 
diakon  har  til  opgave  at  repræsen- 
tere Herren,  idet  han  omdeler  nad- 
veren, og  at  han  således  er  Herrens 
stedfortræder,  når  han  omdeler  den- 
ne til  kirkens  medlemmer. 
Når  man  spørger  en  lærer,  om  hvad 
hans  pligter  er,  så  svarer  han  mulig- 
vis: „Tja,  det  er  at  gå  på  hjemmelæ- 
rerarbejde."  Men  hvis  I  nu  siger  til 
ham:  „Når  du  går  på  hjemmelærer- 
besøg,  repræsenterer  du  Herren,  idet 
du  besøger  de  enkelte  medlemmer, 
og  minder  dem  om  deres  pligter  og 
holder  opsyn  med,  at  de  overholder 
alle  Guds  bud."  „Præstens  plig  er  at 
prædike,  lære,  forklare,  formane,  dø- 
be og  forrette  ved  uddelingen  af  den 
hellige  nadver.  At  besøge  medlem- 
merne i  hjemmene  og  formane  dem 
til  at  bede  lydeligt  og  i  løndom  og 
til  at  opfylde  alle  deres  huslige  plig- 
ter."  (L  &P.  20:46-47).   Når  de   ud- 
fører disse  pligter,  bør  de  gøre  det 
i    bevidstheden   om,   at  de   handler 
på  Herrens  vegne,  og  at  de  skal  stå 
til  ansvar  for  ham  herfor. 
Når  vi,  som  medlemmer  af  præste- 
dømmet, handler  i  Herrens  navn,  så 


gør  vi  det  i  vor  himmelske  Faders 
navn    og    på    hans   vegne.    Præste- 
dømmet er  en  kraft,  som  Herren  bru- 
ger, når  han  arbejder  gennem  men- 
neskene, gennem  sine  diakoner,  si- 
ne lærere  og  præster,  og  jeg  har  en 
stærk  følelse  af,  at  vi  ikke  i  tilstræk- 
keligt omfang  indprenter  vore  unge 
mænd  dette.  De  tager  slet  ikke  præ- 
stedømmet så  alvorligt,  som  de  vit- 
terligt burde,  hvis  de  forstod  det  rig- 
tigt. Hvis  de  gjorde  det,  så  ville  de 
ønske  at  gøre  et  godt  indtryk,  så- 
dan som  præsident  Tanner  fortalte 
om  biskop  Featherstone.  De  ville  al- 
tid  ønske  at  gøre  det  bedste   ind- 
tryk,  når  de  udøver  deres  præste- 
dømme.  Deres  hår  ville  altid  være 
pænt  og  rent,  deres  tøj  og  hele  de- 
res udseende  ville  genspejle  det  hel- 
lige   ansvar,    der    hviler    på    deres 
skuldre.  Jeg  har  selv  haft  en  sådan 
følelse.  Jeg  har  aldrig  udført  en  or- 
dinance,  som  for  eksempel:  salve  en 
syg,   uden   først  at   undskylde   mig, 
hvis  jeg  for  eksempel  havde  været 
ude  i  haven  eller  optaget  af  andet 
snavset  arbejde,  så  jeg  kunne  gøre 
mig  i  stand  for  at  komme  til  at  se 
så  pæn  og  ordentlig  ud  som  muligt, 
fordi  jeg  følte,  at  jeg  på  den  måde 
kom    Herren    nærmere.   Jeg   ønsker 
altid  at  tage  mig  ud  til  min  fordel  i 
hans  nærværelse. 

Brødre,  jeg  er  bange  for,  at  der  er 
nogle  af  vore  ældster,  der  ikke  for- 
står, at  de,  når  de  virker  i  deres 
embede  som  ældster  i  kirken  eller 
som  de  halvfjerds  eller  som  højpræ- 


ster, virker  for  Herren,  det  er  som 
om  Herren  gennem  dem  lægger  sine 
hænder  på  de  menneskers  hoveder, 
for  hvem  hans  tjenere  arbejder.  Jeg 
har  ofte  tænkt  på,  at  en  af  grun- 
dene, til  at  vi  ikke  ærer  præstedøm- 
met, er  den  at  vi  ikke  forstår,  at 
Herren  arbejder  gennem  os  ved 
hjælp  af  sit  hellige  præstedømme. 
Jeg  ville  ønske,  at  vi  alle  kunne  blive 
helt  klar  over  dette  og  også  oplære 
vore  unge  mennesker  til,  hvad  det  be- 
tyder at  bære  præstedømmet  og  at 
ære  det. 

Her  i  aften,  brødre,  har  vi  talt  om 
mange  forskellige  emner.  Vi  henven- 
der os  til  jer,  en  af  de  største  for- 
samlinger af  præstedømmets  med- 
lemmer, der  nogensinde  har  været 
samlet  på  et  sted,  så  vidt  vi  ved. 
Sikke  en  magt!  Ved  denne  konferen- 
ces møder  er  I  blevet  bedt  om  at 
rette  jeres  opmærksomhed  mod 
nogle  af  de  farligste  tendenser  i  det 
offentlige  liv  —  sexundervisning,  por- 
nografi og  det  såkaldte  frisind  — 
som  stadig  bliver  mere  udbredt  i 
verden.  Brødre  i  præstedømmet,  he- 
le denne  store  hær,  hvis  I  ville  ræk- 
ke jeres  hænder  ud  med  al  den  magt 
og  myndighed,  I  har  som  repræsen- 
tanter for  vor  himmelske  Fader,  og 
virkelig  ære  jeres  præstedømme,  så 
ville  I  tilsammen  kunne  skabe  en 
sådan  indflydelse  og  magt,  at  disse 
ting,  når  I  brugte  jeres  indflydelse  i 
de  forskellige  dele  af  samfundet,  slet 
ikke  kunne  forekomme,  uden  at  der 
blev  gjort  stærk  modstand  fra  den 

levende  Guds  præstedømmes  side. 
Vi  bør  føle  os  kaldede  til  en  ny  tjene- 
stegerning og  til  at  bære  nye  an- 
svar, så  vi  ikke  står  uvirksomme  og 
lader  disse  ting  ske  uden  at  gøre 
noget  ved  det.  Vor  ungdom  er  i  fa- 
re. Lad  ikke  de  bånd,  der  knytter  je- 
res familie  sammen,  slappes,  brød- 
re. Som  vi  alle  har  forsøgt  at  sige 
til  jer,  og  som  jeg  har  sagt  flere 
gange,  og  som  endda  nogle  har  ci- 
teret ved  denne  konference,  så  er 
det  så  sandt,  som  det  er  sagt,  at  det 


største  værk  I  brødre  nogensinde  vil 
komme  til  at  udføre  for  Herren,  vil 
blive  som  fædre  indenfor  jeres  hjems 
fire  vægge.  Forsøm  ikke  jeres  hu- 
struer, brødre.  Tag  jer  tid  til  at  hol- 
de familiehjemmeaftener.  Saml  jeres 
børn  omkring  jer  og  pas  godt  på 
dem.  Aldrig  har  der  været  en  tid, 
hvor  vi  i  så  høj  grad  behøvede 
styrke  og  solidaritet  i  hjemmet.  Hvis 
vi  gør  dette,  vil  denne  kirke  vokse 
hurtigt  i  styrke  og  indflydelse  over 
hele  verden.  Vi  vil  ikke  længere  væ- 


re til  spot  og  spe.  Vi  må  stå  fast  og 
kæmpe  for  de  ting,  som  er  ærefulde, 
retfærdige,  rene,  dydige  og  sande. 
Brødre  i  præstedømmet,  vi  elsker 
jer  og  vi  er  rede.  Hvis  I  vil  bede  for 
os,  vil  vi  forsøge  at  leve  op  til  jeres 
forventninger,  idet  vi  beder  Gud  om 
at  hjælpe  os  hermed.  Vi  kender  det 
uendeligt  store  ansvar,  vi  bærer, 
men  med  mindre  vi  kan  regne  med 
jeres  tillid  og  jeres  loyalitet  og  stole 
på  at  I  overholder  Guds  befalinger 
100%,  kan  vi  ikke  leve  op  til  det. 


\ 


i 

„Hvis  kirken  har  noget  at  meddele  jer,  så  vil  det  komme  direkte  fra  den,  og  ikke  gennem 
andre  menneskers  skriverier. "  præsident  Anthony  w.  Mm 

„Aldrig  har  der  været  en  tid,  hvor  vi  i  så  høj  grad 
behøvede  styrke  og  solidaritet  i  hjemmet. n 


Ved  indledningsmødet  til  denne  kon- 
ference citerede  jeg  et  vidunteriigt 
brev,  som  jeg  har  modtaget  fra  en 
studenterleder,  som  var  meget  be- 
kymret over,  hvad  der  går  for  sig 
både  på  universitetets  område  og 
ude  i  samfundet.  Han  skrev  bl.a.: 
„Jeg  kan  forsikre  dig  for,  at  hver 
eneste  sidste  dages  hellig  på  dette 
universitet,  som  holder  Guds  befa- 
linger 100%,  står  bag  jer  og  opret- 
holder jer."  Brødre  jeg  ved,  at  det  er 
således  overalt  i  kirken.  Hver  eneste 
sidste  dages  hellig,  som  holder  bu- 
dene, følger  kirkens  ledelse.  På  sam- 
me måde  kan  man  roligt  gå  ud  fra, 
at  de  mennesker,  som  ikke  er  villi- 
ge til  at  følge  kirkens  ledere,  er  de 
samme,  som  ikke  overholder  Guds 
bud  100%. 

Dette  er  en  udfordring  til  at  gøre  jer 
klar  til  kamp.  Hvordan  I  skal  kæm- 
pe? I  skal  holde  Guds  bud,  sådan 
så  vi  kan  være  værdige  til  de  velsig- 
nelser, som  vi  har  så  hårdt  brug  for 
i  disse  usikre  tider,  i  denne  „skøre, 
forvirrede  verden",  som  mange  kal- 
der den.  Jeg  har  i  høj  grad  indtryk 
af,  at  det  i  hvert  fald  er,  hvad  vore 
unge  føler,  at  den  er.  I  arbejdet  med 
vore  unge  mennesker  er  vort  håb, 
at  vi  ved  at  give  præstedømmet  stør- 
re ansvar  i  ungdomsorganisationer- 
ne kan  styrke  dem  og  nå  ud  til  dis- 
se unge  mænd  og  kvinder,  som  i  så 
høj  grad  behøver  præstedømmet  i 
dets  rådgivende  funktion,  for  ved 
at  gøre  dette,  er  vi  sikre  på,  at  vi 
har  gjort  vort  til  at  føre  en  ny  ret- 


færdig generation  frem,  som  kan 
bære  ansvaret  gennem  de  tider, 
som  ligger  forude. 

Jeg  bærer  jer  mit  dybt  oprigtige  vid- 
nesbyrd, mine  elskede  brødre,  om  at 
disse  ting,  som  i  aften  er  blevet  om- 
talt, er  udtalt  på  grund  af  Herrens 
guddommelige  inspiration,  og  vi  o- 
verlader  disse  ting  til  jer,  så  I  kan 
overveje  dem,  bede  angående  dem, 


så  I  undlader  at  dømme  og  ikke  løf- 
ter jeres  stemmer  til  kritik. 
Jeg  bærer  således  mit  vidnesbyrd 
for  jer  og  giver  jer  min  velsignelse 
her  i  aften.  Jeg  nedbeder  Guds  vel- 
signelser over  jer,  I,  kirkens  præste- 
dømme, Zions  og  Guds  riges  styrke. 
Jeg  beder  om  dette  og  velsigner  jer 
i  Jesu  Kristi  navn.  Amen. 

O 


(Forts,  fra  side  506) 

lyder  måske  meget  godt  den  første 
gang  eller  to,  man  hører  dem,  men  de 
vil  snart  miste  interessen  for  de  men- 
nesker, der  har  en  bare  nogenlunde 
god  smag.  Hvis  en  salmedigters  ord 
skal  bestå,  må  de,  når  vi  læser  dem, 
ligesom  sætte  deres  mærke  i  vor  sjæl 
og  genspejle  deres  høje  idealer  i  vort 
liv. 

Vore  digtere  og  salmeskribenter  bør 
tage  sig  til  opgave  at  skildre  mormo- 
nismens ideer,  så  vi  kan  synge  deres 
ord  for  os  selv  og  for  hele  verden. 
Sådanne  salmer  bør  udtrykke  dyb 
overbevisning  om  en  guddommelig 
mission. 

Formålet  med  salmerne  er,  at  de  skal 
være  som  bønner  til  vor  himmelske 
Fader,  som  vi  sammen  med  andre 
trofaste  mennesker  sender  op  til  ham 
gennem  musikken;  et  andet  formål 
er  at  forskønne  vore  tanker  og  følel- 


ser for  evangeliet;  at  opfordre  os  til 
at  elske,  værdsætte,  følge  og  forstå 
evangeliets  principper;  at  forene  og 
samle  menigheden  i  tro,  såvel  som  i 
trofasthed  og  broderlig  kærlighed. 
Melodierne,  som  skrives  til  disse  tek- 
ster, må  opfylde  Esajas'  profeti,  han, 
som  sagde,  at  Himmelens  Gud  skal 
trøste  sit  folk,  og  der  skal  findes  fryd 
og  lovsang  og  strengespil. 
Lad  os  inspirere  alle  blandt  vort  folk, 
både  de  svage  og  de  stærke,  de  fatti- 
ge og  de  rige,  de  gamle  og  de  unge 
med  den  herlighed,  skønhed,  myndig- 
hed, guddommelighed  og  hellighed, 
der  findes  i  vore  skrifter,  ved  at  ud- 
trykke dette  i  vore  lovsange. 
Gud,  du  ved,  vi  elsker  kirken  . . . 


Bror  Schreiner  har  været  organist  i  Tabernaklet 
siden  1924 


514 


Præstedømmets  ansvar  medfører,  at  man  skal  efterleve 

evangeliets  principper  fuldtud 

Præstedømmets  ansvar 


Jeg  tænker  så  tit  på„  om  vi  virkelig 
gør  os  klart,  hvad  præstedømmet 
betyder.  Præsident  Romney,  som  er 
Herren  så  nær,  har  givet  os  en  del 
instruktioner,  som  vil  hjælpe  os  til 
at  værdsætte  præstedømmet,  hvis  vi 
følger  dem.  Vi  vil  så  kunne  nyde  de 
velsignelser,  der  bliver  givet  til  dem, 
der  ærer  deres  præstedømme.  Når 
jeg  i  min  tale  i  aften  siger,  at  vi  bør 
ære  vort  præstedømme,  så  vil  jeg 
gerne  for  at  være  i  overensstem- 
melse med  præsident  Romney  sige, 
at  vi  bør  ære  præstedømmet  i  det 
embede,  som  vi  er  i  besiddelse  af,  for 
det  er  det,  vi  bør  gøre,  brødre.  Det  er 
dette  tunge  ansvar,  der  bliver  lagt  på 
vore  skuldre,  når  vi  modtager  Guds 
præstedømme. 

Hver  gang  jeg  tænker  på  præste- 
dømmet, tænker  jeg  på,  hvor  stor  en 
ære,  det  er,  at  vi  kan  tale  og  handle 
i  Guds  navn  og  det  ansvar,  som  det 
pålægger  os.  Ofte  siger  jeg:  „Hvad 
har  vi  i  sinde  at  gøre  ved  det?  Vil  vi 
omsider  indse,  hvem  vi  er,  hvad  vi 
er  og  hvilket  ansvar,  der  er  vort?" 
Til  jer  unge  mænd  vil  jeg  gerne  si- 
ge: Mor  jer  endelig;  spil  basketball, 
spil  fodbold;  spil  tennis;  ja,  spil,  hvad 
I  har  lyst  til,  og  gør  i  det  hele  ta- 
get,, hvad  I  har  lyst  til,  så  længe  det, 
som  I  gør,  er  rigtigt,  men  ær  jeres 
præstedømme,  ligemeget  hvor  I  be- 
finder jer,  for  at  I  kan  være  et  ek- 
sempel for  verden. 
Jeg  vil  gerne  sige  nogle  få  ord,  om 
hvordan  vi,  der  bærer  præstedøm- 
met, bør  leve,  men  allerførst  vil  jeg 


PEÆSIDENT  N.  ELDON  TANNER, 
1.  rådgiver  i  Det  første  Præsidentskab 


gerne  sige  et  par  ord  om  familien. 
Faderen  må  altid  gøre  sig  klart,  at 
familien  er  det  vigtigste  i  hans  liv. 
Han  bør  aldrig  nogensinde  forsøm- 
me sin  familie.  Når  han  arbejder  for 
sin  familie,  må  han  huske  på,  at 
hvis  han  ønsker  at  nyde  godt  af  at 
have  sin  familie  nu  og  sidenhen  i 
evigheden,  så  er  det  tvingende  nød- 
vendigt, at  de  lever  i  overensstem- 
melse med  evangeliets  lære,  og  li- 
geledes må  han  huske,  at  ingen  suc- 
ces kan  opveje  fiasko  i  hjemmet. 
Husk  også  på,  at  det  er  i  hjemmet, 
man  lærer  mest  af  alt,  og  at  det  er 
der,  at  vore  børns  liv  formes. 
Hvis  faderen  elsker  Gud,  sin  hustru 
og  sin  familie  og  ærer  sit  præste- 
dømme, så  vil  han  ikke  have  noget 
at  være  bekymret  over.  Hvis  hele 
præstedømmet  overalt  i  verden  ville 
gøre  dette,   hvilken  stor  indflydelse 


vi  så  ville  have.  Nogle  vil  måske  si- 
ge: „Men  hvad  så  med  pigerne,  mød- 
rene, kvinderne?"  Det  samme  gæl- 
der dem,  men  jeg  taler  her  om  præ- 
stedømmet, og  hvordan  de,  der  bæ- 
rer det,  bør  opføre  sig. 
Hold  sabbaten  hellig.  Overhold 
strengt  visdomsordet.  Bed  altid,  og 
vær  ærlig  overfor  hinanden  og  over- 
for jeres  medmennesker.  Studer  e- 
vangeliet.  Tænk  på,  hvad  der  for- 
ventes af  os,  hvorfor  vi  befinder  os 
her,  samt  at  vi  virkelig  er  Guds  ån- 
delige børn,  og  at  vi  må  holde  os 
moralsk  rene.  Og  det  er  een  ting, 
som  vi  fædre  bør  lære  vore  drenge 
at  gøre. 

Når  jeg  nu  taler  om  familier  og  fæd- 
re, så  vil  jeg  gerne  give  jer  et  ek- 
sempel ved  at  oplæse,  hvad  søster 
McKay  har  sagt  om  præsident  Da- 
vid O.  McKay:  „Jeg  er  meget  stolt 
af  min  mand.  Han  er  lige  så  vidun- 
derlig, lige  så  høflig  og  opmærksom, 
lige  så  venlig  og  god  indenfor  hjem- 
mets rammer,  som  han  er  et  hvilket 
som  helst  andet  sted,  og  jeg  er  me- 
get stolt  af  ham.  Og  hvad  mere  er, 
jeg  er  dybt  taknemmelig  for  ham. 
Jeg  kan  ikke  se  nogen  fejl  hos  ham. 
Jeg  beder  om,  at  vore  brødre  vil 
prøve  at  følge  hans  eksempel  på  en- 
hver mulig  måde." 
Jeg  kan  heller  ikke  give  jer  noget 
bedre  råd  end  dette,  brødre. 
Jeg  vil  gerne  fremkomme  med  et 
eksempel  på  god  undervisning.  Jeg 
husker,  at  en  ung  mand  engang  for- 
talte mig  om  sine  forældre,  og  om 

hvordan  de  lærte  ham  betydningen 
af  at  tage  til  templet  og  af,  at  han 
forberedte  sig  til  at  blive  værdig  til 
at  komme  i  Herrens  hus  ved  regel- 
mæssigt at  besøge  templet.  Når  de 
forberedte  sig  til  at  tage  til  templet, 
plejede  de  gerne  at  tale  sammen  om 
det,  hvilken  oplevelse  det  ville  blive, 
hvilket  privilegium  det  var,  at  kun- 
ne komme  regelmæssigt  i  templet. 
Når  de  så  vendte  hjem  fra  templet, 
talte  de  også  om  det,  om  hvor  vid- 
underligt det  havde  været  at  se  det 
unge  par  blive  viet  i  templet,  når 
man  tænker  på,  at  de  så  kunne  bli- 
ve forældre  til  Guds  åndelige  børn, 
og  hvor  dejligt  det  havde  været  at 
være  i  templet.  Denne  unge  mand 
kunne  knap  vente  til  det  blev  hans 
tur  til  at  komme  ind  i  templet  og 
modtage  sine  egne  endowments,  og 
han  vidste,  hvor  vigtigt  det  var,  at 
han  forberedte  sig,,  at  han  holdt  sig 
ren,  så  han  kunne  være  sikker  på, 
at  Herren  ville  modtage  ham. 
Personligt  vil  jeg  gerne  have  lov  til 
at  udtrykke,  hvor  stor  pris,  jeg  sæt- 
ter på  min  far.  Far  lærte  os  at  bede. 
Det  virkede,  som  om  han  talte  di- 
rekte til  Herren,  når  vi  knælede  sam- 
men i  familiebøn.  Han  lærte  os  også 
at  bede  alene,  i  løndom.  Han  var 
ærlig  og  hæderlig  i  alt,  hvad  han 
foretog  sig.  Jeg  ville  ønske,  at  jeg 
havde  tid  til  at  fortælle  jer  om  alle 
de  ting,  der  beviste  for  mig,  hvor 
ærlig  og  ligefrem  han  var  i  alle  for- 
hold overfor  andre  mennesker.  Han 
ærede  sit  præstedømme,  og  han  for- 

ventede  af  os,  at  vi  gjorde  ligeså. 
Han  udviste  altid  stor  kærlighed  til 
vores  mor. 

Det  skete  ofte,  at  han  tog  med  os 
ud  at  fiske  eller  på  jagt,  selv  om  vi 
havde  travlt  på  gården.  Jeg  er  sik- 
ker på,  at  det  var  svært  for  ham  at 
få  tid  til  at  tage  afsted,  men  han  tog 
alltid  med  os.  Han  tog  aldrig  afsted 
om  søndagen,  det  kunne  ikke  falde 
ham  ind.  Vi  gik  altid  regelmæssigt 
til  vore  møder  sammen  med  ham. 
Jeg  kan  huske,  at  en  af  mine  ven- 
ner engang  sagde:  „Jeg  ville  ønske, 
at  jeg  havde  sådan  en  far,  som  du 
har.  Det  er  vel  nok  dejligt  at  være 


sammen  med  ham."  Og  jeg  kan  for- 
tælle jer,  at  vi  drenge  —  vi  var  fire 
i  alt  —  hellere  ville  være  sammen 
med  vores  far  end  med  nogen  an- 
den, for  han  var  en  god  far.  Fædre, 
det  er  vigtigt,  at  I  er  sammen  med 
jeres  drenge,  så  de  kan  se,  hvordan 
I  er,  og  I  kan  se,  hvordan  de  er. 
Jeg  husker,  min  fars  fortrolighed.  Vi 
arbejdede  sammen  på  gården,  som 
jeg  før  omtalte,  og  om  aftenen  eller 
tidligt  om  morgenen  plejede  han 
gerne  at  kalde  på  mig,  så  vi  sam- 
men kunne  tale  om  det  arbejde,  der 
skulle  udføres  den  dag,  og  han 
spurgte  mig  altid,  hvad  jeg  syntes. 

„Det  er  meget  vigtigt,  at  vi  hjælper  vore 
drenge  med  at  sætte  sig  høje  mål  og 
derefter  arbejde  mod  at  nå  dem. 


Skulle  vi  gøre  sådan  eller  skulle  vi 
gøre  sådan?  På  den  måde  følte  jeg, 
at  jeg  havde  del  i  det,  der  foregik. 
Nu  senere  kan  jeg  godt  indse,  at 
han  stort  set  måtte  have  gjort  sig 
klart,  hvad  han  ønskede,  at  der  skul- 
le gøres,  men  han  viste,  at  han  sto- 
lede på  mig  og  satte  pris  på  min 
mening.  Og  fordi  jeg  følte,  at  jeg 
havde  del  i  det  hele,  arbejdede  jeg 
så  hårdt,  som  jeg  på  nogen  mulig 
måde  kunne,  og  jeg  elskede  min 
far  for  det. 

Og  så  en  dag  husker  jeg,  at  han 
sagde  til  mig:  „Ved  du  hvad,  min 
søn,  jeg  vil  hellere  have  dig  til  at 
arbejde  for  mig  end  nogen  arbejds- 
mand, jeg  har  i  mit  brød.  Jeg  stoler 
fuldt  ud  på  dig,  og  jeg  skal  love  for, 
at  du  når  noget  på  en  dag."  Sådan 
en  tillidserklæring  og  en  sådan  ros 
gjorde  mig  mere  end  nogensinde 
besluttet  på  at  udføre  det,  han  bad 
mig  om  at  gøre,  godt. 
Det  er  meget  vigtigt,  at  vi  hjælper 
vore  drenge  med  at  sætte  høje  mål 
og  derefter  arbejde  mod  at  nå  dem. 
Vi  må  forstå,  at  Satan  eksisterer,  at 
han  virkelig  er  til,  som  det  to  gange 
er  blevet  sagt  til  os  her  i  aften,  og 
at  han  er  fast  besluttet  på  at  øde- 
lægge os  og  tage  modet  fra  os,  at 
friste  os  og  lede  os  på  vildspor. 
Jeg  vil  gerne  her  have  lov  til  at  for- 
tælle om  en  smuk  oplevelse,  som 
berører  mig  dybt.  Jeg  håber  ikke,  at 
biskop  Featherstone  har  noget  imod, 
at  jeg  nævner  ham  her  i  min  tale. 
Begivenheden   indtraf  lige   efter,   at 


han  og  hans  familie  var  flyttet  hertil 
fra  deres  dejlige  hjem,  hvor  de  hav- 
de så  mange  venner  og  var  så  popu- 
lære. Biskop  Featherstone  var  kom- 
met hjem  fra  sit  arbejde  og  havde 
skiftet  til  fritidstøj,  og  så  sagde  hans 
lille  søn,  Joe,  til  ham:  „Far,  jeg  vil 
gerne  bede  dig  om  at  give  mig  en 
velsignelse,  sådan  at  jeg  kan  til- 
passe mig  og  føle  mig  hjemme  her 
og  være  glad." 

Hans  far  gik  ovenpå  og  skiftede  tøj 
igen.  Da  han  atter  kom  nedenunder, 
sagde  hans  hustru:  „Du  skal  da  vel 
ikke  ud  i  aften?"  Han  svarede:  „Jeg 
skal  give  en  velsignelse."  Så  tilfø- 
jede han:  „Joe  har  bedt  mig  om  en 
velsignelse,  og  jeg  vil  derfor  være 
korrekt  påklædt,  så  jeg  kan  ære 
præstedømmet  og  vise  Joe,  hvor  vig- 
tigt alt,  hvad  der  har  med  præste- 
dømmet at  gøre,  er  for  mig,  og  jeg 
onsker,  at  han  skal  kunne  nyde  vel- 
signelserne gennem  sin  tro  på  mig 
og  på  præstedømmet." 
Brødre,  det  er  denne  indstilling,  vi 
bør  have.  I  kan  vel  sagtens  regne  ud, 
hvad  der  skete,  da  han  sagde  disse 
ting  til  sin  hustru.  Hun  kunne  ikke  la- 
de være  med  at  græde,  da  hun  for- 
stod, at  hun  havde  en  mand,  hendes 
søns  far,  som  ønskede  at  være  et  ek- 
sempel, og  som  interesserede  sig  så 
meget  for  ham,  at  han  virkelig  ville 
repræsentere  Herren  gennem  det 
præstedømme,  som  han  har. 
Jeg  vil  gerne  have  lov  til  at  sige  et 
par  ord  til  biskopperne  og  til  de 
andre  embedsmænd  i  de  forskellige 


wards  og  stave,  deriblandt  også 
stavspræsidenterne  og  missionspræ- 
sidenterne.  Vi  bærer  et  tungt  ansvar; 
især  biskoppen,  der  sammen  med 
sine  rådgivere,  har  ansvaret  for  Det 
aronske  Præstedømme.  Der  er  ble- 
vet sagt  en  del  herom  i  aften,  men 
også  jeg  vil  gerne  sige  et  par  ord. 
I  bør  kende  hver  eneste  ung  ved 
fornavn.  Vis  ham  interesse;  hold  jer 
nær  til  ham.  Og  når  I  har  lært  hans 
fornavn,  så  brug  det.  I  husker,  at  da 
Gud  Faderen  og  hans  Søn,  Jesus 
Kristus,  viste  sig  for  Joseph,  og  den- 
ne stillede  sit  spørgsmål,  så  vendte 
Gud  sig  mod  ham  og  sagde:  „Jo- 
seph, denne  er  min  elskede  Søn." 
(Se  Joseph  Smith  2:17).  Det  er  rart 
for  en  ung  mand  at  blive  kaldt  ved 
navn. 

Lad  os  altid  huske  på,  at  vi  skal 
minde  vore  drenge  om,  at  de,  når 
de  udfører  deres  arbejde  som  med- 
lemmer af  præstedømmet,  så  repræ- 
senterer Herren.  De  har  lov  til  at 
more  sig  alle  andre  steder  og  nyde 
tilværelsen,  men  når  de  udfører  de- 
res pligter  som  medlemmer  af  præ- 
stedømmet, så  må  de  gøre  sig  klart, 
at  de  repræsenterer  Herren.  De  må 
være  ydmyge  og  respektable,  og 
påklædte  så  de  er  rede  til  at  repræ- 
sentere Herren  på  rette  måde. 
Og  I  biskopper  bør  tænke  på,  at  det 
er  vigtigt,  at  vi  hjælper  de  unge  til  at 
forstå  og  værdsætte,  hvad  præste- 
dømmet betyder.  Da  jeg  var  biskop 
havde  jeg  seks  drenge  i  mit  ward, 
som  var  gamle  nok  til  at  blive  ordi- 

JS!dr  vore  drenge  udfører  deres  pligter,  som  medlemmer  af  præstedømmet,  må  de  tænke 
på,  at  de  repræsenterer  Herren.  De  må  være  ydmyge  og  respektable  og  påklædt,  så  de 
er  rede  til  at  repræsentere  Herren  på  rette  måde" 


nerede  til  ældster.  Jeg  kunne  kun 
indstille  de  fem,  fordi  den  sidste  af 
dem  ikke  var  parat.  Vi  havde  talt 
om  det  adskillige  gange,  og  han 
havde  sagt  til  mig:  „Jeg  er  ikke  vær- 
dig." Han  var  meget  ked  af  det,  men 
han  regnede  ikke  med,  at  jeg  ville 
anbefale  ham  overfor  stavspræsi- 
denten.  Hans  onkel  opsøgte  mig  og 
sagde:  „Det  er  da  ikke  din  mening, 
at  hindre  drengen  i  at  gå  fremad, 
når  alle  hans  venner  bliver  forfrem- 
met i  præstedømmet?"  Han  bønfaldt 
mig  om  at  lade  ham  blive  ordineret. 
„Du  driver  ham  jo  bare  ud  af  kirken, 
hvis  du  ikke  gør  det,"  sagde  han. 
Jeg  forklarede  ham  følgende:  „Præ- 
stedømmet er  det  mest  betydnings- 
fulde, vi  nogensinde  kommer  til  at 
give  denne  dreng.  Vi  forærer  ham  ik- 
ke præstedømmet  på  en  sølvtaller- 
ken. Drengen  og  jeg  forstår  hinan- 
den udmærket,  og  han  er  ikke  pa- 
rat til  at  blive  ordineret  til  ældste." 
Han  blev  ikke  anbefalet. 
Nogle  få  år  senere,  da  jeg  overvæ- 
rede en  generalkonference  her  på 
tempelpladsen,  kom  en  ung  mand 
hen  til  mig  og  sagde:  „Præsident 
Tanner,  du  kan  nok  ikke  huske  mig. 
Jeg  er  den  unge  mand,  som  du  ikke 
ville  anbefale  til  at  blive  ordineret  til 
ældste."  Idet  han  rakte  mig  sin  hånd, 
sagde  han:  „Jeg  vil  gerne  takke  dig 
for,  hvad  du  gjorde  dengang.  Jeg  er 
nu  selv  biskop  i  Californien.  Hvis 
du  havde  anbefalet  mig,  da  jeg  ik- 
ke var  værdig  dertil,  så  tror  jeg  ik- 
ke, at  jeg  ville  have  fortstået,  hvad 


præstedømmet  er,  og  hvad  der  for- 
ventes af  en,  når  man  bærer  det,  og 
så  ville  jeg  sikkert  ikke  stå  her  som 
biskop  i  dag." 

Biskopper,  disse  unge  mænd  ven- 
ter ikke,  at  få  noget  for  ingenting.  De 
værdsætter  heller  ikke  noget,  som 
de  ikke  på  den  ene  eller  den  anden 
måde  har  måttet  arbejde  for.  De  må 
gøre  sig  klart,,  hvad  præstedømmet 
betyder,  og  være  forberedt  på  at  gø- 
re sig  værdige  til  det,  før  de  bliver 
forfremmet. 

Overbevis  jer  gennem  et  grundigt  in- 
terview om,  at  medlemmerne  virke- 
lig er  værdige  til  en  tempelanbefa- 
ling, til  at  blive  forfremmet  i  præste- 
dømmet, til  at  blive  sendt  på  mission 
eller  en  hvilken  som  helst  anden 
ting,  som  I  har  planer  om  for  dem, 
og  vær  sikker  på,  at  de  nu  også  er 
parate.  Det  er  en  bjørnetjemeste  at 
anbefale  en  person  til  noget,  når  han 
i  virkeligheden  ikke  er  parat  til  det 
-  faktisk,  får  han  kun  sorg  deraf,  og 
det  bør  med  andre  ord  aldrig  fore- 
komme. Hjælp  dem  til  fuldt  ud  at 
forstå,  hvad  det  betyder  og  hvor  vig- 
tigt det  er  at  være  parat  og  værdig. 
I  bør  opmuntre  dem  til  at  arbejde, 
lad  dem  forstå,  at  I  elsker  dem,  og 
gør  alt,  hvad  I  kan,  for  at  hjælpe 
dem. 

Jeg  vil  gerne  sige  til  jer  biskopper, 
at  I  som  far  for  jeres  ward  har  for- 
nøjelsen af  at  lede  alle  ting  i  wardet 
og  at  hjælpe  disse  unge  mænd,  som 
bliver  morgendagens  leder  for  war- 
det og   staven   —   ja,   som   en   dag 


måske  vil  sidde  på  denne  forhøjning 
—  nogle  af  dem  vil  bestemt  komme 
til  at  sidde  her.  Hjælp  dem  til  at 
berede  sig  og  til  at  forstå,  at  de, 
som  medlemmer  af  præstedømmet, 
kan  komme  til  at  sidde  i  ansvars- 
fulde stillinger.  Og  lad  mig  her  i  af- 
ten sige  dette:  Det  er  ikke  muligt 
at  alle  medlemmer  af  præstedøm- 
met, kan  blive  valgt  til  ledende  stil- 
linger, men  at  være  medlem  af  Guds 
præstedømme  er  i  sig  selv  et  stort 
privilegium  og  en  stor  velsignelse, 
og  kun  dette  præstedømme  kan  be- 
rede os  til  frelse  og  ophøjelse,  hvis 
vi  er  parate  til  at  tjene  Herren  i  den 
stilling,  vi  bliver  kaldet  til;  Guds  præ- 
stedømme er  noget,  som  verden  ik- 
ke er  i  besiddelse  af. 
I  biskopper  har  yderligere  et  ansvar. 
I  er  dommere  i  Israel,  og  I  bør  altid 
dømme  og  i  det  hele  taget  behandle 
overtrædere  med  kærlighed  og  til- 
lid og  med  et  ønske  i  jeres  hjerte 
om  at  hjælpe  dem,  og  udføre  jeres 
pligt  overfor  dem.  Stavs-  og  mis- 
sionspræsidenter  har  et  lignende  an- 
svar. Det  er  vigtigt,  at  I,  når  I  ved, 
at  der  sker  overtrædelser,  er  venlige 
nok  til  at  vise  interesse  for  overtræ- 
deren og  får  ham  til  at  omvende  sig, 
kun  dette  er  sand  venlighed.  Når 
noget  ser  ud,  som  om  det  er  galt, 
så  er  det  jeres  pligt  at  undersøge 
det  og  behandle  de  overtrædelser, 
der  er  tale  om,  alt  efter,  hvor  alvor- 
lig sagen  er,  ved  at  handle  ufortø- 
vent  er  det  muligt  at  forhindre,  at 
der  sker  yderligere  overtrædelser. 

Studér  skrifterne  og  håndbogen  og 
gør,  hvad  der  står  i  dem.  Biskopper 
og  stavspræsidenter  bør  ikke  tøve 
med  at  udføre  deres  pligter.  En,  der 
siger,  at  han  aldrig  har  bebrejdet 
nogen  noget,  udelukket  nogen  af 
fællesskabet  eller  udelukket  nogen 
af  kirken,  samt  at  han  heller  ikke  har 
i  sinde  at  gøre  det,  har  en  fuldstæn- 
dig forkert  indstilling,  og  han  risi- 
kerer selv  at  skulle  stå  til  ansvar 
herfor 

Herren  har  sagt:  „Hvert  medlem  af 
Kristi  kirke,  som  overtræder  eller  be- 
går synd,  skal  behandles  som  skrif- 
ten bestemmer."  (L  &  P.  20:80). 
Præsident  Taylor  har  sagt  følgende: 
„Yderligere  er  det  kommet  mig  for 
øre,  at  der  er  nogle  biskopper,  der 
har  forsøgt  at  dække  over  nogle  men- 
neskers overtrædelser;  men  jeg  siger 
dem  i  Guds  navn,  at  de  selv  vil  kom- 
me til  at  stå  til  ansvar  for  disse  over- 
trædelser og  modtage  dommen  her- 
for; og  jeg  siger  jer,  at  hvem  som 
helst,  der  har  noget  med  over- 
trædelser at  gøre,  vil  komme  til 
at  påtage  sig  skylden  for  denne 
overtrædelse,  og  hvis  nogen  af 
jer  ønsker  at  have  del  i  men- 
neskenes synder  eller  at  støtte  dem 
på  nogen  måde,  vil  selv  komme  til  at 
bære  skylden  herfor.  Hører  I,  I 
biskopper  og  præsidenter?  Gud  vil 
kræve  det  af  jeres  hænder.  I  har  in- 
gen ret  til  at  pille  ved  retfærdighe- 
dens principper,  ej  heller  har  I  ret  til 
at  dække  over  menneskenes  skænd- 
sel og  dårskab."  (Conference  Report, 
april  1880,  side  78). 
De  sager,  der  skal  behandles  af  kir- 
ken, er  blandt  andet  utugt,  ægte- 
skabsbrud, homosexualitet,  abort  el- 
ler andre  brud  på  moralloven,  men 
det  behøver  ikke  at  indskrænke  sig 
hertil.  Også  umådeholdenhed  bør  be- 
handles; samt  enhver  kriminel  ger- 
ning, der  involverer  moralsk  fordær- 
velse, som  for  eksempel  indbrud, 
uærlighed,  tyveri  eller  mord;  også 
frafald  og  åbenlys  ulydighed  mod  kir- 
kens regler  og  love;  grusomhed  over- 
for ægtefælle  eller  børn;  forsvar  for 
eller  praktisering  af  flekoneri,  eller 
nogen  anden  form  for  ukristen  op- 


førsel, der  bryder  kirkens  lov  og  or- 
den. 

De,  som  har  gjort  sig  skyldige  i  over- 
trædelser, bliver  ikke  glade  igen,  før 
de  har  tilstået  deres  synder  og  om- 
vendt sig.  Erfaringen  har  vist,  at  alle 
overtrædere,  der  bliver  behandlet, 
som  de  bør  behandles,  altså  med 
kærlighed  og  ønsket  om  at  hjælpe, 
men  alligevel  med  den  rette  streng- 
hed, også  er  i  stand  til  at  starte  for- 
fra med  en  ren  samvittighed,  hvorefter 
de  kun  kan  gå  fremad  i  deres  udvik- 
ling. De  vil  takke  jer,  fordi  I  gik  i 
rette  med  dem,  og  Herren  vil  velsigne 
både  jer  og  overtræderen,  der  har 
omvendt  sig. 

Jeg  vil  gerne  sige  nogle  få  ord  til 
drengene  og  de  unge  mænd,  der  bæ- 
rer præstedømmet  —  især  til  de  unge 
mænd.  I  har  her  i  aften  hørt,  hvad  der 
er  jeres  ansvar.  Jeg  ønsker  at  under- 
strege for  jer,  hvor  vigtigt  det  er  for 
jer,  at  I  holder  jer  moralsk  rene.  For- 
bered jer  til  de  store  velsignelser,  der 
kun  kommer  gennem  præstedømmet, 
som  for  eksempel  tempelvelsignelser, 
missionærgerningen  og  udførelsen  af 
de  ting,  der  har  forbindelse  med  je- 
res kaldelse.  Ingen  mand,  hvad  en- 
ten han  er  ung  eller  gammel,  kan, 
som  medlem  af  præstedømmet,  ære 
det  præstedømme,  hvis  han  ikke  og- 
så ærer  og  respekterer  kvinderne. 
Enhver  ung  mand  bør  være  parat  til 
at  forsvare  en  kvindes  dyd  med  sit 
liv,  om  det  skulle  blive  nødvendigt, 
og  han  bør  aldrig  gøre  sig  skyldig  i  at 
begære  en  kvinde  eller*  gøre  noget, 
der  tilsmudser  hende  eller  udsætter 
hende  for  den  risiko  at  miste  sin  dyd. 
Enhver  ung  kvinde  har  simpelthen 
krav  på  at  føle  sig  tryg  i  selskab  med 
en  ung  mand,  der  bærer  præstedøm- 
met, idet  hun  så  kan  vide,  at  han  res- 
pekterer hende  og  vil  beskytte  hende 
på  enhver  måde. 

Vi  ved  alle,  hvordan  det  står  til  med 
verdens  moral.  Skønt  vi  befinder  os  i 
verden,  så  må  vi  ikke  være  af  verden. 
Enten  de  mennesker,  som  I  nu  om- 
gås, er  medlemmer  af  kirken  eller  ej, 
og  enten  de  er  overtrædere  eller  ej, 
så  vil  de  forvente,  at  I,  som  medlem- 
mer af  præstedømmet,  også  ærer  det. 


De  vil  respektere  jer,  hvis  I  gør  det. 
Hvis  I  ikke  gør  det,  vil  de  ikke  læn- 
gere have  tiltro  til  jer  og  miste  re- 
spekten for  både  jer  og  kirken. 
Hvis  vi  bare  hver  dag  vil  leve,  så  vi 
kan  se  biskoppen,  grenspræsidenten, 
stavspræsidenten,  kirkens  præsident 
eller  Herren  lige  i  øjnene  og  sige: 
„Jeg  gør  mit  bedste  for  at  ære  mit 
præstedømme,"  så  kan  vi  føle  os  sikre. 
Ingen  ung  mand,  der  har  gjort  sig 
skyldig  i   alvorlig   overtrædelse,  bør 
bede  om  en  tempelanbefaling  eller 
forvente  at  blive  kaldet  på  mission 
eller  ønske  at  blive  forfremmet  i  præ- 
stedømmet, før  han  har  omvendt  sig 
og  er  værdig  til  en  sådan  kaldelse. 
Jeg  kan  ikke  tænke  mig,  at  nogen 
større  skuffelse  eller  sorg  kan  over- 
gå nogen,  end  at  have  en  slægtning 
på  mission,  der  ikke  er  værdig,  ikke 
vier  sit  liv  til  sin  gerning  eller  gør  sig 
skyldig  i  overtrædelser,  og  som  der- 
for bliver  sendt  hjem,  uhæderligt  af- 
løst og   bliver  udelukket  af  fælles- 
skabet eller  af  kirken.  Dette  er  en 
umådelig  stor  skuffelse  for  hans  kam- 
merat, og  det  får  også  en  missions- 
præsidents  hjerte  til  at  bløde,  når  han 
må  træffe  forberedelser  til  at  hjem- 
sende en  missionær,  som  har  gjort 
sig  skyldig  i  overtrædelse  enten  in- 
den han   kom,  eller  mens  han   har 
været  i  missionsmarken.  Det  gør  bå- 
de hans  forældre  og  hans  biskop  og 
stavspræsident    stor    sorg,    ja,    alle 
dem,  som  han  har  arbejdet  nært  sam- 
men med.  Det  er  en  forbrydelse  over- 
for Herren,  og  får  de  alvorligste  føl- 
ger for  missionærens  liv. 
Må  Herren  hjælpe  os  til  at  være  os 
bevidst,  hvem  vi  er,  og  til  at  leve  der- 
efter, idet  vi  er  klare  over,  at  vi  be- 
sidder  Guds   præstedømme   i  Jesu 
Kristi   Kirke  og   at  vi  er  de  eneste 
mennesker  på  jorden,  som  har  myn- 
dighed til  at  tale  i  Guds  navn.  Her  i 
aften  er  der  i  disse  bygninger  samlet 
repræsentanter  for  alle  præstedøm- 
meembeder i  kirken,  og  denne  kirkes 
fremgang  og  succes  afhænger  af  den 
måde,  hvorpå  den  enkelte  ærer  sit 
præstedømme.  Jeg  beder  ydmygt  om, 
at  vi  må  vise  os  værdige.  I  Jesu  Kristi 
navn.  Amen.  O 


519 


Tre  regler,  man  må  følge  for  at  ære 
sin  kaldelse  i  præstedømmet 

At  ære  sin  kaldelse  i 
præstedømmet 


Mine  elskede  brødre  i  præstedøm- 
met: 

Jeg  opfordrer  hermed  os  allesam- 
men, og  hvis  det  stod  i  min  magt,  så 
ville  jeg  også  inspirere  os  allesam- 
men, til  at  ære  vore  kaldelser  i  præ- 
stedømmet. 

Da  vi  tog  imod  ordinationen  til  præ- 
stedømmet, indgik  vi  en  pagt  med 
Herren  om,  at  vi  ville  ære  vore  kaldel- 
ser. Samtidig  lovede  Herren  os,  at 
hvis  vi  opfylder  vore  forpligtelser,  så 
vil  vi  blive  „helliggjort  ved  Ånden  til 
(vore)  . . .  legemers  fornyelse"  og  bli- 
ve „Abrahams  sæd,  Guds  kirke  og 
rige  og  Guds  udvalgte"  og  os  skal 
alt  gives  hvad  „Faderen  har".  (Se  L 
&  P.  84:33-38). 

Men  straffen  for  at  bryde  pagten,  ef- 
ter at  vi  har  indgået  den,  og  for  at 
„vende  sig  helt  derfra"  er,  at  vi  ikke 
kan  „få  syndsforladelse,  hverken  i 
denne  verden  eller  den  tilkommende" 
(L&P.  84:41). 

Herren  sagde  endvidere  til  de  brødre, 
der  var  samlet  på  det  tidspunkt,  da 
han  åbenbarede  pagten: 
„Og  nu  giver  jeg  jer  den  befaling,  at 
I  skal  vogte  jer  og  give  flittigt  agt  på 
det  evige  livs  ord; 

„Thi  I  skal  leve  af  hvert  ord,  som  ud- 
går fra  Guds  mund."  (L  &  P.  84:43- 
44). 

For  at  ære  vore  kaldelser  i  præste- 
dømmet, er  der  mindst  tre  forskellige 
ting,  der  er  nødvendige  at  sørge  for: 
For  det  første,  at  vi  har  et  motiveret 
ønske  om  at  ære  det. 


PRÆSIDENT  MARION  G.  ROMNEY, 
2.  rådgiver  i  Det  første  Præsidentskab 


For  det  andet,  at  vi  studerer  og  tæn- 
ker over  det  evige  livs  ord. 
For  det  tredie,  at  vi  beder. 
Igen  og  igen  lærer  skrifterne,  at  men- 
neskene modtager  de  ting  fra  Gud, 
som  de  ønsker. 
Alma  erklærede: 

„ . . .  thi  jeg  ved,  at  han  giver  men- 
neskene efter  deres  ønsker,  det  være 
sig  død  eller  liv;  ja,  jeg  ved,  at  han 
beskikker  menneskene  deres  del  ef- 
ter deres  vilje,  den  være  til  frelse 
eller  fordærvelse."  (Alma  29:4). 
Også  Jesus  levede  efter  dette  prin- 
cip. Johannes  skrev  i  sine  perga- 
ment-optegnelser: 

„ . . .  Herren  sagde  til  mig:  'Min  elske- 
de Johannes,  hvad  ønsker  du?  . . . 
„Og  jeg  sagde  til  ham:  'Herre,  giv 
mig  magt  over  døden,  så  jeg  kan  le- 
ve og  bringe  sjæle  til  dig.' 


„Og  Herren  sagde  til  mig:  'Sandelig, 
sandelig  siger  jeg  dig,  da  du  har  be- 
gæret dette,  skal  du  forblive  til  jeg 
kommer  i  min  herlighed,  og  du  skal 
profetere  for  nationer,  slægter,  tunge- 
mål og  folk."  (L&P.  7:1-3). 
Ved  åbningen  af  denne  sidste  udde- 
ling, sagde  Herren  til  profetens  far: 
„ . . .  Dersom  I  . . .  ønsker  at  tjene 
Gud,  da  er  I  kaldet  til  arbejdet."  (L  & 
F.  4:3). 

To  måneder  senere  sagde  han  til  Jo- 
seph Smith  og  Oliver  Cowdery: 
. . .  hvad  I  begærer  af  mig,  skal  gives 
jer ..."  (L.  &  P.  6:8). 
Betydningen  af  vore  ønsker,  under- 
streges i  høj  grad  i  det  18.  afsnit  af 
Lære  og  Pagter: 

„Og  se,  der  findes  andre,  som  er  kal- 
det til  at  forkynde  mit  evangelium, 
både  for  ikke-jøde  og  jøde. 
„Ja,  tolv,  og  de  skal  være  mine  disci- 
ple, og  de  skal  påtage  sig  mit  navn. 
Og  disse  tolv  skal  bestå  af  sådanne, 
som  vil  påtage  sig  mit  navn  af  et  op- 
rigtigt hjerte. 

„Og  dersom  de  nærer  ønske  om  at 
påtage  sig  mit  navn  af  et  oprigtigt 
hjerte,  er  de  kaldet" 
„Og  se,  nu  pålægger  jeg  dig,  Oliver 
Cowdery,    og    ligeledes    dig,    David 
Whitmer,  at  I  udsøger  de  tolv,  som 
har  den  attrå,  hvorom  jeg  har  talt. 
„Og  på  deres  attrå  og  gerninger  skal 
I  kende  dem."  (L  &  P.  18:26-28,  37-38. 
Fremhævelser  tilføjet). 
Den  attrå,  som  disse  mænd  skulle  ha- 
ve, var  ikke  lysten  til  at  blive  kaldet 
til  en  stilling.  Det  var  ønsket  om  at 

påtage  sig  Kristi  navn  „af  et  oprigtigt 
hjerte". 

Jeg  husker  engang,  hvor  jeg  forsøgte 
at  vække  en  modfalden  missionær  til 
nyt  mod  i  missionsmarken.  Til  sidst 
spurgte  jeg  ham:  „Er  der  slet  ikke 
noget,  som  du  ønsker?"  „Jo,  bror 
Romney,"  svarede  han.  „Jeg  ønsker 
at  blive  apostel?" 

Ingen  bør  søge  at  blive  kaldet  til  et 
bestemt  embede  i  kirken.  En  sådan 
stræben  er  ikke  et  retfærdigt  ønske; 
det  er  et  egoistisk  ønske.  Vi  bør  der- 
imod have  et  frugtbart  ønske  om  at 
ære  vor  kaldelser  indenfor  præste- 
dømmet, hvad  det  så  end  måtte  være. 
Vi  bør  vise,  at  det  er  dette,  vi  ønsker, 
ved  at  efterleve  evangeliet  og  med 
flid  udføre  hvad  som  helst,  vi  bliver 
bedt  om.  En  bestemt  stilling  indenfor 
kirken  vil  aldrig  frelse  nogen.  Vor 
frelse  afhænger  af,  hvor  godt  vi  ud- 
fører de  pligter,  som  vi  er  kaldet  til 
at  udføre.  Profeten  Joseph  sagde: 
„Ved  et  tilbageblik  på  de  krav,  der 
stilles  til  Guds  tjenere  ved  forkyndel- 
sen af  evangeliet,  finder  vi,  at  der  en- 
dog kun  er  få,  der  er  kvallificeret  til 
at  være  præster,  og  dersom  en  præst 
forstår  sin  pligt,  sit  kald  og  sit  em- 
bede og  prædiker  ved  den  Helligånd, 
vil  hans  glæde  være  lige  så  stor,  som 
om  han  var  en  af  præsidentskabet, 
og  hans  tjeneste  er  nødvendig  for 
legemet  eller  helheden,  hvilket  også 
er  tilfældet  med  lærere  og  diakoner." 
(Profeten  Joseph  Smiths  Lærdomme, 
side  132). 
En  rigtig  inderlig  attrå  er  også  mere 


„Mæt  jer  med  Kristi  ord,  thi  se,  hans  ord 
vil  fortælle  jer  alt,  hvad  I  skal  gøre"  — 
2.  Neph.  32:3 


end  bare  et  ønske.  Det  er  ikke  noget 
passivt;  det  er  en  overbevisning,  som 
får  en  til  at  handle.  En  af  de  ting,  som 
attråen  får  et  medlem  af  præstedøm- 
met til,  er  at  studere  og  tænke  over 
det  evige  livs  ord. 

Og  eftersom  vi  ikke  kan  „leve  af  hvert 
ord,  som  udgår  af  Guds  mund"  (Matt. 
4:4),  hvis  vi  ikke  kender  disse  ord,  så 
er  det  af  stor  vigtighed,  at  vi  stude- 
rer dem.  Herren  har  givet  os  befaling 
herom. 

Da  jøderne  protesterede  overfor  Je- 
sus, fordi  han  sagde,  at  Gud  var  hans 
Fader,  svarede  han:  „I  ransager  skrif- 
terne, fordi  I  mener  i  dem  at  have 
evigt  liv;  og  det  er  dem,  som  vidner 
om  mig."  (Joh.  5:39). 
I  Herrens  forord  til  Befalingernes 
Bog,  erklærer  han: 

„Ransag  disse  befalinger,  thi  de  er 
sande  og  troværdige,  og  de  profetier 
og  forjættelser,  som  de  indeholder 
skal  alle  gå  i  opfyldelse."  (L.  &  P. 
1 :37). 


Vi  har  fået  guddommelig  befaling  om 
at  „forkynde  mit  evangeliums  grund- 
sætninger, som  de  findes  i  Bibelen 
og  Mormons  Bog"  (L.  &  P.  42:12), 
men  heller  ikke  dette  kan  vi  gøre, 
hvis  vi  ikke  er  kendt  med  skrifterne. 
Herren  sagde  følgende  til  profeten 
Joseph,  Oliver  Cowdery  og  John  Wit- 
mer:  „Se,  jeg  siger  jer,  at  I  skal  an- 
vende jeres  tid  til  at  granske  skrifter- 
ne ... "  (L  &P.  26:1). 
Til  de  hellige  i  Kirtland  sagde  han 
angående  de  instruktioner,  som  han 
havde  givet  dem:  „Hør  disse  ord.  Se, 
jeg  er  Jesus  Kristus,  verdens  Frel- 
ser. Gem  dette  i  jeres  hjerter  og  lad 
evighedens  alvor  hvile  over  jeres 
sind."  (L&P.  43:34). 
Når  jeg  læser  i  skrifterne,  bliver  jeg 
ofte  udfordret  til  at  tænke  mig  om, 
ordene:  granske  og  overveje  bruges 
ofte  i  Mormons  Bog. 
Moroni  sluttede  sine  optegnelser  så- 
ledes: 

„Se,  når  I  læser  disse  ting,  om  det  er 
Guds  visdom,  at  I  skal  læse  dem,  øn- 
sker jeg  at  råde  jer  til  at  erindre,  hvor 
barmhjertig  Herren  har  været  mod 
menneskenes  børn  fra  Adams  skabel- 
se helt  ned  til  den  tid,  da  I  modtager 
disse  ting,  og  at  I  overvejer  det  i  hjer- 
tet." (Moroni  10:3.  Fremhævelse  til- 
føjet). 

Jesus  sagde  til  nephitterne: 
„Jeg  mærker,  at  I  er  svage,  og  at  I 
ikke  kan  forstå  alle  mine  ord  . . . 
„Gå  derfor  til  jeres  hjem  og  overvej 
det,  som  jeg  har  sagt,  og  bed  Fade- 
ren i  mit  navn,  at  I  må  kunne  for- 

stå  ..."  (3.  Neph.  17:2-3.  Fremhævel- 
se tilføjet). 

At  „overveje"  tingene  på  denne  måde 
er  for  mig  at  se  en  slags  bøn.  Det  har 
i  hvert  fald  ved  mange  lejligheder 
været  en  måde  at  nærme  sig  Herren 
på.  Nephi  fortæller  os  følgende: 
„Thi  jeg  ønskede  at  få  kundskab  om 
det,  min  fader  havde  set,"  skrev  han, 
„Og  da  jeg  troede,  at  Herren  kunne 
tilkendegive  det  for  mig,  blev  jeg, 
medens  jeg  sad  og  overvejede  det  i 
mit  hjerte,  bortført  af  Herrens  ånd, 
ja,  til  et  meget  højt  bjerg ..."  (1 .  Neph. 
11:1.  Fremhævelse  tilføjet). 
Så  følger  Nephis  beskrivelse  af  det 
store  syn,  som  blev  givet  ham  ved 
Herrens  Ånd,  fordi  han  troede  på  sin 
fader,  profetens  ord,  og  fordi  han  så 
stærkt  attråede  at  vide  mere,  at  han 
overvejede  disse  og  bad  angående 
dem. 

Præsident  Joseph  F.  Smith  fortæller 
os,  at  „den  3.  oktober  i  året  1918  sad 
jeg  i  min  stue  og  overvejede  skrifter- 
ne . . ."  Han  fik  på  det  tidspunkt  sær- 
lig kundskab  om  Peters  udtalelse  om, 
at  Kristus  „drog  hen  og  prædikede 
for  de  ånder,  der  var  i  forvaring"  (1. 
Peter  3:19),  medens  hans  legeme  var 
i  graven. 

„Medens  jeg  overvejede  disse  skrev- 
ne ting",  fortsatte  præsident  Smith, 
„blev  min  forstands  øjne  åbnede,  og 
Herrens  Ånd  hvilede  over  mig,  og  jeg 
så  de  dødes  skarer,  både  store  og 
små  . . ."  Han  fortæller  så  om  sit  sto- 
re syn  om  missionærarbejdet  blandt 
de  dødes   ånder.  (Gospel  Doctrine 


(Deseret  Book  Co.,  1939)  side  472. 
Fremhævelse  tilføjet). 
Ønsket,  granskningen  og  overvejel- 
sen af  „det  evige  livs  ord"  er,  hvor 
vigtige  disse  tre  ting  end  er,  alligevel 
virkningsløse  uden  bønnen. 
Bønnen  er  som  en  katalysator,  hvor- 
med vi   åbner  døren  for  Frelseren. 
„Se,"  siger  han.  „Jeg  står  for  døren 
og  banker;  om  nogen  hører  min  røst 
og  åbner  døren,  da  vil  jeg  gå  ind  til 
ham  og  holde  nadver  med  ham,  og 
han  med  mig."  (Joh.  Åb.  3:20). 
Lige  fra  begyndelsen  har  vi  fået  befa- 
ling  om   at   bede.   Herren   befalede 
Adam  og  Eva  at  „tilbede  Herren  de- 
res Gud",  og  senere  sendte  han  en 
engel  til  dem,  der  sagde:  „Derfor  skal 
du  gøre  alt,  hvad  du  gør,  i  Sønnens 
navn,  og  du  skal  omvende  dig  og  på- 
kalde Gud  i  Sønnens  navn  evinde- 
lig." (Moses  5:5, 8). 
Jesus  instruerede  nephitterne: 
„Se,  sandelig  siger  jeg  jer,  at  I  må 
altid  våge  og  bede,  så  I  ikke  falder 
i  fristelse;  thi  Satan  begærer  jer,  så 
han  kan  sigte  jer  som  hvede. 
„Derfor  skal  I  altid  bede  til  Faderen 
i  mit  navn. 

„Bed  altid  til  Faderen  i  mit  navn  i  je- 
res familie,  så  jeres  hustruer  og  børn 
må  blive  velsignet."  (3.  Neph.  18:18- 
19,21). 

I  denne  uddeling,  sagde  Herren,  end- 
nu før  kirken  blev  organiseret,  til  pro- 
feten: 

„Bed  altid,  så  du  må  vinde  sejr,  ja, 
så  at  du  kan  overvinde  Satan  og  slip- 
pe ud  af  hænderne  på  Satans  tjenere, 


der  understøtter  hans  værk."  (L  &  P. 
10:5). 

Han  instruerede  præsterne  om  at 
„besøge  medlemmerne  i  hjemmene 
og  formane  dem  til  at  bede  lydeligt 
og  i  løndom  ..."  (L  &  P.  20:47,  51). 
Til  de  af  kirkens  medlemmer,  der  drog 
op  for  at  opbygge  Jackson  County  i 
Missouri,  sagde  han:  „. . .  den,  der  ik- 
ke opsender  bønner  til  Herren  til  ret- 
te tid,  skal  ihukommes  for  mit  folks 
dommer."  (L&P.  68:33). 
Og  endelig  sagde  han:  „ . . .  Bed  al- 
tid, at  den  onde  ikke  skal  få  magt 
over  jer  og  flytte  jer  bort  fra  jeres 
plads."  (L  &  P.  93:49). 
Til  sidst  vil  jeg  bede  jer  om  at  lytte 
til  Nephis  opfordring.  Jeg  håber  dette 
bevæger  jer  ligeså  dybt,  som  det  be- 
væger mig.  Han  sagde:  „ . . .  se  nu, 
mine  elskede  brødre  . . . 

jeg  (sagde)  til  jer:  Mæt  jer  med 

Kristi  ord,  thi  se,  hans  ord  vil  fortælle 
jer  alt,  hvad  I  skal  gøre. 
„Og  dersom  I  nu,  efter  at  jeg  har  talt 
disse  ord,  ikke  kan  forstå  dem,  er 
det  fordi  I  ikke  beder  og  ikke  banker 
på,  og  derfor  føres  I  ikke  ind  i  lyset, 
men  må  omkomme  i  mørket. 
„Og  nu,  mine  elskede  brødre,  jeg 
mærker,  at  I  stadig  grubler  i  hjertet, 
og  det  bedrøver  mig,  at  jeg  skal  tale 
angående  disse  ting.  Thi  dersom  I  vil 
give  agt  på  Ånden,  som  lærer  men- 
nesket at  bede,  da  vil  I  vide,  at  I  bør 
bede,  thi  den  onde  ånd  lærer  ikke 
mennesket  at  bede,  men  lærer,  at  det 
ikke  skal  bede. 
„Men  se,  jeg  siger  jer,  at  I  altid  bør 

bede  og  ikke  blive  trætte,  og  at  I  ik- 
ke må  udrette  noget  for  Herren  uden 
først  at  bede  til  Faderen  i  Kristi  navn, 
at  han  vil  hellige  jeres  gerning  for 
jer,  så  at  jeres  gerning  må  blive  til 
jeres  sjæls  frelse." 

Jeg  beder  om,  at  Herren  vil  hjælpe 
hver  eneste  af  os,  der  bærer  det  hel- 
lige præstedømme,  til  at  føle  en  så 
kraftig  motiverende  attrå,  at  vi  ved  at 


søge  og  overveje  det  evige  livs  ord 
og  at  bede  desangående,  vil  blive 
ledet  til  at  ære  vore  kaldelser  i  præ- 
stedømmet, og  at  vi  derved  må  gøre 
os  fortjente  til  at  modtage  de  velsig- 
nelser, som  er  lovet  os  i  følge  pagten, 
der  følger  præstedømmet.  Her  om 
beder  jeg  ydmygt  i  Jesu  Kristi  navn. 
Amen.  q 


„Bønnen  er  som  en  katalysator,  hvormed 
vi  åbner  døren  for  Frelseren" 


"Vi  kan  ikke  binde  Herrens  hænder.  Faderen  og  Sønnen  viste  sig  for  Joseph  Smith, 
før  Kirken  blev  organiseret  og  præstedømmet  gengivet  til  jorden.  Under  disse 
omstændigheder  kunne  Herren  vise  sig  for  en,  der  søgte  efter  lys,  således  som  han 
gjorde  det  i  tilfældet  med  Jospeh  Smith. 

"Nu,  da  præstedømmet  er  her,  kan  ingen  se  Gud,  ja  Faderens,  ansigt  uden 
evangeliets  velsignelser  og  præstedømmets  myndighed." 

Joseph  Fielding  Smith 

Fra  missionens  præsidentskab 


Mine  kære  søskende! 

Mrs,  Rebecca  Riter  skrev  i  sin  dagbog  den  25. 
december  1847  følgende  beskrivelse  af  den 
første  jul  i  Den  Store  Saltsødal: 

„Vinteren  var  kold.  Julen  kom,  og  børnene 
var  sultne.  Jeg  havde  medbragt  en  lille  tøn- 
de hvede,  da  vi  rejste  over  sletterne,  og  hav- 
de gemt  den  under  en  stabel  brænde.  Det 
var  min  tanke  at  koge  en  håndfuld  hvede  til 
den  lille,  men  så  tænkte  jeg  på,  at  vi  ville 
få  brug  for  hveden  til  såning  om  foråret,  så 
jeg  lod  være." 
I  vort  velfærdssamfund   i  dag  er  det  svært  at 
forstå,  hvor  meget  en  håndfuld  hvede  kan  betyde 
for  dem,  som  har  meget  få  verdslige  goder.  For 
nogen  tid  siden  var    der  i  et  seminar  omkring 
1000  af  vore  unge,  som  blev  opfordret  til  at  vise 
deres  reaktion  på  bestemte  ord,  eller  med  andre 
ord  fortælle  hvad  deres  første  tanker  var,  når 
ordet  blev  nævnt.  Tidligt  på  året,  før  det  tids- 
punkt hvor  julereklamer  og  juleudstillinger  endnu 
var  fremme,  blev  ordet  jul  nævnt.  94  %  af  dem, 
som  svarede,  reagerede  med  ord,  som  f.  eks.  ga- 
ver, sne,   rensdyr,  julelys,  juletræer,  julemand. 
2%  svarede  med  uvedkommende  ord,  medens 
kun  4  %  af  alle  disse  hyrder,  eller  Kristus,  eller 
med  andre  ord,  som  omend  lidt  fjernt  kunne  for- 
bindes med  den  virkelige  historie  om  julen.  Den- 


ne verdensomspændende  dag,  hvor  vi  skulle  ære 
Kristus,  er  i  mange  tilfælde  blevet  udnyttet 
erhvervsmæssigt,  således  som  mange  andre  si- 
der af  vort  samfund.  Og  i  mange  tilfælde  er  ordet 
„Kristus",  for  hvem  denne  højtid  burde  fejres, 
blevet  fjernet  fra  dette  tidspunkt. 
Jeg  vil  gerne,  sammen  med  søster  Ipsen  og  vore 
børn  og  hele  missionspræsidentskabet,  ønske  jer 
alle  en  rigtig  glædelig  jul,  og  vort  inderligste 
ønske  vil  være,  at  I  i  jeres  hjem,  på  denne  tid  af 
året,  af  jeres  fulde  hjerte  læser  den  sande  histo- 
rie om  Kristi  fødsel  højt,  ikke  blot  en  gang,  men 
mange  gange  —  den  fortælling,  som  vi  er  fælles 
om  at  erindre  på  denne  tid  af  året.  Den  kan  læses 
i  Lukas  Evangeliet  2:1-19.  Den  fortælling  om  ju- 
len, som  er  nedskrevet  i  dette  kapitel  af  Lukas, 
tager,  vil  jeg  anslå,  halvandet  minut  at  læse.  Det 
tager  måske  yderligere  nogle  minutter  at  tænke 
over  den,  og  hvor  sjældent  er  det  alligevel  ikke, 
at  den  finder  vej  til  familiefestlighederne  i  jule- 
tiden! Julefortællingen  burde  ikke  ende  med  det 
19.  vers,  men  burde  være  begyndelsen  til  tan- 
ker, som  vil  gøre  julen  til  en  bedre  oplevelse  i 
vort  liv  og  hos  vore  omgivelser. 
En  velkendt  præst  i  en  af  vore  protestantiske 
kirker,  Peter  Marshall,  talte  engang  om  julen  og 
udtalte  følgende:  „Lad  os  ikke  tilbringe  julen, 
lad  os  ikke  nødvendigvis  højtideligholde  julen, 

men  lad  os  bevare,  julen  i  vore  hjerter  og  i  vort 
liv."  Dette  skal  være  vor  bøn  i  dag,  for  når  vi 
bevarer  julens  ånd,  bevarer  vi  Kristi  Ånd,  fordi 
julens  ånd  er  Kristi  Ånd. 
Vi  vil  gerne  komme  frem  med  endnu  en  tanke, 
som  kan  give  os  nogen  praktisk  hjælp  til  at  tage 
julens  ånd  med  os  hele  året  igennem.  Robert 
Woodruff,  en  velkendt  amerikansk  taler,  udvik- 
lede hvad  han  kaldte  et  „kapselkursus"  i  men- 
neskelige indbyrdes  forhold.  Det  er  følgende: 
„De  fem  vigtigste  ord  i  vort  sprog  er  følgende: 
Jeg  er  stolt  af  dig.  De  fire  vigtigste  ord  i  spro- 
get er  følgende:  Hvad  er  din  mening?  De  tre 
vigtigste  ord  i  sproget  er:  Ønsker  du  det?  De 
to  vigtigste  ord  er:  Mange  tak.  Det  mindst 
vigtige  ord  af  alle  er:  ,Jeg'." 
Er  det  ikke  julens  ånd  —virkelig  at  glemme  sig 
selv  og  tænke  på  andre? 
Må  Herren  velsigne  os  med  julens  ånd  og  med 
ønsket  om  bedre  at  tjene  Hans  børn. 
Jeres  hengivne  tjenere, 
Præsident  og  søster  Ipsen  og  familie 
Missionspræsidentskabet 


Følgende   missionærer   er   ankommet  til   Den  danske  Mission 
den  14.  september  1973:  den  20.  september  1973: 


Elsa  Wexham  fra 
Romford   Essex,  England. 


Mark  A.  Sorensen  fra 
Twin   Falls,  Idaho. 


Robert  Craig  Rasmussen 

fra  Montpelier,   Idaho. 


Alan  Jay  Bond 

fra  Ogden,  Utah. 


Rock  Adair  Davldson 
fra  Kearns,  Utah. 


Don  Steven  Christensen 

fra  Bountiful,   Utah. 


David  Lewis  Rawlinson, 

fra  Provo. 


Ronald  Player  Hatch 

fra  Salt  Lake  City,  Utah. 

Ordinationer 
Vejle/Horsens: 

2.  september  1973 

Bent  Johannes  Sørensen  ordineret 

til  ældste  af  broder  Hans  Sørensen. 

Aarhus: 

2.  september  1973 

Poul    Werner    Ørum    ordineret    til 

ældste  af  missionspræsident  Grant 

R.  Ipsen. 

Nordre  gren: 

9.  september  1973 

Jakob  Billeskov  Jansen  ordineret  til 

diakon    af   broder   Hans   Billeskov 

Jansen. 

Døde 
Aarhus: 

Den  18.  februar  1973  døde  søster 
Ingeborg  Kristine  Søgaard,  74  år 
gammel. 

Den  18.  juni  1973  døde  broder 
Christian  Christiansen,  63  år  gam- 
mel. 

Velsignelser 
Kolding: 

9.  september  1973 

Agnes  Westergård  og  Bent  Daniel- 


sen Jensens  datter  Michelle  Wester- 
gård Jensen  velsignet  af  sin  fader. 

Dåb 
Fredericia: 

11.  august  1973 

Jenny  Andrea  Frydbjørk  Danielsen 
Larsen  døbt  af  ældste  J.  Layne  Sib- 
rowsky,  håndspålæggelse  af  ældste 
Charles  S.  Olson. 
8.  september  1973 
Flemming  Bornemann  Madsen  døbt 
af   broder    Gudmund    B.    Madsen, 
håndspålæggelse  af  samme. 
Nordre  gren: 
25.  august  1973 

Niels    Kristian    Lykkegård    Nielsen 
døbt  af  broder  Fin  Lykkegård  Niel- 
sen, håndspålæggelse  af  samme. 
Kolding: 

8.  september  1973 
Kenn  Westergård  Jensen  døbt  af 
broder     Bent     Danielsen     Jensen, 
håndspålæggelse  af  samme. 
Aarhus  : 

21.  september  1973 
Henning  Hjort  Rode  Nielsen  døbt 
af  broder  Orla  Folmer  Rode  Niel- 
sen, håndspålæggelse  af  samme. 


Læserbrevs-succes 


Br.  Ebbe  Rosenkilde  i  Horsens  har 
med  stort  held  kastet  sig  ud  i  læser- 
brevskampagnen.  Det  er  snart  en 
hel  scrapbog  fuld  af  indlæg,  han 
har  fået  optaget.  Især  gælder  det 
det  københavnske  landsdækkende 
blad  „Weekendavisen",  hvor  Rosen- 
kilde meget  ofte  får  optaget  særde- 
les vægtige  og  ofte  lange  indlæg 
Senest  har  han  optaget  diskussion 
med  ærværdige  professorer  og  vi- 
denskabsmænd om  emnet  evolution 
kontra  Guds  skaberværk.  Tillykke, 
br.  Rosenkilde! 

Men  han  er  ikke  den  eneste.  Lang- 
fra!  Det  er  glædeligt  at  kunne  kon- 
statere, at  så  mange  griber  pennen, 
når  samfundsforhold  får  os  til  at 
protestere  —  det  er  langt  bedre  at 
få  det  sat  i  avisen,  end  at  lade  det 
gå  ud  over  konen  (eller  manden) 
eller  børnene.  Lad  aviserne  og  læ- 
serne vide,  at  vi  er  mange,  som  ik- 
ke tænker  og  tror,  som  det  autori- 
serede og  bestemmende  flertal. 

JWS 


,Det  mundtlige  historiske  program' 


Historisk  stemmearkiv 


Kirkens  historiske  afdeling  har  på- 
begyndt et  interessant  projekt,  der 
går  ud  på  at  lade  medlemmer  rundt 
omkring  i  verden,  som  gennem  de- 
res medlemsskab  og  arbejde  i  kir- 
ken har  særlige  forudsætninger  for 
at  kunne  berette  om  baggrunden 
for  det,  der  afspejles  i  de  officielle 
rapporter,  fortælle  dette  i  inter- 
views, der  optages  på  bånd. 
Båndene  udskrives  på  maskine,  og 
dette  manuskript  opbevares  deref- 
ter sammen  med  båndet  og  et  foto- 
grafi af  vedkommende  i  kirkens  ar- 
kiv, tilgængeligt  for  historikere  og 


andre,  som  måtte  søge  oplysning 
om  kirkens  historie  i  det  pågældene 
land. 

Tidligere  missionær  i  Danmark,  Ri- 
chard Jensen,  der  nu  arbejder  på 
kirkens  historiske  afdeling,  har  i 
sommer  afsluttet  et  tre  ugers  op- 
hold i  Danmark  og  Norge,  hvor  han 
har  foretaget  sådanne  interviews. 
I  Danmark  blev  dennegang  intervie- 
wet Ingeborg  Jensen  (Helsingør), 
Mary  Kaiser  (Københavns  Nordre 
Gren),  Jørgen  Schmidt  (Nordsjæl- 
land Gren),  Solvej  Als  (København), 
Harry  og  Irma  Petersen  (Amager), 
Helle  Johannessen  (Københavns 
Nordre  Gren),  Verner  Buur  (Esb- 
jerg), Marie  Christensen  (Århus), 
Børge  og  Leif  Klitgaard  (Ålborg), 
Katy  Ilskov  Nielsen  (Esbjerg),  æld- 
ste Flemming  Bundgaard  og  præsi- 
dent Ipsen. 


Hermed  er  emnerne  sikkert  langtfra 
udtømt,  og  en  anden  gang  vil  andre 
navne  blive  overvejet. 
Den  historiske  afdeling  er  endvide- 
re i  gang  med  indsamling  af  mate- 
riale, som  kan  belyse  de  tidlige 
mormoners  tilværelse  i  Danmark. 
Det  kan  være  breve,  optegnelser  el- 
ler dagbøger  fra  vore  forældres  el- 
ler bedsteforældres  tid.  Har  DU  no- 
get sådant  liggende,  så  vil  det  blive 
meget  påskønnet,  om  du  ville  lade 
kirken  låne  det  til  eventuel  affoto- 
grafering. Gamle  udgaver  af  kirkens 
salmebøger  og  andre  bøger  vil  man 
også  meget  gerne  høre  om. 
Alle  henvendelser  om  dette  samt  til- 
sendelse af  materiale  kan  ske  til 
Historical  Department,  c/o  Jørgen 
W.  Schmidt,  Æblehaven  10,  3540 
Lynge. 

JWS 

DAVID  O.  McKAY 

„Det  er  godt,  at  man,  som  arbejdende  i  kirken 
såvel  som  i  erhvervet  ransager  sig  selv  for  at 
se,  om  man  har  held  med  sig  eller  fejler. 
„Det  gælder  for  organisationer  som  for  enkelt- 
personer, at  de  enten  går  frem  eller  tilbage. 
Sjældent  om  nogensinde  står  de  stille.  At  gå 
fremad  er  at  adlyde  livets  lov.  Hvis  kirken  eller 
en  del  af  den  ikke  var  i  færd  med  at  forbedres, 
kan  man  være  helt  sikker  på,  at  den  ville  være 
ved  at  forringes.  Intet  ward,  ingen  stav  eller 
gren  i  kirken  kan  i  længere  tid  forblive  statio- 
nær. Det  må  være  en  kilde  til  tilfredsstillelse 
for  os  alle  at  vide,  at  vi  tilhører  en  kirke,  der  er 
på  vej  fremad." 


JOSEPH  FIELDING  SMITH 
„Hvis  Joseph  Smith  var  en  bedrager,  der  med 
overlæg  søgte  at  lede  folk  vild,  så  bør  han  af- 
sløres; hans  påstande  bør  gendrives  og  hans 
lærdomme  vises  at  være  falske,  thi  en  bedra- 
gers lærdomme  kan  ikke  bringes  til  i  alle  en- 
keltheder at  stemme  med  den  guddommelige 
sandhed.  Hvis  hans  påstande  og  erklæringer 
byggede  på  svindel  og  bedrag,  ville  der  vise 
sig  mange  fejl  og  selvmodsigelser,  hvilket  ville 
være  let  at  påvise.  Falske  læreres  lærdomme 
kan  ikke  stå  sig,  når  de  prøves  med  de  god- 
tagne målestandarder;  Skrifterne." 


